Tharaaveeh namaadhu kuran dhaanvee kon miskithakah?\nއިސްލާމީ މަރުކަޒުގައި ނަމާދު ކުރަނީ: ތަރާވީހް ނަމާދާ ގުޅޭ ގޮތުން ބައެއް ފަރާތްތަކުން އޮޅުން ފިލުވަން ބޭނުންވޭ -- އަހްމަދު އަޔާދު | އަވަސް\nއަޅުގަނޑުގެ ގޭދޮށު މިސްކިތުގައި ތަރާވީޙުގައި ކުރަނީ އެގާރަ ރަކުޢަތެވެ. ނަމަވެސް އެހެން މިސްކިތެއްގައި ވިހި ރަކުޢަތް ކުރެއެވެ. އަޅުގަނޑު ދާންވީ ކޮން މިސްކިތަކަށް ހެއްޔެވެ؟\nތަރާވީޙު ނަމާދުގައި ވިހި ރަކުޢަތައް ވުރެ މަދު ނުކުރެވޭނޭ ކަމަށް ދުށުމާއި އެގާރަ ނުވަތަ ތޭރަ ރަކުޢަތަށް ވުރެ ގިނަ ނުކުރެވޭނޭ ކަމަށް ދުށުމަކީ ވަރަށް ބޮޑު ގޯހެކެވެ. އަދި މިއިން ގޮތަކައް ދެކި އަނެކުން ކުށްވެރި ކުރުމަކީ ޝަރުޢުގެ ދަލީލުތަކާ ޚިލާފަށް ކުރެވޭ ކަމެކެވެ. ޞައްޙަ ޙަދީޘްތަކުން ދަލީލު ކޮށްދެނީ ރޭގަނޑުގެ ނަމާދުގެ ރަކުޢަތުގެ ޢަދަދަކީ ތަނަވަސް ވެގެންވާ އެއްޗެއް ކަމެވެ. ކަނޑައެޅިގެން ވަކި ޢަދަދެއް މިކަމުގައި ޝަރުޢުގައި ކަނޑައަޅުއްވާފައި ނެތެވެ. ކީރިތި ރަސޫލާގެ އަރިހުން އެކަލޭގެފާނު އެގާރަ ރަކުޢަތް ކުރެއްވިކަމާއި ބައެއް ފަހަރު ތޭރަ ރަކުޢަތްކުރެއްވި ކަމަށް ސާބިތުވެފައިވެއެވެ. ރޭގަނޑުގެ ނަމާދާ ބެހޭ ގޮތުން އެކަލޭގެފާނާ ސުވާލު ކުރެއްވުނު ހިނދު، ޙަދީޘްކުރައްވާފައި ވެއެއެވެ.\n"ރޭގަނޑުގެ ނަމާދުވަނީ ދެރަކުޢަތުން ދެރަކުޢަތުންނެވެ. ފަޖުރުލައިފާނޭ ހެން ހީވެއްޖެ ނަމަ އެއް ރަކުޢަތުން ވިތުރި ކޮށްލާށެވެ" ރޯދަމަހުގައި ވިޔަސް، އެނޫން ދުވަސްތަކުގައި ވިޔަސް މިކަމުގައި ވަކި ޢަދަދެއް ކަނޑައަޅުއްވާފައި ނެތެވެ.\nމިހެންކަމުން ޢުމަރުގެފާނުގެ ޒަމާނުގައި އަޞްޙާބު ބޭކަލުން ބައެއް ފަހަރު ތޭވީސް ރަކުޢަތް ކުރައްވާފައި ވެއެވެ. އަނެއްބައި ޙާލަތްތަކުގައި އެގާރަ ކުރައްވާފައި ވެއެވެ. މިހުރިހާ ގޮތްތަކެއް އަޞްޙާބު ބޭކަލުންގެ އަރިހުން ސާބިތުވެފައި ވެއެވެ.\nބައެއް ސަލަފުން ރޯދަ މަހުގައި ތިރީސް ހަ ރަކުޢަތް ކުރައްވައި ތިން ރަކުޢަތުން ވިތުރި ކުރައްވާފައި ވެއެވެ. އަދި ބައެއް ބޭކަލުން ސާޅީސް އެއް ރަކުޢަތް ކުރައްވާފައި ވެއެވެ. ޝައިޚުލްއިސްލާމް އިބުނުތައިމިއްޔާ އާއި އެހެނިހެން ދަންނަބޭކަލުން މިޚަބަރުތައް ޢިލްމުވެރިންގެ ކިބައިން ނަޤުލު ކުރައްވާފައި ވެއެވެ. އަދި މިކަމަކީ ތަނަވަސް ވެގެންވާ ކަމެއް ކަމުގައި ޝައިޚުލްއިސްލާމް ބަޔާން ކުރައްވާފައި ވެއެވެ.\nއަދި ވެސް ޝައިޚްލްއިސްލާމް ބަޔާން ކުރައް ވައެވެ. ކިޔެވުން ދިގުކޮށް، ރުކޫޢު ސުޖޫދު ދިގު ކުރާނަމަ، ހެޔޮ ކަން ބޮޑީ ރަކުޢަތްތަކުގެ ޢަދަދު މަދުކޮށްލުމެވެ. ކިޔެވުން ކުރުކޮށް ރުކޫޢު ސުޖޫދު ދިގު ނުކުރާމީހާ ރަކުޢަތްތަކުގެ ޢަދަދު އިތުރު ކޮށްލާނީ އެވެ.\nކީރިތި ރަސޫލާގެ ސުންނަތް ދިރާސާ ކުރުމުން އެންމެ މާތް ގޮތަކީ އެގާރަ ނުވަތަ ތޭރަ ރަކުޢަތް ކުރުން ކަމުގައި ފެނިގެން ދެއެވެ. އެއީ އިތުރު އެކަލޭގެފާނުގެ ޢަމަލުފުޅު ގިނަ ފަހަރު އެގޮތަށް އައިސްފައިވީތީ އެވެ. އެކަލޭގެފާނު ނަމާދު ކުރައްވާފައި ވަނީ ވަރަށް ދިގުކޮށް ކިޔަވާ ވިދާޅުވެ، ރުކޫޢު ސުޖޫދު ވަރަށް ދިގު ކުރެއްވުމާއެކުގަ އެވެ.\nއިސްވެ ބަޔާންވެ ދިޔަ ވާހަކަތަކުން ބަޔާންކޮށްދެނީ ވިއްސަށް ވުރެ މަދުވިޔަސް އެގާރަ ނުވަތަ ތޭރަ އަށް ވުރެ އިތުރު ވުމަކުން ޝަރުޢީ ގޮތުން މައްސަލައެއް ނެތެވެ. ވިހި ރަކުޢަތްކުރުމަކުން ނުވަތަ މިދެންނެވި ޢަދަދު ތަކަށް ވުރެ އިތުރުވުމަކުން ވެސް މައްސަލައެއް ނެތެވެ.\nއިމާމާ އެކު ތަރާވީޙް ކުރާ މީހާ އަށް އެންމެ މާތް ގޮތަކީ އިމާމާ އެކު ނިންމުމެވެ. އިތުރު އެކަލޭގެފާނުގެ ބަސްފުޅުގައި ވެއެވެ. "އިމާމާ އެކު ނަމާދުކުރާ މީހާ، އިމާމު ނިމެންދެން އިމާމާއެކުހުރެ ނިންމައިފި ނަމަ ރޭގަނޑެއްގެ އެއްކޮށް އަޅުކަންކުރި ސަވާބު ލިބޭ ހުއްޓެވެ."\nކަންފަތާއި ނޭފަތަށް ބޭސް އެޅުމުން ރޯދަ ގެއްލޭނެތަ؟


SunOnline: Anna mahu3vana dhuvahun feshigen dhamana veshin vaccine dheyne\nއަންނަ މަހު ތިނަކުން ފެށިގެން ދަމަނަވެށިން ވެކްސިން ދޭނެ\nމުހައްމަދު އައުޒަމް 25 Apr 2020, 23:21\nކުއްޖަކަށް ވެކްސިން ދެނީ -- ސަން ފޮޓޯ/ ފަޔާޒު މޫސާ\nމިހާރު ފެތުރެމުންދާ ކޮރޯނާ ވައިރަސް ނުވަތަ ކޮވިޑް-19 އާ ގުޅިގެން މާލޭގައި ވަގުތީ ގޮތުން ވެކްސިން ދިނުމުގެ ހިދުމަތް މެދުކަނޑާލައިފައި އޮތް ނަމަވެސް އަންނަ މަހު ތިނަކުން ފެށިގެން ދަމަނަ ވެށިން ވެކްސިން ދިނުމުގެ އިންތިޒާމް ހަމަޖައްސަން ނިންމައިފިއެެވެ.\nދަމަނަވެށިން މިރޭ ނެރުނު ބަޔާނުގައި ބުނީ 18 އަހަރުން ދަށުގެ ކުދިންނަށް ކޮންމެހެން ދޭން ޖެހޭ ވެކްސިންތަކުގެ ތެރެއިން ގައުމީ ވެކްސިން ޝެޑިއުލްގައި ހިމެނޭ ވެކްސިން ދިނުމަށް އެތަން އަންނަ މަހު ތިނަކުން ފެށިގެން ހުޅުވުމަށް ނިންމާފައިވާ ކަމަށެވެ. އެގޮތަށް ވެކްސިން ދޭނީ އެޕޮއިންޓްމަންޓް އުސޫލުންކަމަށްވެސް ވަނީ ބުނެފައެވެ.\nދަމަނަވެށިން ބުނީ ހުކުރު އަދި ހޮނިހިރު ދުވަސް ފިޔަވައި ކޮންމެ ދުވަހަކަުވެސް ހެނދުނު 10 އަކުން މެންދުރު އެކަކަށް އެޕޮއިންޓްމަންޓް ދޫކުރާނެ ކަމަށެވެ.\nއެޕޮއިންޓްމަންޓް ދޫކުރުމުގައި ކުއްޖާގެ ނަމާއި އުފަން ތާރީހާއި އެންމެ ފަހުން ވެކްސިން ޖެހި ތާރީހާއި ކުއްޖާ ދިރިއުޅޭ އެޑްރެސްގެ އިތުރުން ކުއްޖާ ދިރިއުޅޭ ގެއަކީ މޮނީޓަރިންގައި އޮތް ހާލަތުގައި އޮތް ގެއެއްތޯ ނޫނީ ނޫންތޯ ބުނެދޭންޖެހޭނެކަމަށް ދަމަނަވެށިން ބުންޏެވެ.\nދަމަނަވެށިން ބުނީ ހަމައެކަނި ފަނިބޭސް އަދި ވިޓަމިން އޭ ދޭން ޖެހޭ އުމުރުން ފަސް އަހަރުން ދަށުގެ ކުދިންނަށް ވިޓަމިން ދޫކުރާނީ ބަންދު ނޫން ކޮންމެ ދުވަހަކު ހެނދުނު 10 އަކުން މެންދުރު އެކަކަށް ކަމަށެވެ.\nއެމްއާރު ވެކްސިން ޖަހަން ބޭނުންވާ 40 އަހަރުން ދަށުގެ ފަރާތްތަކާއި އިންފްލުއެންޒާ ޖަހަން ބޭނުންވާ ފަރާތްތަކުންވެސް 3322403 އާ ގުޅައިގެން އެޕޮއިންޓްމަންޓް ހެދޭނެކަމަށް ދަމަނަވެށިން ބުންޏެވެ.


SCEAM ge honorary membership Afeef aai Waheed ah - AO News\nރާއްޖޭގެ ސަރަހައްދީ ޖަމިއްޔާއެއް ކަމަށްވާ ސަދަން ކޮމިޔުނިޓީ އެމްޕަވަރމެންޓް އެސޯސިއޭޝަން އޮފް މޯލްޑިވްސް (ސްކީމް) ގެ އޮނަރަރީ މެމްބަރޝިޕް2ބޭފުޅަކަށް އަރުވައިފިއެވެ.\nސްކީމަށް 1 އަހަރު ފުރުމުގެ މުނާސަބާގައި ރޭ ބޭއްވި އޮންލައިން ޖަލްސާގައި އޮނަރަރީ މެމްބަރޝިޕް އަރުވާފައިވަނީ މޯލްޑިވްސް އެސޯސިއޭޝަން އޮފް އެޗް އާރު ޕްރޮފެޝަނަލްސް (މާޕް) ގެ ރައީސް ޙުސައިން އަފީފާއި އީކުއޭޓަރ ވިލެޖްގެ މެނޭޖަރ މުޙައްމަދު ވަހީދަށެވެ.\nސްކީމްގެ އޮނަރަރީ މެމްބަރޝިޕަކީ ސްކީމަށް ގިނަ ގޮތްގޮތުން ބޭނުންތެރި ޚިދުމަތްތައް ކޮށްދެއްވަވާ ފަރާތްތަކުގެ އަގު ވަޒަން ކޮށް ސްކީމުން އަރުވާ ޚާއްޞަ ޝަރަފެކެވެ.\nއޮނަރަރީ މެމްބަރޝިޕް ލިބިލެއްވެވި ހުސައިން އަފީފް ވަނީ ފާއިތުވިއަހަރު ސްކީމްގެ މަސައްކަތް މުޅިން އަލަށް ފަށައިގެން ކުރިއަށް ގެންދިޔައިރު ކާމިޔާބު ކަމާއެކު ސްކީމް ކުރިއަށް ގެންދިއުމުގައި ބޭނުންވާ ފަންނީ ލަފާއާއި އިރުޝާދު ދެއްވަވާ ސްކީމްގެ މަސައްކަތް ކުރިއަށް ގެންދިއުމުގައި ގިނަ އެހީތަކެއް ވެ ދެއްވަވާފައެވެ. މީގެ އިތުރުން މާޕް އާއި ސްކީމް ގުޅިގެން އައްޑޫގައި އެޗްއާރު ބެސްޓް ޕްރެކްޓިސް ސެޝަނެއް ބާއްވަވައި މާލޭގައި ކުރިއަށް ގެންދާ ސެޝަންތަކުގައި ފީއަކާއި ނުލައި ސްކީމްގެ މެމްބަރުންނަށް ބައިވެރިވެވޭނެ ފުރުސަތު ފަހިކޮށް ދެއްވާފައެވެ. ހަމަ އެއާއެކު ދެކުނުގެ4އަތޮޅުގައި މާޕްއާއި ސްކީމް ގުޅިގެން ގިނަ ޕްރޮގްރާމުތަކެއް ކުރިއަށް ގެންގޮސް މީހުން ބިނާ ކުރުމަށް މަސައްކަތްތައް ކުރުމަށް ވަނީ މަޝްވަރާކޮށްފައެވެ. މި ގޮތުން މާޕް އިން ވަނީ ސްކީމާ ގުޅިގެން މިއަހަރުގެ ފަހު ކޮޅު “ލީޑަރޝިޕް އެންޑް ގްރޯތް ސަމިޓް” ގެ ނަމުގައި އައްޑޫސިޓީގައި ސަމިޓެއް ބާއްވާނެ ކަމަށް އިއުލާން ކޮށްފައެވެ.\nސްކީމްގެ އޮނަރަރީ މެމްބަރ ޝިޕް ލިބިލެއްވެވި2ވަނަ ފަރާތް ކަމުގައިވާ އީކުއޭޓަރވިލެޖްގެ މެނޭޖަރ މުޙައްމަދު ވަހީދުވަނީ ސްކީމް އުފެއްދުމަށް މަޝްވަރާ ކުރެވުނު ހިސާބުން ފެށިގެން މިއަދާ ހަމައަށް ސްކީމްގެ އައްޑޫ ޗެޕްޓަރ އަދި ގައުމީ ހިންގާ ކޮމެޓީން އައްޑޫސިޓީގައި ކުރިއަށް ގެންދިޔަ ހުރިހާ ހަރަކާތްތަކެއްގައި ބައިވެރިވެލައްވަވާ ސްކީމަށް ބޭނުންވާ ހުރިހާ އެހީތެރިކަމެއް ފޯރުކޮށްދެއްވަވާފައެވެ. މިގޮތުން ސްކީމްގެ ޕްރޮގްރާތައް އީކުއޭޓަރ ވިލެޖްގައި ކުރިއަށް ގެންދެވޭނެ ގޮތް ހަމަޖައްސަވައި ދެއްވަވާ ސްކީމްގެ މެމްބަރުންނަށް ބޭނުންވާ ފަންނީ ލަފާއާއި އިރުޝާދު ދެއްވަވާ ކާމިޔާބު ކަމާއެކު ސްކީމުގެ މަސައްކަތް ކުރިއަށް ގެންދިއުމުގައި ވަހީދު ވަނީ ގިނަ އެހީތަކެއް ވެދެއްވަވާފައެވެ.\nސްކީމްގައި އޮނަނަރީ މެމްބަރުންގެ އިތުރުން އެޑްވައިޒަރީ ބޯޑު މެމްބަރުންނަށް ބައިވެރިވުމަށް ވެސް ވަނީ ފުރުސަތު ހުޅުވާލާފައެވެ. ސްކީމްގެ އެޑްވައިޒަރީ ބޯޑު މެމްބަރުންގެ ގޮތުގައި ދެކުނުގެ4އަތޮޅުގައި އުފައްދާފައިވާ ކޮންމެ ޖަމިއްޔާއަކުން މެމްބަރަކާއި މުއައްސަސާތަކުން ކުރެ ކޮންމެ މުއައްސަސާ އަކުން 1 މެމްބަރަކަށް ބައިވެރިވެވޭނެއެވެ.\nސްކީމްގައި ހިމެނޭ މެމްބަރުން:\nއެޑްވައިޒަރީ ބޯޑު މެމްބަރުން\nގައުމީ ހިންގާ ކޮމެޓީ މެމްބަރުން\nޗެޕްޓަރ ހިންގާ ކޮމެޓީ މެމްބަރުން\nސްކީމްގެ އޮނަރަރީ މެމްބަރުން ފިޔަވައި އެހެން މެމްބަރުންގެ ގޮތުގައި ބައިވެރިވެވޭނީ ސްކީމް ހިމެނޭ4އަތޮޅުގެ ރައްޔިތުންނަށެވެ.\nސްކީމަކީ ރާއްޖޭގެ ދެކުނުގެ4އަތޮޅަށް އަމާޒުކޮށްގެން 2019 ވަނަ އަހަރުގެ ޖޫން މަހުގެ 11 ވަނަ ދުވަހު ރަސްމީކޮށް ރަޖިސްޓްރީކޮށްގެން ހިންގަންފެށި ރާއްޖޭގެ ފުރަތަމަ ސަރަހައްދީ ޖަމިއްޔާއެވެ. މި ޖަމިއްޔާގެ މުއައްސިސުންނަކީ ސ. ހިތަދޫ އާސްޓްރަލްގެ ޝިމްލާ އަޙްމަދު ، ސ. ހިތަދޫ ނޮވެމްބަރުގެ އާމިނަތު އަލީ އަދި ސ. ހިތަދޫ އަލްމާސް ނަސްރަތު ތޯހިރުގެ އިތުރުން ސ. މަރަދޫ މަހިނޫރު ދިހުޝާނާއެވެ.\nއީކުއޭޓަރ ވިލެޖްމާޕްސަދަން ކޮމިޔުނިޓީ އެމްޕަވަރމެންޓް އެސޯސިއޭޝަންސްކީމް


VIA hulhuvaalairah jassan 10 flight thayyaruvefai\nއެއާޕޯޓް ހުޅުވާއިރަށް 10 ފްލައިޓް ތައްޔާރު\nވެލާނާ އިންޓަނޭޝަނަލް އެއާޕޯޓުގައި އެމިރޭޓްސްގެ ފްލައިޓެއް: މަޝްހޫރު އެއާލައިންތަކެއް އަންނަން ވަނީ ޖާގައަށް އެދިފައި -- ފޮޓޯ: އަވަސް އާކައިވް\nވެލާނާ އިންޓަނޭޝަނަލް އެއާޕޯޓް (ވީއައިއޭ) ނިއުނޯމަލްގައި ހުޅުވާއިރު އިންޓަނޭޝަނަލް 10 ފްލައިޓެއް ޖައްސަން ޖާގައަށް އެދިފައިވާ ކަމަށް، މޯލްޑިވްސް އެއާޕޯޓް ކޮމްޕެނީ (އެމްއޭސީއެލް) އިން ބުނެފި އެވެ.\nރައްޔިތުންގެ މަޖިލީހުގެ އެސްއޯއީ ކޮމެޓީގައި މިއަދު ވާހަކަ ދައްކަވަމުން، އެމްއޭސީއެލްގެ އެކްޓިން މެނޭޖިން ޑިރެކްޓަރު މޫސާ ސޯލިހު ވިދާޅުވީ އިންޓަނޭޝަނަލް 10 ފްލައިޓެއް ޖައްސަން ޝައުގުވެރިކަން ފާޅުކޮށް، ޖާގައަށް އެދިފައިވާ ކަމަށެވެ.\n"ދިހަ ފްލައިޓް މިހާތަނަށް ފައިނަލް ކޮށްފައި އޮތީ، މި އަދަދު އިތުރު ވެސް ވެދާނެ... ފްލައިޓުތަކުން ސްލޮޓްތައް ދޫކޮށެއް ނުލާ. އެހެންވެ ގަބޫލު ކުރަނީ ޑޮމެސްޓިކް ފްލައިޓުގެ އަދަދު ވިއްސަށް އިތުރު ވާނެ ކަމަށް. ފްލައިޓްތައް އެތިބީ އަޅުގަނޑުމެންގެ ޑޭޓަކަށް ބަލަން. އެކަން ފައިނަލްވީމަ ކުރިއަށް ދާނީ. ނޭޝަނަލް ލެވަލްގައި އެކަން ނިންމަން ޖެހޭނީ،" ސޯލިހު ވިދާޅުވި އެވެ.\nއެ ކުންފުނިން ބުނީ ސްލޮޓްތައް އެދިފައި އެއާލައިންތަކުގެ ތެރޭގައި އިންޑިގޯ އާއި ސްރީލަންކަން އަދި ގަތަރު އެއާވޭސް އާއި އިއްތިހާދު އޭވާ ވޭސް އަދި ސިލްކް އެއާ ހިމެނޭ ކަމަށެވެ. ޖުލައި އެކެއްގައި ފަށާނެ ކަމަށް ބަލައި ގަތަރު އެއާވޭސް އިން އެއް ފްލައިޓް އޮޕަރޭޓް ކުރަން ހުށަހަޅާފައިވެ އެވެ. އަދި ސްރީލަންކަން ތިން ފްލައިޓް ހަފުތާއަކު އަޅާއިރު، އިއްތިހާދު އެއާވޭސް އިން ހަފުތާއަކު އެއް ފްލައިޓް އަދި ސިލްކް އެއާއިން ހަފުތާއަކު ފަސް ފްލައިޓް އަޅަން އެދިފައިވާ ކަމަށެވެ.\nސޯލިހު އިތުރަށް ވިދާޅުވީ ކޮވިޑް-19 ދުނިޔެ އަށް ފެތުރެން ފެށުމާއެކު، ވީއައިއޭ ތައްޔާރުވާން ފަށާފައިވާ ކަމަށެވެ. އަދި ނިއު ނޯމަލަށް އެ އެއާޕޯޓް މިހާރު ފުރިހަމައަށް ތައްޔާރު ވެފައިވާ ކަމަށެވެ.\n"އަޅުގަނޑުމެން މިހާރު ވާނީ އަލަށް ނިއު ނޯމަލްގައި ހުޅުވާލާއިރު، ބެލެހެއްޓޭނެ ކެޕޭސިޓީއަކީ ކޮބައިތޯ ބަލާފައި، ޖެއްސޭނީ ކިތަަށް ފްލައިޓް ތޯ؟ އެ ހުރިހާ މައުލޫމާތެއް އެއާލައިން ތަކަށް އަޅުގަނޑުމެން ޝެއާ ކުރާނަން. އެ ސްޓޭޖުގައި މިހާރު އޮތީ،" ސޯލިހު ވިދާޅުވި އެވެ.\nދިހަ ފްލައިޓް ރިކުއެސްޓް ސަބްމިޓް ކޮށްފައިވަނީ. ސީޒަނަށްގައި މި އަދަދު އިތުރު ވެސް ވެދާނެ. ފްލައިޓު ތަކުން ސްލޮޓްތައް ދޫކޮށެއް ނުލާ. ޑޮމެސްޓިކް ފްލައިޓުގެ އަދަދު 20 އަށް އިތުރުވާނެ ކަމަށް ބެލެވޭ. ފްލައިޓްތައް އެތިބީ އަޅުގަނޑުމެންގެ ޑޭޓަކަށް ބަލައިގެން. ޑޭޓެއް ފައިނަލްވީމަ ކުރިއަށް ދާނީ. ނޭޝަނަލް ލެވަލްގައި އެކަން ނިންމަން ޖެހޭނީ،\nމޫސާ ސޯލިހު | އެކްޓިން އެމްޑީ\nސޯލިހު ވިދާޅުވީ އެއާޕޯޓު ހުޅުވާއިރު، ޑޮމެސްޓިކް ޓާމިނަލަށް ފުރަން ދާއިރު ރައްކާތެެރި ފިޔަވަޅުތައް އަޅާފައިވާ ކަމަށެވެ.\n"ފުރާ މީހާ ނޫން އެހެން ބަޔަކު ނުވަދެވޭ ގޮތަށް، ނޫނީ އޭނާއަށް އެހީތެރި ވެދޭ މީހާ އެކަނި ވަދެވޭ ގޮތަށް ހަދާނީ،" ސޯލިހު ވިދާޅުވި އެވެ. އޭނާ އަދި ވިދާޅުވީ ރާއްޖޭގެ ބޯޑަރު ބަންދު ކުރި ނަމަވެސް ރާއްޖެ އަންނަ ފްލައިޓުގެ އަދަދު އެއްކޮށް ނުހުއްޓޭ ކަމަށެވެ.\n"އެވްރެޖު ގޮތެއްގައި ދުވާލަކު ފަހެއް ނޫނީ ހައެއް އިންޓަނޭޝަނަލް ފްލައިޓް މޫވްމެންޓް ހިންގާ،" ސޯލިހު ވިދާޅުވި އެވެ.\nއެއް ފަހަރާ ހިދުމަތް ދޭނީ ދެ ބޯޓަށް\nއޭނާ ވިދާޅުވީ ކުރިން އެއް ފަހަރާ 1000 މީހުންނަށް ހޭންޑްލް އިންޓަނޭޝަނަލް އެރައިވަލްގައި ގައި ސޯޝަލް ޑިސްޓެންސިންއާއެކު ހިދުމަތް ދެވޭނީ 577 މީހުން ވަރު ކަމަށެވެ. އަދި އިންޓަނޭޝަނަލް 1200 މީހުން ޑިޕާޗާގައި ހިދުމަތް ދެވުނު ނަމަވެސް އަލުން ހުޅުވާއިރު ހިދުމަތް ދެވޭނީ 750 ފަސިންޖަރުންނަށް ކަމަށެވެ.\n"ދެން އޮންނާނީ ބޮޓުލް ނެޓް ލިމިޓްވާ ތަންތަން ބަލައި އެ ތަންތަން އެކްސްޕެންޑް ކުރަން. ރަށުތެރޭގައި އެޗްޕއޭގޭގެ ގައިޑްލަސްއާ އެއްގޮތަށް ބަލަހައްޓާނަން. މާސްކް އަޅައިގެން އުޅެންވާނީ،" ސޯލިހު ވިދާޅުވި އެވެ.\nއެމްއޭސީއެލްއިން ބުނީ އެ ކުންފުނިން ހަދާފައިވާ އެސްއޯޕީގެ ދަށުން ހިދުމަތް ދެވޭނީ ދެ ފްލައިޓަށް ކަމަށެވެ.\nއެމްއޭސީއެލް އެކްޓިން އެމްޑީ މޫސާ ސޯލިހު: ތައްޔާރުވެފައިވާ ކަމަށް ވިދާޅުވި -- ފޮޓޯ: އަވަސް އާކައިވް\nއެއާޕޯޓް އިމަޖެންސީ ސާވިސްގެ ޑެޕިއުޓީ ޗީފް އޮފިސަރު، އަހުމަދު ފަޔާޒު ވިދާޅުވީ ނިއުނޯމަލްގައި އެއާޕޯޓް ހުޅުވާއިރު އިތުރު އިމަޖެންސީއެއް ދިމާވެދާނެ ކަމަށް ބަލައި ތައްޔާރުވެފައިވާ ކަމަށާއި އެއާޕޯޓުގައި ތިން މަހުގެ އިމެޖެންސީ އަށް ބޭނުންވާ ސާމާނު ވެސް އެބަހުރި ކަމަށެވެ.\n"ނިއު ނޯމަލްގައި އިތުރު އިޖަމެންސީ ތަކެއް ދިމާވާނެ ކަމަށް ގަބޫލު ކުރަން ފްލައިޓުގެ ތެރޭގައި ކެއްސުން ނޫނީ ހުން އައުން ފަދަ ކަމެއް ދިމާވެއްޖެނަމަ އަޔާޓާގެ ގަވައިދުން ބުނާ ގޮތުން. ކައިރި އެއާޕޯޓަކަށް ޖައްސަން ޖެހެނީ. އެކަމަށް ވެސް އަޅުގަނޑުމެން ވާނީ ތައްޔާރުވެފައި،" ފަޔާޒު ވިދާޅުވި އެވެ.\nއޭނާ ވިދާޅުވީ ޓާމިނަލްގައި ސޯޝަލް ޑިސްޓެންސިން މާކްތައް ހަދައި، އެއާޕޯޓުގެ އަށް ސަރަހައްދެއްގައި ތާމަލް ކެމެރާ ވެސް ބަހައްޓާފައިވާ ކަމަަށެވެ.\nފަޔާޒު ވިދާޅުވި ގޮތުގައި ކޮވިޑް-19 އިގެ ބަލި މީހަކު ފާހަގަ ކުރެއްވިއްޖެނަމަ އެކަން ކުރިއަށް ގެންދާނީ، އެޗްޕީއޭ ގުޅިގެން ކަމަށެވެ. އަދި އައިސޮލޭޓް ކުރަން ޖެހޭ މީހަކު ފެނިއްޖެނަމަ އެ މީހަކު ޓާމިނަލް ސައިޑުން ނެރެ ހާއްސަ އައިސޮލޭޝަން ފެސިލީޓީއެއް ކަަމަށްވާ "ފެސިލިޓީ 13" އަށް ގެންދާނެ ކަމަށެވެ.\n"އެކަން ކުރި އަށް ދާނީ އެޗްޕީއޭއިން ގްރައުންޑުގައި ހުންނަ އިސް ބޭފުޅެއްގެ ބެލުމުގެ ދަށުން. ބަލި މީހަކު ފާހަގަ ކުރެއްވިއްޖެނަމަ ފަޔާ ރެސްކިއުގެ ބެލުމުގެ ދަށުން އެ ބޭފުޅަކު އައިސޮލޭޝަން އަށް ގެންދާނީ،" ފަޔާޒު ވިދާޅުވި އެވެ.\nހަތަރު ގަޑިއިރު ކުރިން އެއާޕޯޓަށް\nނިއު ނޯމަލްގައި ފުރަން ދާއިރު ހަތަރު ގަޑިއިރު ކުރިން އެއާޕޯޓަށް ދާން ޖެހޭނެ އެވެ. އަދި 18 ގަޑިއިރަށް ބަހާލައިގެން އެއާލައިން ތަކަށް ސްލޮޓް ދޭނެ އެވެ.\n"ކުރިން 20 މިނެޓަކުން ފްލަޓެއް ހޭންޑް ކުރެވޭ. ނިއު ނޯމަލްގައި 15 މިނެޓުން ފްލައިޓެއް ހޭންޑްލް ކުރެވޭނެ. ޓްރެފިކް ފޯކާސްޓް ދައްކާ ގޮތުން 2019 ގެ ޕީކްއަށް ދާނީ 2022 ހިސާބުގައޭ" ސޯލިހު ވިދާޅުވި އެވެ.\nގެއިން ޗެކިން ކުރެވޭނެ ގޮތް ހަދަނީ\nސޯލިހު ވިދާޅުވި ގޮތުގައި ގޭގައި ތިބެގެން ޗެކިން ކުރެވޭނެ ގޮތް ވެސް ހަދަން މަސައްކަތް ކުރަމުންދާ ކަމަށެވެ.\n"ގޭގައި ތިބެގެން ފޮށި އެއްޗިހި ވެސް ދޫކޮށްލެވޭނެ ގޮތް ހަދައިމ ގޭގައި ތިބެގެން ޗެކިން ވެވޭނެ ގޮތް ހަދަން މަސައްކަތް ކުރަމުން މިދަނީ، މީގެ އިތުރުން ޓަޗް-ފްރީ ޑޯސް އާއި ޓޮއިލެޓް ފަދަ ތަންތަން ހަދަން އެއާޕޯޓުގައި ހަދަން މަސައްކަތް ކުރަނީ. އެކަމަށް ވަރަށް ގިނަ މަސައްކަތް ކުރަން އެބަޖެހޭ،" ސޯލިހު ވިދާޅުވި އެވެ.\nސަރުކާރުން ދަނީ މައި އެއާޕޯޓް އަންނަ މަހު ހުޅުވަން ތައްޔާރު ވަމުންނެވެ. ކުރިން އޮތީ ޖުލައި މަހުގެ އެއްވަނަ ދުވަހު ހުޅުވާށެވެ. ނަމަވެސް މިހާރު އެ ތާރީހުގައި ނުހުޅުވޭނެކަން ވަނީ ޔަގީންވެފަ އެވެ.\nވެލާނާ އިންޓަނޭޝަނަލް އެއާޕޯޓް އެމްއޭސީއެލް އިގްތިސޯދު + ކޮވިޑް-19 ދިވެހި ރާއްޖެ އަލުން ހުޅުވާލުން ނިއު ނޯމަލް\nއަޒޫރު އެއާ އަނެއްކާ ވެސް ރާއްޖެއަށް


Uthuru Korea ge amaluthakah thaaidhu kuraa gaumuthakah America in...\nދުނިޔެ - އުތުރު ކޮރެއާ މައްސަަލަ\nއުތުރު ކޮރެއާގެ އަމަލުތަކަށް ތާއިދުކުރާ ގައުމުތަކަށް އެމެރިކާ އިން އިންޒާރު ދީފި\nއެމެރިކާ އިން ވަނީ ދާދި ފަހުން އުތުރު ކޮރެެއާ އިން ކުރި މިސައިލް ޓެސްޓްއާ ގުޅިގެން ވެސް އިންޒާރު ދީފަ\nކ. މާލެ 17 މެއި 2017 | ބުދަ 13:46 4,319\nއުތުރު ކޮރެއާ އިން އަސްކަރީ ބާރު ދައްކާލުމަށް ބޭއްވި ޕެރޭޑެއްގެ ތެރެއިން - ރޮއިޓަރސް\nއުތުރު ކޮރެއާގެ އަމަލުތަކަށް ތާއިދު ކުރާ ގައުމުތަކަށް އެމެރިކާ އިން އިންޒާރު ދީފިއެެވެ.\nއެމެރިކާ އިން އދ. އަށް ކަނޑައަޅުއްވާފައިވާ އެމްބެސެޑަރު ނިކީ ހޭލީ ވިދާޅުވީ "ގައުމުތަކުން ސަޕޯޓު ކުރަންވީ އުތުރު ކޮރެއާ އަށް ނޫނީ އަހަރަމެންނަށް ކަމަށެވެ." އުތުރު ކޮރެއާގެ މައްސަލާގައި ބައެއް ގައުމުތަކުން ގެންދަނީ އދ, އިން އުތުރު ކޮރެއާ އާ ދެކޮޅަށް އަޅާފައިވާ ދަތިކުރުމުގެ ފިޔަވަޅުތަކަށް އެގައުމުތަކުން ދޭން ޖެހޭ އެއްބާރުލުން ނުދެމުންނެވެ.\nނިކީ ހޭލީ އުތުރު ކޮރެއާ އަށް ތާއިދުކުރާ ގައުމުތަކަށް ވިދާޅުވީ، އުތުރު ކޮރެއާ އަށް ތާއިދު ކުރާ ގައުމުތަކަށް ވެސް އެމެރިކާ އިން ދަތިކުރުމުގެ ފިޔަވަޅު އެޅުމަށް ތިބީ ތައްޔާރަށް ކަމަށެވެ. އުތުުރު ކޮރެއާ ހިމެނޭ ސަރަހައްދުގައި، އެގައުމުގެ އެންމެ ގާތް ބައިވެރިޔާ އަކީ ޗައިނާއެވެ. އެހެން ނަމަވެސް ނިކީ ހޭލީ ވިދާޅުވީ އެމެރިކާ އާއި ޗައިނާ ގުޅިގެން އުތުރު ކޮރެއާއާ ދެކޮޅަަށް މަސައްކަތް ކުރުމަށްޓަކައި އާ ގަރާރަކަށް މިހާރު މަސައްކަތް ކުރަމުންދާ ކަމަށެވެ.\nއުުތުރު ކޮރެއާ އަށް ތާއިދު ކުރާ ގައުމުތަކަށް ނިކީ ހޭލީ އިންޒާރު ދެއްވީ ހޯމަ ދުވަހު ބޭއްވުނު އދ. ގެ ސެކިޔުރިޓީ ކައުންސިލްގެ ކުއްލި ބައްދަލުވުުމުގެ ކުރިންނެވެ. ހޯމަ ދުވަހު ބޭއްވި އދ. ގެ ސެކިޔުރިޓީ ކައުންސިލުން ވަނީ އުތުރު ކޮރެއާ އިން އެންމެ ފަހުން ކުރި މިސައިލް ޓެސްޓް ކުށްވެރިކޮށް އަދި އާ ދަތިކުރުމުގެ ފިޔަވަޅު އަޅާނެ ކަމުގެ އިންޒާރު ދީފިއެވެ.\nއުތުރު ކޮރެއާ މައްސަލާގައި އެމެރިކާ އާއި އުތުރު ކޮރެއާގެ ގުޅުން ވަނީ ވަރަށް ބޮޑަށް ހީނަރުވެފައެވެ. އެމެރިކާ އާއި ދެކުނު ކޮރެއާގެ އެޖެންޓުން ވެގެން އުުތުރު ކޮރެއާގެ ލީޑަރު ކިމް ޖޮން-އުން އަވަހާރަކޮށްލަން އުޅޭ ކަމަށް އުތުރު ކޮރެއާގެ ދައުލަތުގެ މީޑިއާ އިން ދާދި ފަހުން ވަނީ ބުނެފައެވެ.


Mihaaru Style: Firihenunge3hair style eh | Mihaaru\n04 މާޗް 2017 - 05:585comments\nމިހާރު ސްޓައިލްގެ މިފަހަރުގެ އެޕިސޯޑުގައި "ރޮކް ޕޭޕާ ސިސާޒް" ސެލޫންގެ ސީނިއާ ސްޓައިލިސްޓް މީކާއިލް އަހްމަދު ތަފާތު ތިން ވައްތަރެއްގެ ހެއާ ސްޓައިލެއް ދައްކާލާނެ އެވެ.\nމިއީ ވަރަށް ފަސޭހައިން ކޮށްލެވޭނެ ސްޓައިލްތަކެކެވެ. މަދު ޕްރޮޑަކްޓަތަކެއް ބޭނުންވާ މި ސްޓައިލްތައް ރީތިކޮށް ގިނައިރު ވަންދެން ހުންނާނެ އެވެ.\nސައިޑް ޕާޓިޝަން، ބަން ޑޫ އަދި ވޭވީ ހެއާ އޯގަނައިޒްޑް ސްޓައިލިން އަކީ މިފަހަރުގެ ވީޑިއޯގައި ހިމަނާފައިވާ ސްޓައިލްތަކެވެ. މި ތިން ސްޓައިލް ކުރާއިރު ވިސްނާލަންޖެހޭ ބައެއް މުހިއްމު ކަންތައްތައް ހެއާ ސްޓައިލިސްޓް މީކާއިލް ހިއްސާކުރި އެވެ.\nއެގޮތުން "ސައިޑް ޕާޓިޝަން" ހެއާ ސްޓައިލްގައި ފުރަތަމަ، އިސްތަށިގަނޑު ބަހައްޓަން ބޭނުންވާ ފަޅިއަށް ބްލޯ ޑްރައި ކޮށްލުން މުހިއްމެވެ. އަދި ބްލޯ ޑްރައި ކުރަމުންދާއިރު އިނގިލިތަކުން ފުނާ އަޅާލާށެވެ. ރަނގަޅަށް އިސްތަށިގަނޑު ސްޓައިލް ކޮށްލަން ބޭނުން ނަމަ، މެޓް ޕްރި ސްޓައިލިން ކްރީމެއް ބޭނުން ކުރުން ރަނގަޅުވާނެ އެވެ.\n"ބަން ޑޫ" އެއް ނުވަތަ އިސްތަށިގަނޑު އައްސާފައި ހުންނަ ސްޓައިލެއް ނަމަ އެންމެ ފުރަތަމަ އިސްތަށިގަނޑު ތެންމާލުމުން، ބުޅިތައް ރީތިކޮށް ހުންނާނެ އެވެ. ބުޅި އިސްތަށިގަނޑެއް ނަމަ، ކާލިން ކްރީމެއް ބޭނުން ކުރާށެވެ. އަދި ފަން އިސްތަށިގަނޑެއް ނަމަ ހިއްކާލުމަށް ފަހު ސްޓައިލްކުރަން ފަށާށެވެ.\n"ވޭވީ އޯގަނައިޒްޑް ހެއާ ސްޓައިލިން" މިއީ ކުރު އެކަމަކު ކޮންމެވެސް ވަރަކަށް ބުޅި އިސްތަށިގަނޑަކަށް ރަނގަޅު ސްޓައިލެކެވެ. މިކަހަލަ އިސްތަށިގަނޑެއްގައި ހާޑް ޕްރީ ސްޓައިލިން ކްރީމްގެ މެޓް ވައްތަރު (އޮފް ނުވަތަ ގްލޮސީ ނޫން) އިސްތަށިގަނޑު ރީތި ވަރަކަށް ފަން ކޮށް ހަރުކޮށް ބަހައްޓާދޭނެ އެވެ.\nއިތުރު ލިޔުންތައް ފެޝަން "މިހާރު" ވީޑިއޯ މިހާރު ސްޓައިލް


Hulhumale rashuthereygai huri dustbinthah naganee | Mihaaru\nހުޅުމާލޭ ރަށު ތެރޭގައި ހުރި ކުނި ޖަމާކުރާ ޑަސްބިންތައް ނަގަނީ\nހުޅުމާލޭގެ މަގެއް މަތި: ރަށުތެރޭގައި ބަހައްޓާފައި ހުރި ޑަސްބިންތައް ނަގަން ވަނީ ނިންމާފައި -- މިހާރު ފޮޓޯ\n24 ޖެނުއަރީ 2018 - 12:12\nހުޅުމާލޭ ނެއިބަހުޑް އެކަކާއި ތިނެއްގައި އާއްމުން ކުނި އުކަން ބަހައްޓާފައި ހުރި ބޮޑެތި ޑަސްބިންތައް ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން ނަގަން ނިންމައިފި އެވެ.\nއެޗްޑީސީން ނިންމާފައިވާ ގޮތުން އަންނަ ބުރާސްފަތި ދުވަހުން ފެށިގެން އެ ޑަސްބިންތައް އެ ތަންތަނުގައި ނުހުންނާނެ އެވެ.\nއެތަނުގެ އޮފިޝަލަކު ވިދާޅުވީ މީހުން ދިރިއުޅޭ ސަރަހައްދާ ކައިރި އަށް ކުނި އުކާތީ ތިމާވެއްޓާއި ސިއްހީ އިދާރާތަކުން ވެސް ކަންބޮޑުވުން ފާޅުކުރަމުންދާތީ، ބުރާސްފަތި ދުވަހުން ފެށިގެން ކުނި އުކަން ޖެހޭނީ ވެމްކޯ މެދުވެރިކޮށް ނުވަތަ އެ މީހަކު އަމިއްލަ އަށް ގޮނޑަށް ގޮސްގެން ކަމަށެވެ.\n"މިހާރު އޮންނަ ގޮތުން ކޮންމެ މީހަކަށް ވެސް ގޮސް ޑަސްބިންތަކަށް ކުނި އުކާލެވޭނެ. ބައެއް މީހުން ގޮސް ކުނި ކޮތަޅުތައް ޑަސްބިނަށް ނުލައި އެ ސަރަހައްދަށް ވެސް އުކާލާ. އެހެންވެ، އެޗްޑީސީން މިހާރު ބޮޑަށް އެދެނީ ވެމްކޯ މެދުވެރިކޮށް ހުރިހާ ގެއަކުން ކުނި އުކަން،" އޮފިޝަލް ވިދާޅުވި އެވެ.\nހުޅުމާލެ. ރަށުތެރެ ސާފުކުރުމަށް ނެއިބަހުޑް އެކަކާއި ތިނެއްގައި ހުރި ޑަސްބިންތައް ވަނީ ނަގަން ނިންމާފައި.\nއޭނާ ވިދާޅުވީ ވެމްކޯގައި ރަޖިސްޓްރީވުމުން އެ ގެއަކަށް ގޮސް އެ ހިދުމަތް ދޭނެ ކަމަށާއި އެހެންވެ، ކުނި އުކުމުގައި ދައްޗެއް ކުރިމަތިވާނެ ކަމަށް ގަބޫލު ނުކުރެވޭ ކަމަށެވެ.\nހުޅުމާލޭގެ ކުނިގޮނޑު ހުންނަނީ ހުޅުލެ އާއި ހުޅުމާލެ ގުޅުވައިދޭ މަގު ފެށޭ ސަރަހައްދުގަ އެވެ. ވެމްކޯގައި ރަޖިސްޓްރީ ނުކުރާ ނަމަ، އަމިއްލަ އަށް ގޮނޑަށް ގޮސް ވެސް ކުނި އުކާލެވޭނެ ކަމަށް އެޗްޑީސީން ބުންޏެވެ.\nހުޅުމާލޭގައި ވެމްކޯ އިން ހިދުމަތް ދޭން މިދިޔަ ނޮވެމްބަރު މަހުގެ ތެރޭގައި ވަނީ އޮފީހެއް ވެސް ހުޅުވާފަ އެވެ.\nހުޅުމާލޭގައި މީހުން ދިރިއުޅެން ފެށިތާ 14 އަހަރު ވެފައިވާއިރު އެ އަވަށުގައި މިހާރު 40،000 އަށް ވުރެ ގިނަ މީހުން ދިރިއުޅެ އެވެ.\nހުޅުމާލެ އެޗްޑީސީ ކުނި ވެމްކޯ\n8 ކޮމެންޓް, 33 ރިއެކްޝަންސް\nވެމްކޯ އިން ޚިދުމަތް ދެއްވަނީ ޚިދުމަތަށް އެދޭތާ7ދުވަސް ފަހުން. ބުރާސްފަތި ދުވަހުން ފެށިގެން ޚިދުމަތް ކަނޑާލާއިރު އިތުރު7ދުވަސް ދެއްވަން އެބަޖެހޭ. އެހެން ނޫނީ އެ7ދުވަހުގެ ތެރޭގައި ޕްރޮސެސް ވާނެތީ.\nދަތިވަނީ ކުނި ނުއުކިގެނެއް ނޫން. ދަތިވަނީ އަތުގަ ލާރިއެއް ނެތް އިރު ކުނިއުކާލަންވެއް ފައިސާ ޚަރަދު ކުރަންޖެހޭތީ!!\nހުޅުމާލޭގަ ތިޔަ ޑަސްބިންތަކުގެ ބޭނުންހިފަނީ މަދު ބަޔެކެވެ. ގިނަބަޔަކު އާންމުކޮށް ކުނިއުކަނީ ރަށުތެރޭގެ ފަޅު ތަންތަނަށެވެ. މިގޮތުން މިހާރުގޮސް ނޫސްވެރިން ރަށުތެރެ ޗެކްކޮށްލިޔަސް ހުޅުމާލޭ ގޮނޑުގަހުރި ކުންޏަށްވުރެ ރަށުތެރޭގެ އެކި ހިސާބުތަކުގަ ހުރި ކުނި ގިނަވާނެއެވެ. ތިޔަ ޑަސްބިންތައް ނެގުމުން ދެން އަދި އިތުރަށް ހުޅުމާލެ ގޮނޑުވުންނޫންކަމެއް ނުވާނެއެވެ.\nކޮންމެ ކަމެއް ވެސް ފައިސާ ދީފައި ކުރާ ގޮތަށް ތިޔަ ރާވަނީ\nދޮރުގާ ޓަކިޖަހާލާއިރަށް ކުނިކޮތަޅު މި ހަވާލުކޮށްލަނީ. އެކަމަކުވެސް ކުނިބަލާއަންނަ ބައެއްމީހުން ރުޅިއާދޭ ލަސްވާތީ. އެކަމަކު ރުޅިއަޔަސް ވަކިގަޑިއެއްނުބުނެ ކުނިބަލާ އަންނަންޏާ، ތާބަދަކު ދޮރުން ބޭރަކު ކުންޏެއް ނުބެހެއްޓޭނެ. އަންނަމީހުނަށޤ ފަސޭހަވިޔަސް، މަމެންނަށްވެސް އުންދަގޫވޭ ދޮރުންބޭރުގާ ބަހައްޓާފާ އިރުއިރުކޮޅާ ކުނިކޮތަޅު ގޮރާކުރަން. އެކަމަކު ކޮންމެ ރެޔަކުވެސް އެއްގަޑިއެއްގާ އަންނަންޏާ ކުނިތައް ބަރާބަރު ގަޑިޔަށް ނެރެވޭނެ.\nކޮންމެ ގޭ ބިސީއަކުންވެސް ޗާޖުކުރޭ. ގޭގޭގަ އެޕާރޓްމަންޓް ހުރި ޢަދަދުޢާއި ގޭގެ ވެރިފަރާތް ހައުސިންގ މިނިސްޓްރީއަށް އެނގޭނެ. ކުނި ނަގާނެ އިންތިޒާމު ހަމަޖައްސާ ގޭ ބިސީ ތަކަށް އަންގާ. ހިލޭ އުކޭނެ ބަޔަކު ނުތިބޭނެ. އެއީ ކޮންމެ މީހަކުވެސް އެބަ ކުނި އުފައްދާ. އަދިވެސް އެއްފަހަރު މި ބުނަނީ ކުނި ކަލެކްޓް ކުރެވޭނެ ބުއްދި ގަބޫލުކުރާ އިންތިޒާމެއް ހަމަޖައްސާ. ވަރިހަމަ 1ވަނަ ދުނިޔޭގެ ގައުމަތަކަށް ޓީމުތައް ފޮނުވައިގެން އެކަންކަން ދަސްކޮށްދީގެންވިޔަސް. ބޮޑުމީހާ ގޮޑީގަ އިދެފަ މިހެން ހަދާ އެހެންހަދާ ކިޔަކިޔަ އިނުމުގެ ބަދަލުގައި. މާތްކަލާކޯ ދުނިޔޭގަ މީހުން ކަން ކޮށް އުޅޭގޮތަށް ކޮށްބަލަ.\nއެތަންތަނުގައި ޑަސްބިން ހުރުމުން ވެމްކޯއަށް ލާރިދީގެން އާއްމުން ކުނިނުއުކާތީ ކުރި ކަމެކެވެ. ކޮންމެ ގޮތެއް ހަދައިގެންވެސް އާއްމުން އަތުން އެލާރި ފެލައިލަން ޖެހޭދެއްތޯ؟ މީގެ ފަހުން މަގުމައްޗަށް ކުނިއުކާ ވާހަކަ ދައްކައިގެން ނުވާނެއެވެ.\nބައެއްބޭފުޅުން ޕޭމަންޓްމަތީގަ ހުންނަ ޑަސްޕީނައްވެސް ކުނިވާޒާތުގެ ކުނި އަޅަ މީދެރަކަމެއް.


ކޮވިޑާ ދެކޮޅަށް އެހީތެރިވިދިން ޗައިނާގެ ޑޮކްޓަރުންނަށް ކެމްބޯޑިއާއިން ޝަރަފުގެ މެޑަލް – Haftha\nThu, 28 May, 2020, 5:20 pm\nކޮވިޑާ ދެކޮޅަށް އެހީތެރިވިދިން ޗައިނާގެ ޑޮކްޓަރުންނަށް ކެމްބޯޑިއާއިން ޝަރަފުގެ މެޑަލް\nކެމްބޯޑިއާގައި ކޮވިޑް 19 އާ ދެކޮޅަށް ކުރަމުންދިޔަ މަސައްކަތުގައި އެހީތެރިވެދިން ޗައިނާގެ މިލިޓަރީ ޑޮކްޓަރުންނަށް ކެމްބޯޑިއާ ސަރުކާރުގެ ޝަރަފުގެ މެޑަލް އަރުވައިފި އެވެ.\nކެމްބޯޑިއާގައި ކޮވިޑް ފެތުރުން ކޮންޓްރޯލް ކުރުމަށް އެގައުމުން ކުރަމުންދިޔަ މަސައްކަތުގައި އެހީތެރިވުމަށް ޗައިނާ މިލިޓަރީގެ ހަތަރު ޑޮކްޓަރުން ދެ މަސް ދުވަސް ހޭދަކުރި އެވެ. އެ މުއްދަތުގައި އެ ހަތަރު ޑޮކްޓަރުން ވަނީ ވައިރަހާ ދެކޮޅަށް މަސައްކަތްކުރުމަށް ކެމްބޯޑިއާގެ މެޑިކަލް ސްޓާފުންގެ ގާބިލްކަން އިތުރުކުރުމަށް އެހީތެރިވެދީފައެވެ.\nއެކަން ފާހަގަކޮށް މިދިޔަ ހުކުރު ދުވަހު ބޭއްވި ރަސްމިއްޔާތެއްގައި އެ ހަތަރު ޑޮކްޓަރުންނަށް ކެމްބޯޑިއާއިން “ކްނައިޓް ކުލާސް” މެޑަލް އެރުވީ އެގައުމުގެ ޑެޕިއުޓީ ޕްރައިމް މިނިސްޓަރު އަދި ޑިފެންސް މިނިސްޓަރު ޖެނެރަލް ޓީ ބަން އެވެ.\nރަސްމިއްޔާތުގައި ޓީ ބަން ވިދާޅުވީ، ވޭތުވެދިޔަ ދެ މަސް ދުވަސް ތެރޭގައި ކެމްބޯޑިއާގައި ކޮވިޑުގެ ވަބާ ކުޑަކުރުމަށް ޗައިނާ ސަރުކާރުގެ މެޑިކަލް ޓީމުގެ ބޮޑު އެހީތެރިކަމެއް ލިބިގެންދިޔަ ކަމަށެވެ. އެގޮތުން ކޮވިޑާ ދެކޮޅަށް ޗައިނާ ޑޮކްޓަރުންގެ ތަޖުރިބާ އާއި އުކުޅުތައް ކެމްބޯޑިއާގެ ޑޮކްޓަރުންނަށް ގެނެސްދީފައިވާ ކަމަށް އޭނާ ވިދާޅުވިއެވެ.\nކެމްބޯޑިއާގައި ކޮވިޑަށް ޕޮޒިޓިވްވެފައިވަނީ އެންމެ 124 މީހުންނެވެ. އޭގެ ތެރެއިން 122 މީހަކު ރަނގަޅުވެފައިވާއިރު އެބަލީގައި އެގައުމުން މިހާތަނަށް އެއްވެސް މީހަކު މަރުވެފައެއް ނުވެއެވެ.


ކައިރީގައި އެހެނަސް.. ދުރުގައި…6– Esfiya – Dhivehi Vaahaka Site\nކައިރީގައި އެހެނަސް.. ދުރުގައި… 6\n- by Axoo - 65- March 23, 2020\n” ވޭތުވެ ދިޔަދުވަސްތަކުގަ މަންމަ ހާދަ އެކަނިވެރިއެއްވިޔޭ… ނާއިޝްއާއި ނަންނި މަތިން ހަނދާން ނުވާ އެންމެ ދުވަހެއް ވެސް ނުދާނެ… ނާއިޝް މަރުވި ފަހުން ވަކިން ބޮޑަށް ދަރިފުޅު މަތިން ހަނދާންވޭ..” ނައިރާގެ މޫނުގައި ފިރުމާލަމުން ޝާކިރާ ބުންޏެވެ.\n” އަހަރެން މެލޭގަ ހުރިއިރު ދޮންބެގެ ހަބަރު ލިބުނީ ރައްޓެހި ކުއްޖެއްގެ ފަރާތުން… މަންމަމެންނަށް ގުޅަން ވަރަށް ބޭނުންވި އެކަމަކު ނުކެރުނީ… މިކޮޅަށް އެނބުރި އަންނަން ވަރަށް ބޭނުންވި އެކަމަކު އޭރު ބަނޑަށް ދެމަސް… ޑޮކްޓަރުން ލަފާދީފަ އޮތީ ދަތުރުނުކުރަން… ފިރިމީހާވެސް އެދުވަސްކޮޅު ހުރީ ރަށުން ބޭރުގަ.. އޭނަ ފޯނަށް ގުޅަން އުޅެ އުޅެ ނުއެއް ގުޅޭ… ” ހަޔާތަށް އައި އެންމެ ހިތްދަތި ދުވަސްތައް މަތިން ހަނދާން އާ ކުރަމުން ނައިރާ ބުނެލިއެވެ.\n” އެއީ ވަރަށް ވިއްސާރަ ރެއެއް.. ނާއިޝް އެރޭ ގެއިން ނިކުތީ އޮފީހުގަ މުހިންމު އެއްޗެއް ބާއްވާފަ އާދެވުނީމަ އޭތި ބަލާ… ވަރަށް އަވަހަށް އަންނާނަން ކަމަށް ބުނެފަ.. ބޯކޮށް ވާރޭ ވެހޭތީ ސައިކަލުގަ ނުދާންވެގެން ދިޔައީވެސް ކާރުގަ… މަންމަ ބުނިން އަވަހަށް އަންނައްޗޭ ބުނީމަ ބުނި މަންމަ ހާސްނުވާށޭ ވަރަށް އަވަހަށް އަންނާނަމޭ… އެއީ އެސޮރުގެ ފަރާތުން މަންމައަށް އިވުނު އެންމެ ފަހު ބަސް… ” ޝާކިރާއަށް އިތުރަށް ވާހަކަ ދައްކަން އުނދަގޫވެ ރޮވެން ފެށުނެވެ. ނައިރާ ޝާކިރާގެ ގާތަށް ޖެހިލާ ޝާކިރާ ގައިގާ ބައްދާލިއެވެ.\n” އިރުގަނޑެއް ފަހުން ފުލުހުން ގުޅާފަ ބުނީ އެކްސިޑެންޓް ވެގެން އުޅޭ ވާހަކަ… ހޮސްޕިޓަލަށް ގެންދިޔައިރުވެސް އެސޮރުގެ ފުރާނައެއް ނެތް..” ޝާކިރާ އިތުރަށް ކިޔައިދިނެވެ. އެހިސާބަށް ދިޔައިރު ނައިރާއަށްވެސް ރޮވިއްޖެއެވެ.\n” ދެން ނުރޮއެ މަންމާ.. ދޮންބެގެ ފާފަތައް ފުއްސަވާ ފުރާނައަށް ރަހުމަތް ލައްވާތޯ ދުއާ ކުރޭ.. ” ރޮވިފައި އިނދެ ނައިރާ ބުންޏެވެ.\nމެންދުރުގެ ކެއުމަށް އެންމެން އިންސާފު ކުރަމުން ދިޔަ ވަގުތެވެ. ތަންކޮޅެއް ދުރުގައި އާޔަން ހުއްޓިގެން ހުރީ އެތަނުން މީހަކު އެއްޗަކަށް ބޭނުންވެދާނެތީއެވެ.\n” މިތަށީގަ ރިހައެއްވެސް ނެތެއްނު… އާޔަންއަށް އެނގެން ޖެހޭނެ ދޯ އެއްޗެއް ހުސްވިއްޔާ އަވަހަށް އޭއްޗެއް މޭޒުމައްޗަށް އަރުވަން… ކޮންމެ ކޮންމެ ފަހަރަކު ހަމަ ބުނަންތަ ޖެހެނީ.. މިނޫންވަރެއް ނުވޭ ދުވަހަކު…” ޝަކިރާ ހަޅޭއްލަވައިގެތެވެ. އާޔަން އަވަސްއަވަހަށް ކައިރިއަށް ޖެހިލާ ތަށި ހިފައިގެން ބަދިގެއަށް ވަނެވެ. ނައިރާ އިނީ ބުނާނެ އެއްޗެއް ނޭނގިފައެވެ. ހިތަށް އުނދަގޫވަމުން ދިޔަނަމަވެސް ކެތްކޮށްލެވޭތޯ ބެލިއެވެ.\n” އެހާ ކަންފަސޭހަ މީހުންނަށް ވިއްޔަ މަންމަ ވަޒީފާ ދިފަ ތިހުންނަނީ… ” ނައިލީވެސް އިނދެފައި ބުނެލިއެވެ. ނައިރާއަށް ނައިލީއާއި ދިމާއަށް ބަލާލެވުނީ ހިތްހަމަނުޖެހިފައި އިނދެއެވެ.\n” އިރުކޮޅެއް ނުވެ އާޔަން ރިހަ ބޯތަށި ހިފައިގެން ބަދިގެއިން ނިކުތެވެ. އެވަގުތުވީ އަޒީދު ތެދުވެގެން އަތްދޮންނަން ދިޔަވަގުތަށެވެ. އެއްވެސް މީހެއް ނުބަލާ ހުރި ވަގުތު ދަމުން ދަމުން އާޔަންގެ ކުރިއަށް ފައި ހުރަސްކޮށްލިއެވެ. އެވަގުތު އަޒީދުގެ ފައިގައި އަޅައިގަނެފައި ވެއްޓެން ދިޔަވަގުތު އަތުގައި ހުރި ރިހަ ބޯތަށި ތިރިއަށް ވެއްޓި ތަޅައިގެން ދިޔައެވެ. ރިހަތައް ބުރައިގެން ދިޔައީ އެންމެ ކައިރީގައި ނާޝިދުގެ ފަޓުލޫނަށެވެ. ނާޝިދު ކައިރިއަށް އައި ރުޅިމަތީގައި ތެދުވެ އެއްއަތުން އާޔަންގެ ގަމީހުގެ ގިރުވާނުގައި ހިފަމުން އަނެއް އަތުން އާޔަންގެ ކަންފަތްމަތީގައި ހޫނު އެތިފަހަރެއް ޖެހިއެވެ. އެއަށްފަހު އާޔަން ފަހަތަށް ކޮއްޕާލަމުން އެނބުރި ކޮޓަރިއާއި ދިމާއަށް ހިނގައިގަތެވެ. މަލާމާތުގެ ގޮތަކަށް ހެމުން އަޒީދު އަތްދޮންނަ ތައްޓާއި ދިމާއަށް ދިޔައެވެ.\nއެވަގުތު ނައިރާއަށް ކޮޅަށް ތެދުވެވުނީ ބޭއިޙްތިޔާރުގައެވެ. ކައިރީގައި އިން ވިލީޝާ އަވަހަށް ނައިރާ އަތަށް ދަމާލަމުން ގަދަކަމުން ގޮނޑީގައި ބޭންދިއެވެ. އެހެން މީހަކަށް ކަމެއް ފާހަގަ ވެދާނެތީއެވެ.\n” ދެން ކިހާ ދެރަކަމެއްމީ އަޅެ… އެއޮއް އަގުބޮޑު ތައްޓޭ އެތަޅާލީ.. އެއީ ކަލޭ ބަފާގެ ލާރިއަށް ގަތް އެއްޗެއް ނޫނޭ… އަނެއްކާ ބޭކާރުގޮތުގަ ބޮޑު ރިހަބޯތައްޓެއް ވިއްޔަ އިސްރާފުއެވީ… ހަނދާން ކުރާތި މީގެ ބަދަލު މިއަދު މެންދުރުގެ ކެއުމެއް ކަލެއަކަށް ނުލިބޭނެ… އެއްޗެއް ކައިފިކަން އެނގިއްޖިއްޔާ އަދަބު ބޮޑުވާނެކަން ހަނދާންކުރާތި…” ރުޅިއައިސްގެން ފަޅައިގެން ދާވަރުވެފައި ހުރެ ޝާކިރާ ބުންޏެވެ. އެގޭ މީހުން އާޔަން އާއި މެދު ކަންތައްކުރާ ގޮތުން ނައިރާ އިނީ ހައިރާންވެފައެވެ.\n” ދައްތާ އެކަމަކު އާޔަން ހެނދުނުގެ ސައެއްވެސް ނުބ…” ތަށިތަޅައިގެން ދިޔަ އަޑަށް ކޮޓަރީގައި ހުރެފައި ނިކުތް ނިޝީ ބުނަން އުޅުނެވެ. ނަމަވެސް ފުރިހަމައެއް ނުކުރެވުނެވެ.\n” ނިޝީ ވާހަކަ ނުދައްކާ ހުރޭ… އަދި އާޔަން އާއި ދިމާއަށް އެއްޗެކޭ ބުނާއިރަށް މީނަ ހުރިތަނަކުން ނިކުންނާނެ” ނިޝީއާއި ދިމާއަށް ނައިލީ ހަޅޭއްލަވައިގަތެވެ.\n” އެއީ އަހަރެން ބަލަން ޖެހޭ ކަމެއް ނޫން… އިސްރާފުކުރީ އޭނަ.. އެބައި މަދުވަންވެސް ޖެހޭނީ އޭނަ އަތުން” އަލުން ގޮނޑީގައި އިށީންނަމުން ޝާކިރާ ބުންޏެވެ. އިތުރު ބަހެއް ނުކިޔާ އާޔަން އެތަން ސާފުކުރަން ފެށިއެވެ.\nނައިރާއަށް އެންމެ އެތިކޮޅެއްވެސް ދިރޭގޮތެއް ނުވިއެވެ. އެގޭ މީހުން އާޔަންއާއި ދޭތެރޭގައި ކަންތައް ކުރާގޮތް ފެނި ނައިރާ ބަސްމަދުވެއްޖެއެވެ. ހިތުގައި ވޭން އަޅަމުން ދިޔައީ އެއްވެސް އިޙްތިޔާރަކާ ނުލައެވެ. ހިތަށް އަޅަމުން ދިޔަވޭން ލޮލުން ފާޅުވާން އުޅެން ފެށުމުން ނައިރާ އިންތަނުން ތެދުވިއެވެ.\n” ދަރިފުޅު ހާދަ އަވަހަކަށް ނިންމާލީ…” ޝަކިރާ ބުނެލިއެވެ.\n” އާން.. ބަނޑުފުރިއްޖެ…” އަވަހަށް އެހެން ބުނަމުން ނައިރާ އޭނާގެ ކޮޓަރިއަށް ދާން ހިނގައިގަތެވެ. ލޮލުން ފޭބި ކަރުނަތައް ފޮހެމުން ސިޑިން އަރައިގެން ދިޔައިރު ހަމަ ރަނގަޅަށްވެސް ނައިރާއަށް ރޮވިއްޖެއެވެ. ކޮޓަރިކައިރީގައި ބަލަހައްޓައިގެން ހުރި ނިޝީއަށް މިމަންޒަރު ފެނުނެވެ. އާޔަންދެކެ އަދިވެސް ނައިރާ ލޯބިވާކަން ނިޝީއަށް ޔަގީންވީ އެވަގުތުއެވެ.\nއެދުވަހު ހަތަރުދަމު ނައިރާ ކޮޓަރިއަކުން ނުނިކުމެއެވެ. އެގޭ މީހުން އާޔަންއާއި ދޭތެރޭ ކަންތައްކުރާ އިހާނެތިގޮތުން ނައިރާގެ ހިތަށް ވަރަށް އަސަރުކޮށްފިއެވެ. އާޔަން ކޮންމެ ގޮތަކަށް ނައިރާއާއި ދޭތެރޭ ކަންތައް ކުރިނަމަވެސް ނައިރާގެ ހިތުގައި އާޔަންއަށް ޓަކާ އިންތިހާއަށް ލޯބި ނޫން އެހެންއެއްޗެއް ނުވެއެވެ. ރޭގަނޑު ކެއުމަށްވެސް ނައިރާ ނުދެއެވެ. ކާހިތް ނުވާ ކަމަށް ބުނެ ފަރުޖައްސާލީއެވެ.\nއިހުވާނަށް ހޭލެވުނީ ގަޑިން ދިހައެއް ޖަހަން ގާތްވެފައި ވަނިކޮށެވެ. މާގިނައިރު ނިދުމުގެ ސަބަބުން ބޮލުގައި މަޑު ރިހުމެއް ހުއްޓެވެ. ހޭލުމަށްފަހު އެންމެ ފުރަތަމަވެސް އަވަސްވެގަތީ އާދައިގެ މަތިން ހެނދުނު ހޭލާގޮތަށް އެންމެފުރަތަމަ ދެކެން ބޭނުންވާ ސޫރަ ދެކިލުމަށެވެ. ލެޕްޓޮޕް ހުޅުވާލުމާއި އެކު އޭގެ ސްކްރީނުން ފެންނަން ހުރި އަންހެންކުއްޖާ އަށް އިހުވާންއަށް ބަލަން އޮވެވުނީ ހިނތުންވުމަކާއި އެކީގައެވެ. އެ އަންހެންކުއްޖާގެ ތުންފަތްމަތީގައިވީ ބަލާ ބަލާ ފޫހިނުވާ ކަހަލަގެ ރީތި ހިނިތުންވުމެކެވެ. ދެކޮތާފަތްމައްޗަށް އަރާފައި ހުރި ޖަންބުކުލައިން އެހުރީ ލަދުގަނެފައި ކަން އެނގެއެވެ.\nޓަކިވެސް ޖަހާލުމަކާނުލާ ކޮޓަރިއަށް ވަން އަޝްވާ ފެނި އިހުވާން އަވަސްއަވަހަށް ލެޕްޓޮޕް ލައްޕާލިއެވެ. އަޝްވާއާއި ދިމާއަށް ބަލާލެވުނީ ނިތްކުރިއަށް ރޫއަރުވާލަމުންނެވެ.\n” ދޮންބޭ.. ޕްލީޒް މި ފިލާވަޅު ހަދަން ހެލެޕް ވެދީބަލަ…” އަޝްވާ އޭނަ އަތުގައި އޮތް ފޮތަށް ބަލަމުން އައިސް އިހުވާން ކައިރީގައި އިށިނެވެ.\n” ކަމޯން ލިލް ސިސްޓަރ… ނޮކް ކޮށްލާފައި ވަންނަން އާދަކޮށްބަލަ… އެހެން މީހުންގެ ޕްރައިވެސީއަށް ރެސްޕެކްޓް ކޮށްބަލަ… “އަޝްވާ އާއި ދިމާއަށް ލޯކުޑަކޮށްލަމުން އިހުވާން ބުންޏެވެ.\n” ދޮންބެގެ ކޮން ޕްރައިވެސީއެއް… ވައިފްއެއްވެސް ހުންނަނީއެއް ނޫން… ގަރލްފްރެންޑެއްވެސް ހުންނަކަމެއް ނޭނގެ” އިހުވާންއަށް ޖެއްސުން ކޮށްލުމުގެ ގޮތުން އަޝްވާ ބުންޏެވެ.\n” އަޝްވާއަށްތަ އެނގެނީ… އަންބެއް ހުރީމަތަ ޕްރައިވެސީ ލިބެން ޖެހެނީ… ހުރެބަލަ މިރޭ ބައްޕަ އައިމަ ޝަކުވާކޮށްލާނަން” ހިތްހަމަނުޖެހިފައި އިހުވާން ބުންޏެވެ.\n” އޯވހް ޕްލީޒް.. އައި ޑޯންޓް ކެއަރ.. މިގޭގަ އަހަންނަށް ނުވަދެވޭނެ ކޮޓަރިއެއް ނުހުންނާނެ… ދެން ތިވާހަކަ ނުދައްކަ އަހަންނަށް މިތަން ހަދާގޮތް ކިޔާދީބަލަ… ކޮލެޖަށް ދާންވާއިރަށް ނިންމަން ޖެހޭ އެއްޗެކޭ… ” އަޝްވާ ކުސްތަޅާލަމުން ބުންޏެވެ. އިހުވާން އިތުރު އެއްޗެއް ނުބުނެ ދެފަރާތަށް ބޯހޫރާލުމަށްފަހު ފިލާވަޅު ހަދަން އަޝްވާއަށް އެހީވެދިނެވެ. އިހުވާން ކިޔައިދިނުމުން ފިލާވަޅުހަދަން އަޝްވާއަށް ފަސޭހަވެގެން ދިޔައެވެ.\n” ތެންކްސް ބިގް ބަރްދަރ… ބަދަލުގަ ވަރަށް ޝޮކިންގ ނިއުސްއެއް ދެންތަ…” ފޮތް ލައްޕާލަމުން އަޝްވާ ބުނެލިއެވެ.\n” ތިއުޅެނީ މިހާރު ދައްކާނެ ވާހަކައެއް ނޭނގިގެން… އަހަރެން ފެންވަރަން ދާންވެއްޖެ… ދެންދޭ މިތަނުން…” އޮތް ތަނުން ތެދުވެ މޯޅިއަކަށް ދެމިލަމުން އިހުވާން ބުންޏެވެ.\n” ހައު ރޫޑް…. އެކަމަކުވެސް ބުނެލާނަން… ނައިރާ އެނބުރި ރާއްޖެ އައިއްސި” އަޝްވާ ދިން ހަބަރުން ހަމަ ރަނގަޅަށްވެސް އިހުވާނަށް ލިބުނީ ޝޮކެކެވެ. ތުންފަތްމައްޗަށް ލުއި ހިނިތުންވުމެއް ވެރިވީ އިރުކޮޅެއް ފަހުންނެވެ.\n” ބަލާބަލަ ގަރލްއެއްހެން ރަކިވެފަ ހޭ ވައްތަރު…” އިހުވާންއަށް ވީފޮތްފެނި މަޖާވެގެން އަޝްވާ ބުންޏެވެ.\n” އަހަންނަށް އެނގޭ ދޮގުކަން ތިހަދަނީ… ތިއުޅެނީ ކިޔާނެއް އެއްޗެއް ނޭނގިގެނެއްނު” ޤަބޫލުކުރަން ދަތިވެ އިހުވާން ބުންޏެވެ.\n” އޭރުވެސް އެނގޭ އަހަރެން ބުނެގެން ދޮންބެ ޤަބޫލެއް ނުކުރާނެކަން… ޤަބޫލުނުކުރެވެންޏާ ގޮސް މަންމަ ކައިރީ އަހާބަލަ… ” އަނގަޔަށް ގޮތެއް ހަދާލަމުން ހަރހިނގުމެއްގައި އަޝްވާ އެތަނުން ނިކުތެވެ.\nއިހުވާން އަވަސްއަވަހަށް ފެންވަރާ ހަދާލައިގެން ކޮޓަރިން ނިކުތެވެ. ބަދިގޭ ގައި ހަރަކާތްތެރިވަމުން ދިޔަ ނާއިފާ ފެނުމުން އިހުވާން އެދިމާއަށް މިސްރާބުޖެހިއެވެ.\n” އަހަރެން ހިތަށް އަރާ މަންމަ މަސައްކަތެއް ނުކޮށް ހުންނާނެ ގަޑިއަކާ ދިމާވާނެ ބާއޭ… މަސައްކަތް ކުރާނެ މީހަކު ހުންނައިރުވެސް ގިނައިން ފެންނަނީ މަންމަ މަސައްކަތް ކުރާތަން…” ނާއިފާ ކައިރީގައި ހުއްޓެމުން އިހުވާން ބުންޏެވެ.\n” މަސައްކަތް ނުކޮށް ހުރުމަކީ މަންމައަށް ވާނެ ކަމެއް ނޫން… ދަރިފުޅުވެސް މިއަދު ހާދަވަރަކަށް ނިދާލި ދުވަހެކޭ ދޯ.. ރޭގަ ނުނިދެނީތަ…” ތަރުކާރީ ކޮށަން ހުރި ނާއިފާ އަހާލިއެވެ.\n” ރޭގަ ކުޑަކަމެއް ނިންމާލަންވެގެން ތަންކޮޅެއް ދަންވަންދެން ހޭލާ އުޅުނީ…މަންމާ ތެދެއްތަ.. ނައިރާ އައީތަ” ނާހަން ހުރެފަވެސް އިހުވާން އަހާލިއެވެ.\n” އާނ ޝާކިރާ ގުޅި ރޭގަ… ދެދުވަހެއް ވެއްޖެޔޯ އެމަންޖެ އައިތާ” ނާއިފާ ބުންޏެވެ.\n” ޝާކިރާއްތަމެން ޤަބޫލުވީތަ.. ފިރިމީހާ ގޮވައިގެންތަ ނައިރާއައީ” އަނެއްކާވެސް އިހުވާން އަހާލިއެވެ.\n” ނައިރާއަށް ދިމާވީ ވަރަށް ދެރަ ގޮތެއް… އެފރިހެންމީހާ އެމަންޖެ ވަރިކޮށްފަ އެހެން އަންހެނެއް ކައިރިއަށް ދިޔައިއްޔޯ… ނައިރާގެ ހުރެޔޯ ހަތަރު އަހަރުގެ ކުއްޖެއްވެސް… ” ނާއިފާ ކިޔައިދިނެވެ. އިހުވާން ވަކި އެއްޗެއް ނުބުނެއެވެ.\n” ދަރިފުޅު ދާންވާނެއްނު ނައިރާއާއި ބައްދަލުކޮށްލަން” އިހުވާންގެ މޫނަށް ބަލާލަމުން ނާއިފާ ބުންޏެވެ.\n” ނޫން މަންމާ.. އަދި އަހަރެން ތައްޔާރެއް ނޫން…” އިސްޖަހައިގެން ހުރެ އިހުވާން ބުންޏެވެ.\n” މަންމައަށް އެނގޭ ނައިރާއާއި ކުރިމަތިލާން ދަރިފުޅަށް އުނދަގޫ ވާނެކަން… އެކަމަކު އޭރު ތިދެކުދިންގެ ކައިވެނި ހަމަޖެހުމުގެ ކުރިން ތީ ގާތް ދެ އެކުވެރިން ދޯ… މިދަނޑިވަޅުގަ ދަރިފުޅުގެ އެހީތެރިކަމާ އަޅާލުންވެސް ނައިރާއަށް ބޭނުންވާނެ… އެނގޭ ނައިރާ ދަރިފުޅާ ދޭތެރޭ ކަންތައް ކުރީ ރަނގަޅަކަށް ނޫންކަން… އެކަމަކު އަދިވެސް ދަރިފުޅު ނައިރާއާއި ދޭތެރޭ ވިސްނާކަން މަންމައަށް އެނގޭ… ނޫންތަ އަޅެ” އިހުވާންއަށް ވިސްނައިދެމުން ނާއިފާ ބުންޏެވެ.\n” އަހަރެން ނައިރާއާއި ބައްދަލު ކުރާނަން.. އެކަމަކު އެއީ އަދި ތަންކޮޅެއް ފަހުން… ” ވިސްނަން ހުރެފައި އިހުވާން ޖަވާބުދިނެވެ.\n” އެންމެ ރަނގަޅު… ދަރިފުޅަށް ފެންނަ ގޮތެއް.. ދެން ދޭ އަވަހަށް ސައިބޯން… ހުންނާނެ ދަރިފުޅަށް އެންމެ މީރު ބަނބުކެޔޮ ރިހައާއި ރޮއްޓާ ހަދާފަ” ނާއިފާ ބުންޏެވެ. އިހުވާން ހިނިތުންވެލަމުން ގޮސް ކާމޭޒު ކައިރީގައި އިށީނެވެ.\nއަޔާނާ އުނގަލައިގެން ނިންދަވަން އިންއިރު ނައިރާގެ އިނީ ފުންވިސްނުމެއްގައެވެ. ފާހަނައިން ފެންވަރައިގެން ނިކުތް ވިލީޝާއަށް މިމަންޒަރު ފެނުމުން ދެފަހަރަކު ނައިރާއަށް ގޮވާލިއެވެ.\n” ކީކޭ…” ސިހިފައި ނައިރާއަށް ބުނެވުނެވެ.\n” އާޔޫ އެނދުގަ ބާއްވަންވީނު ދެން.. އަނެއްކާ މިއަދު އާޔަން ކީއްކޮށްގެން ވިސްނަން ތިއިނީ” ހަރުގައި ތެތް ތުވާލި އަޅުވާލަމުން ވިލީޝާ އަހާލިއެވެ.\n” ކަމެއްކުރީކީ ނޫން… ހަމަވިސްނާލީ” އަޔާނާ ނަގައި އެނދެގައި ރީތިކޮށް ބާއްވާލަމުން ނައިރާ ބުންޏެވެ.\n” ކޮންކަމަކާ ބާ” ޑްރެސިންޓޭބަލް ކައިރިއަށް ހުއްޓި ލޯޝަން އަތަށް އަޅަމުން ލޯގަނޑުން ނައިރާއަށް ބަލަންހުރެ ވިލީޝާ އަހާލިއެވެ.\n” އަހަންނަށް ހީވަނީ އާޔަން ވަރަށް ބޮޑު ކަމެއް ސިއްރު ކުރާހެން…” ފުންނޭވައެއް ދޫކޮށްލަމުން ނައިރާ ބުންޏެވެ.\nނޭދެމޭ ވަކިވުމެއް… ހާދަހާ ލޯބިވޭ\nހަދިޔާ (އަށްވަނަ ބައި)\nއާދޭސް ކުރާ ހިތްވޭ ރޮމުން (2)\nHii guys.. here is the 6th episode with new cover!! 😊 Hope you guys like both episode and the cover photo 😚 feel free to share your views about the episode…… And the cover… Hehe.. take care.. be safe ❤\nVvvv reethi mi part vx… Curiously waiting for next part ngey… Whn is next part…… Lysm N you are so talented…. Me first tha💖💖💖💖💖\nThank you queeny ❤\nV v v v reethi….masha Allah ♥♥♥\nVrh hiyyygaimu. Kiyun theringe hithaa kulhelaifi.axoo ah kamiyabi ah eden.vahaka liyumuge fannuga ufaaveri musthagubaleh oth faraatheh kamugai dekeme.\nވާއޮ 😘😘😘😘މިބައިވެސް ވަރަށް ރީތި\nLife is pain 💔 says:\nWow mannn….varah dhuvas kohllaa dhw mi comment eh kohllevuni..baliv ulheytha lame nuveyhey mi ulhen. Sorry for that. And mi part Hama breathtaking ng..varah tuffffff..Hama buns and ehchekey v hey guy. I think emme fahun Axoo ge shock treatment in hiyy hutteynihn..ahaha.😂😂😂aahaa aneh shock treatment ah ready Velan dhani nge dhen..😌\nWaiting waiting waiting ❤\nAhahahah 😁 thank you ❤ and get well soon ❤\nVarah reethi Masha Allah 😘 waiting\nThank you Yan ❤\nWhn nxt prt?\nMaadhan In Sha Allah\nWow… varah reethi ♥❤🌹.. waiting for the next part. When next ?\nThank you maii ❤ next maadhan In Sha Allah\nVarah varah reethi….waiting for the nxt….and whn nxt Axoo….\nMiadhu kihaairaku vaahaka up kuranee.\nAxoo konirakun vaahaka up kuranee.\nReethi varah.. ekamaku mee kurin genesdhin story eh .. keeve change kohlee … kurin maa bodah reethi\nmasha allah v reethi vaahkaeh miy waitting for another episode\nAxoo whn nxt prt.varah reethi mi vaahaka.waiting.\nAxoo kobaa vaahaka.irukolhakaa eba beley vaahaka up vi tho.varah reethi axoo ge vaahaka. WAITING INGEY.\nRED VELVET FAN GIRL❤ says:\nއަޒޫގެ ތިހިރަ ފަރި ސިފަކުރުންތައް ފެނިފައި، މިވާހަކައަށް މިހިތް ދޫވެއްޖެއެވެ.ބަސްތައްވެސް އަތުރާލާފަ އެހުންނަ ގޮތެއް ދޯއެވެ.ހިތްތަށް\nތަޅުވާލަން ހަމަ ތިވަރެއް ނެތެވެ.އަހަރެމެން ކަހަލަ، ވާހަކައަށް އަބަދު ދެވިހިފާފަ ހުންނަ ކުދިންނަށް އަމުދުން، މިކަހަލަ ސަޅި ވާހަކައެއް ދޫކޮށްލުން އެއީ ވާނޭކަމެއް ނޫނެވެ.މި ވާހަކައިގެ ބިމުގެ އަޑީގައި އެތައް އެތައް އެތައް ސިއްރުތަކެއް ވަޅުލެވިފަ ވާކަން އިނގެއެވެ.އެ ސިއްރުތައްއިނގޭ ހިތުން މިހުންނަނީ ކެތްތެރިކަން ކޮޅުންލާފައެވެ.އެހެނަސް، އަޒޫ\nބައިތައް އަޕްކުރީމަ ނޫނީ ކިޔޭކަށް ނެތެވެ.އަވަހަށް އަޕްކޮށްދެއްޗެވެ.އަހަރެމނ\nފޫހިކަމެއްނެތި ކުރަމުން މިދާ އިންތިޒާރުގެ ނިމުން ފޮނިކޮށްދެއްޗެވެ.(މާނައަކީ\nމިވާހަކަ އަޕްކޮށްދީފިއްޔާ ވަރަށް އުފާވާނޭއެވެ.) މި ކޮމެންޓް ނިންމާލުމުގެ ކުރިން، ލިޔުންތެރިޔާއަށް، މި ދާޢިރާއިން ކާމިޔާބަށް އެދެމެވެ.އަދި ލިޔުންތެރިޔާގެ ވާހަކަ ފޮތެއް ކިޔާލުމުގެ ނަސީބު ލިބޭނޭކަމަށް އުއްމީދުކުރަމެވެ އަދި ކޮވިޑް-19 ރައްކާވެ ތިބެއްޗެވެ.ވަރަށް ސަލާމެވެ.\nMäřęé Āđhų says:\nLiusha Mohamed says:\nAxooo .kobaa vaahaka\nEy axoo ah vre gotheh balaala beya koh mes kujjeh\nVaahaka kiyaahithun kehmadhuvany plx plx plxxxxx azoo s upkohdhyber\nހިތުގެ ކޮންމެ ވިންދެއްގައި –7–\nނުވާނަން ތަފާތެއް… 9\nހީވޭ ހިތް ބުނާހެން 27


އިޚުލާސްތެރި ކަމުގެ ކުނޑިފަށެއްވެސް ހަމަނެތީއެވެ! – Maldivian Democratic Party\nއިޚުލާސްތެރި ކަމުގެ ކުނޑިފަށެއްވެސް ހަމަނެތީއެވެ!\n2008 ވަނަ އަހަރު ދިވެހިރާއްޖޭގައި މަލްޓިޕާޓީ އިންތިޚާބަކަށް ބޭނުންވާ ގާނޫނުއަސާސީއެއް ރައްޔިތުން ގަދަކަމުން އެއިރުގެ ވެރިމީހާ ލައްވައި ތަސްދީގު ކުރުވައި އެއަހަރު ބޭއްވުމަށް ހަމަޖެހުނު ރިޔާސީ އިންތިޚާބަށް ވާދަކުރުމުގެ ފުރުސަތު ހުޅުވާލުމާއެކު ތަފާތު ޕާޓީތަކުން ކެންޑިޑޭޓުން ކުރިމަތިލިއެވެ. ގާނޫނު ބުނާގޮތުން ކޮންމެ ރިޔާސީ ކެންޑިޑޭޓަކުވެސް އޭނާއާއި އެކުގައި ރަނިންގް މޭޓެެއް ނެރޭން ޖެހެއެވެ. ހަމަ އެހެންމެ މެނިފެސްޓޯއެއްވެސް ރައްޔިތުންނަށް ހުށައަޅާން ޖެހެއެވެ.\nއެއިރުގެ ސިޔާސީ މަސްރަޚު ދިރާސާކުރާ މީހުންވެސް ބުނެ އުޅުނީ އެއިންތިޚާބުގައި އެންމެ ކުރީގައި ވާދަކުރާނީ އެއިރު ތިމަންނާމެން މިތިބީ ވެރިކަމުގައޭ ގޮވަމުން ގެންދިޔަ ޑީއާރުޕީއާއި އެމްޑީޕީ ކަމުގައެވެ. ހަމައެހެންމެ ގިނަބަޔަކު ހީކުރަމުންދިޔައީ އިންތިޚާބު ކާމިޔާބު ކުރާނީ އެއިރު އެންމެ ނުފޫޒުގަދަ ކެންޑިޑޭޓެއްގެ ގޮތުގައި ހުރި ކުރީ ސަރުކަރުގެ ރައީސް ކަމުގައެވެ. އެއްގޮތަށްވުރެ ގިނަގޮތްގޮތުން މިކަން މިހެން ހީވުމަށް ސަބަބުތަކެއް ހުރިއަތީއެވެ. ޑީއާރުޕީގެ ކެންޑިޑޭޓު އެއިރުވެސް ހުރީ ރާއްޖޭގެ ވެރިކަމުގައެވެ. ދައުލަތުގެ މުދަލާއި ސަލާމަތީ ބާރުތައް އޮތީ އޭނާގެ މުށްދަށުގައެވެ. ހަދާނެގޮތެއް ހަދާށެވެ. ޝަރުޢީ ކޯޓުތަކާއި މިނިވަން މުއައްސަސާތަކުގެ އިތުރުން ދައުލަތުގެ އަނެއް ބާރުކަމުގައިވާ ރައްޔިތުންގެ މަޖިލިސްވެސް އޮތީ އޭނާގެ ބަސް އެއީ އެންމެ ފަހުބަސް ކަމުގައި ބެލޭ ހާލަތެއްގައެވެ.\nނަމަވެސް ހީކުރިގޮތާ ޚިލާފަށް އިންތިޚާބުގެ ފުރަތަމަ ބުރު ނިމިގެން ދިޔައީ ވެރިކަމަށް އައުމަށް ބޭނުންވާ ފަންސާސް އިންސައްތައަށްވުރެ އިތުރުވާ ވޯޓު ޑީއާރުޕީއަށް ނުލިބިއެވެ. އެހެނަސް ގިނަމީހުން ހީކުރިގޮތާ އެއްގޮތަށް އެންމެ ކުރީގައިއޮތީ ޑީއާރުޕީއާއި އެމްޑީޕީއެވެ. ދެވަނަ ބުރުކަށަވަރު ވުމާއެކު އެއިރުގެ ސަރުކާރާ އިދިކޮޅު ހުރިހައި ވާދަވެރީން އެމްޑީޕީއާއިގުޅިގެން ނުކުމެ އިންތިޚާބު ކާމިޔާބުކުރީ އެމްޑިޕީއެވެ. އެހެން ޕާޓީތަކުން އެމްޑީޕީއާއި އެކުގައި ނުކުތީ ގައިމުވެސް އެމްޑީޕީ ދެވަނަބުރު ކާމިޔާބު ކުރާނެ ކަމުގެ ފުރިހަމަ ޔަގީންކަން ލިބުމާއެކުގައެވެ. ތިމާމެން ބަލިވެ ދިޔަޔަސް އަލުން ބާރާއި ނުފޫޒުގައި ދެމިތިބުމުގެ އުންމީދުގައެވެ.\nކުރީން ދެންނެވުނު ފަދައިން ކޮންމެ ރިޔާސީ ކެންޑިޑޭޓަކުވެސް މެނިފެސްޓޯއަކާއި ރަނިނގް މޭޓެއް ނެރުން ގާނޫނުއަސާސީއިން ލާޒުމް ކުރުމާއެކު އެމްޑީޕީން ނުކުތީ ރައްޔިތުންނަށް ނުހަނު އުންމީދުތަކެއް ގެނެސްދިން މެނިފެސްޓޯއަކާއި އެކުގައެވެ. އަދިހަމަ އެހެންމެ އެމްޑީޕީގެ ކެންޑިޑޭޓު ގ ކެނެރީގޭ މުޙަންމަދު ނަޝީދު ނުކުމެ ވަޑައިގެންނެވީ ޑރ ވަޙީދު އޭނާގެ ރަނިނގް މޭޓެއްގެ ގޮތުގައި ބަހަށްޓަވައިގެންނެވެ. ޑރ ވަހީދަކީ ރާއްޖެއިން އެންމެ ފުރަތަމަ ޕީއެޗްޑީއެއް ހާސިލް ކުރި ފަރާތްކަމުގައި މަޝްހޫރުވެފައި ވީނަމަވެސް އޭނާގެ ސިޔާސީ މާބޮޑު ބުރަދަނެއް އެއިރުނެތް ފަރާތެކޭ ދެންނެވިދާނެއެވެ. ކުރީގެ ސަރުކާރުގެ ބިރުތަކަށް ކެތްނުކުރެވިގެން ރާއްޖެއިން ބޭރަށްގޮސް ރާއްޖެއިން ބޭރުގައި ގިނަދުވަސްތަކެއް ވެފައިވާ ފަރާތެކެވެ. އެއިރު ވަހީދާ އިދިކޮޅު ފަރާތްތަކުން ވަހީދަށް ދީފައިވާ ނަމަކީ ” ފިލިވަހީދެވެ.” މަލާމާތުގެ ގޮތުން ބުނެއުޅެނީ ” ވަހީދު ކަމް އެންޑް ވަހީދުގޯ ‘ މިހެންނެވެ. ފަހުން ރާއްޖޭގައި އުފެދިގެންއައި އިސްލާހީ މަސައްކަތުގައި ބައިވެރިވެފައިވެސް ހަމަ މަސްރަޚު ކިރިޔާ ހަލަބޮލި ވާއިރަށް ބޭރަށްގޮސް ފިލާތީއާއި އޭގެ ކުރީންވެސް އެގޮތަށް ކަންކޮށްފައި ވާތީއެވެ.\nކޮންމެއަކަސް ކިތަންމެ ވަރަކަށް ފިލިކަމުގައި ވީނަމަވެސް މުޙަންމަދު ނަޝީދު ރިޔާސީ އިންތިޚާބަށް ނުކުމެ ވަޑައިގަތީ ޑރ ވަހީދާއި އެކުގައެވެ. ރަށްޔިތުންގެ ވޯޓުން ކަށަވަރުވީ ރައީސް ނަޝީދު މިގައުމުގެ ވެރިއެއްގެ މަގާމަށް ގެނައުމަށެވެ. އެހެންކަމުން އަލުން އުފެދުނު ސަރުކާރުގެ ރައީސުލް ޖުމްހޫރިއްޔާގެ ނާއިބެއްގެ މަގާމު ކަށަވަރުވެގެން ދިޔައީ ޑރ ވަހީދަށެވެ. ގާނޫނުއަސާސީގައި ނާއިބުރައީސެއްގެ މަސްއޫލިއްޔަތު ލިޔެވިފައި މިންވަރަށް ބަލާލާއިރު ޔަގީންވަނީ އެއީ ރައީސުލް ޖުމްހޫރިއްޔާގެ މަގާމުގައި ހުންނަވާ ފަރާތަކުން ހަމައެކަނި ހަވާލުކުރާ ކަމެއް ކުރާންޖެހޭ ރަމްޒީ މަގާމެއް ކަމެވެ. ނަމަވެސް ދައުރުގެ ކޮންމެ ހިސާބަކުން ނަމަވެސް ގާނޫނުގައި ބުނެފައިވާ ސަބަބެއް މެދުވެރިވެގެން ރައީސުލް ޖުމްހޫރިއްޔާއަކު އެމަގާމު އަދާކުރުމަށް އުޒުރުވެރި ވެއްޖެ ހިނދެއްގައި އެޒިންމާ (އެދައުރެއް ނިމެންދެން ) ބޮލުއަޅަންޖެހެނީ ނައިބް ރައީސް އާކަން ޔަގީންވެއެވެ. ނަމަވެސް އެދައުރެއްގެ ނިމުމާއި ހަމަޔަށް ތަންފީޒު ކުރެވޭނީ ގާނޫނީ ހަމައިން ބަލާއިރު ރައްޔިތުންނަށް އެވެރީން ވިއްކި މެނިފެސްޓޯއެވެ.\nމިގުނެމުންދާ ދުސްތޫރީ ވެރިކަމުގެ ދައުރަކީ އެމްޑީޕީގެ ރިޔާސީ ކެންޑިޑޭޓު މުޙަންމަދު ނަޝީދު ދިވެހިރާއްޖޭގެ ވެރިކަމަށް ދިވެހީންގެ އަޣުލަބިއްޔަތުން ގެނެސް އެމްޑީޕީގެ މެނިފެސްޓޯއާއި އެއްގޮތަށް ހިންގާންޖެހޭ ވެރިކަމުގެ ދައުރެކެވެ. ދައުރުގެ މެދުތެރެއިން ރައީސް ނަޝީދު ވެރިކަމުން އިސްތިއުފާ ދެއްވައިފި ކަމުގައި އިއުލާނު ކުރެވި މިއަދު ރާއްޖޭގެ ވެރިކަމާ ހަވާލުވެގެން އެހުރީ ރައީސް ނަޝީދުގެ ނާއިބެވެ. ގާނޫނީ ގޮތުން ސައްޚަ ބަދަލެއްގެ ތެރެއިން ކަމުގައި ބުނަމުންނެވެ. ނަމަވެސް އުފެދޭ ސުވާލަކީ މިއަދު އެބުނާ ބުނުންތައް ދިމާވޭބާވައެވެ. ތެދެކެވެ. ދައުރުގެ މެދުން ރައީސުލް ޖުމްހޫރިއްޔާ އިސްތިއުފާ ދެއްވައިފިނަމަ ވެރިކަމާ ޙަވާލުވާން ޖެހޭނީ ނައިބު ރައީސްއެވެ. މިއަކީ ސުވާލެއް އޮތް ކަމެއްވެސް ނޫނެވެ. ނަމަވެސް އެކަން ސައްޚަ ގޮތުގައި ސާބިތުވާން ޖެހެއެވެ. ގާނޫނާ ޚިލާފަށް އެކަން އެގޮތައް ވީކަމުގައި ދަށްކައިގެން ވެރިކަމެއް ބަދަލުކުރުވުމަށް ކިޔަންޖެހޭނީ ވެރިކަން ފޭރިގަތުން ކަމުގައެވެ. އަދާ ހަމަޔަށް މިކަން އޮތީ އޮޅުވާލުމެއްގެ ތެރޭގައެވެ. ރައީސް ނަޝީދު އިސްތިއުފާ ދެއްވިކަން ޔަގީނެވެ. ނަމަވެސް އެހާލަތު ބުނެދެނީ މުޅީން އެހެން ވާހަކައެކެވެ. ހަމައެހެންމެ ރައީސް ނަޝީދު ފާޅުގައި އެވިދާޅުވަނީ އޭނާ އިސްތިއުފާ ދެއްވުމަށް މަޖުބޫރު ކުރުވީ ކަމުގައެވެ. އެކަމަކު މިއަދު ސަރުކާރު ހިންގުމާ ހަވާލުވެ ތިބި ބަޔަކު އެބުނަނީ އެހެން ނޫންކަމަށެވެ.\nކޮންމެއަކަސް އެނގޭ ހަގީގަތަކީ ޑރ ވަހީދު ވެރިކަމުގެ ތެރެއިން ފެނިއައީ ރައީސް ނަޝީދުގެ ނާއިބު ރައީސްއެއްގެ ގޮތުގައި ކަމެވެ. ވެރިކަމަށް ނުކުތީ އެމްޑީޕީގެ މެނިފެސްޓޯގައި މިޕާޓީގެ ޓިކެޓުގައެވެ. އެހެންވީއިރު ވެރިކަމުގެ މިދައުރު ނިމެންދެން މިގައުމުގައި އޮންނާނީ އެމްޑީޕީގެ ވެރިކަމެއް ކަމުގައި އެބުނާ މީހުން އެބުނާ ބަހުގައި ފިސާރި ބާރެއް އެބަހުއްޓެވެ. އެއީ ހަގީގަތެވެ. އެމްޑީޕީގެ ވެރިކަން ފެށުމާއި އެކުގައި އިދިކޮޅު ފަރާތްތަކުން ގޮވަންފެށީ އެވެރިކަން ވަށްޓާލާނެ ކަމުގައެވެ. ކޮންމެ ގޮތަކުންވެސް އެކަން ކުރާނެ ކަމުގައެވެ. އެމީހުންގެ ކެއްތެރިކަން ކޮޅުންލައި ވެރިކަން ވަށްޓާލުމަށް ކުރި މަސައްކަތް ތަކުގައި ނައިބު ރައީސް ބައިވެރިވާ ކަމުގައި ބުނާއަޑު އިވެންފެށީ އިއްޔެއަކު މިއަދަކު ނޫނެވެ. ވެރިކަން ހަމަފެށިގަތް ތަނާހެން އެވާހަކަ ދެކެވެން ފަށައިފިއެވެ. އެންމެ ފަހުން ފާޅުގައި އިދިކޮޅު ފަރާތްތަކާއި އެކުގައި ނާއިބު ރައީސް ސައްލާތައް ކުރަމުން ގެންްދިޔަކަން މުޅިގައުމު ހެކިވާނެއެވެ. ވެރިކަން ވަށްޓާލުމަށް އެކިފަހަރު މަތީން މަގުމަށްޗަށް ނުކުމެ މުޅިގައުމު ހަލަބޮލިކޮށްލައި ދުވުނީ ކޮންބައެއްކަން އޮޅޭކަށް ނުޖެހެއެވެ. ދީނީ ދަންނަ ބޭކަލުންނޭ ކިޔާ ބަޔަކުވެސް ވެރިކަމުގެ ދަހިވެތި ކަމުގައި ނުކުމެ ދީނުގެދަންނަ ބޭކަލުންގެ އަގުވަށްޓަމުން ދުވުނީއެވެ. މިމީހުންގެ އެންމެ އަޑީގައި ހުރެގެން ބާރުދެމުން ގެންދިޔައީ ކުރީގެ ތިރީސް އަހަރުގެ ވެރިމީހާކަން އެކަކަށްވެސް ނޯޅެއެވެ.\nމަގުމަތީން ގާނޫނީ ސަރުކާރެއް ވަށްޓާނުލެވޭނެ ކަމުގައި އެންމެންވެސް ގަބޫލުކުރިއެވެ. ނަމަވެސް އެބަސް ބަދަލުވެގެން މިއައީ ސިފައިންނާއި ފުލުހުން ހަތިޔާރާ އެކުގައި ނުކުމެ ސަރުކާރުގެ އިސްވެރީން ތަޅާ ، ރޯނާގަންނުވައި ވެރިކަން ބަދަލު ކޮށްލުމުންނެވެ. ކަނޑައެޅިގެން އާންމުންގެ ބަޔަކު ސަލާމަތީ ބާރުތަކުގެ މަރުކަޒަށް ވަދެ ރައީސް ނަޝީދު ރަހީނުކޮށް ހެދި ހިސާބުންނެވެ. ދައުލަތުގެ ޓީވީޗެނަލާއި އިމިގްރޭޝަންއަށް ސަރުކާރުން ބޭރު ބަޔަކު ވަދެގަތް ހިސާބުންނެވެ. މިކަންކަން މިހެން ވުމުން ގިނަބަޔަކު ގައިމުވެސް މިބުނަނީ މިއީ ބަޣާވާތެއް ކަމުގައެވެ. ރިޝްވަތު ދީގެން ފުލުހުންނާއި ސިފައިން ބަދަލުކޮށް ވެރިކަން ފޭރިގަތީ ކަމުގައެވެ. މިކަމަށް ބާރުލިބޭ އެތައް ކަމެއް އޭގެ ފަހުންވެސް މިވަނީ ފެނިފައެވެ.\nވެރިކަމާ ހަވާލުވުމާއެކު ގާނޫނީ ގޮތުން އެމްޑީޕީގެ މެނިފެސްޓޯ ވިއްކައިގެން ވެރިކަމަށް އައި އެމްޑީޕީގެ ވެރިކަން ނިމުނީ ކަމުގައި މިހާރު މީހުން މިބުނާ ބާޣީ ކާޅު ބުނެފިއެވެ. އެމްޑީޕީއާއި އެންމެ ވާދަވެރި ކުރީގެ ރައީސްއާއި ބައްދަލުކޮށް ވެރިކަން ހިންގާނެ ގޮތްތަކާމެދު މަޝްވަރާ ކޮށްފިއެވެ. ފުލުހުންނާއި ސިފައިން ނެރެގެން އިންތިޚާބީ ރައީސް ނަޝީދު މަރާލަން ހަމަލާތަކެއް ދީފިއެވެ. އެމްޑީޕީގެ ކެބިނެޓު އުވާލައި ސިޔާސީ މަގާމުތަކުން ހުރިހައި މީހުން ބޭރުކޮށް ސަރުކާރުން އެމްޑީޕީގެ ނަންވެސް ފޮހެލައިފިއެވެ. މީގެ އިތުރުން ޚޮދު ވަހީދާ އެކުގައި ސަރުކާރު ހިންގާން ނުކުތް އެންމެން ހިފައި ހައްޔަރުކޮށް ޖަލަށްލައި ނިންމާލާނެ ކަމުގައި ބުނި މީހަކާއި ދާޚިލީ ވުޒާރާ ހިންގުން ހަވާލުކޮށް ރައީސް ނަޝީދު ރަހީނުކޮށް ސިފައިންގެ މުއައްސަސާ އަށް ވެރިވެގަތް އާންމު މީހަކާއި ދިފާއީ ވުޒާރާ ހަވާލުކޮށްފިއެވެ. އެމްޑީޕީގެ ވެރިކަން ވަށްޓާލުމަށް ނުކުމެއުޅުނު ދަންނަ ބޭކަލުންނޭ ކިޔައިގެން މިގައުމު މުޅީން ހަލަބޮލިކުރި ނުބައި ނުލަފާ ބަޔަކާ މިގައުމުގެ އިސްލާމީ ކަންކަން ބެލެހެއްޓުން މަތިކޮށްފިއެވެ. މަގުމަތީގައި އެމްޑީޕީގެ ސަރުކާރު ވަށްޓާލަން އަރުވާ ޖަހައިގެން ދުވުނު އެއްލޯ ނެތް މީހުންނަށް ދާންދެން ސިޔާސީ މަގާމުތަކަށް ގެނެސް ލައިފިއެވެ. މާލޭގައި ހުރި ދައުލަތުގެ މުއަށްސަސާ ތަކުގެ ބިއްލޫރިތައް ތަޅައި މަގުމަތީގައި އިންދާފައިހުރި ގަސްތައް އުފުރައި ފުލުހުންގެ ހުރަސްތައް މޫދަށް އުކާލި ހުރިހައި ޒުވާނުން ފުލުހުންގެ ވަޒީފާއަށް ގެންނަނީއެވެ. އެމްޑީޕީގެ މެނިފެސްޓޯއާއި އެއްގޮތަށް ގައުމުގައި ހަލުއިކޮށް ހިންގަމުން ގެންދިޔަ ހުރިހައި ޕުރޮޖެކްޓެއް ހުއްޓާލައި މުޅީން ބަދަލުކޮށް ފެނުނުހާ ގޮތަކަށް ކަންކަން ކުރަމުން ގެންދާން ފަށައިފިއެވެ. މިކަންކަމަށް ބަލައިލުމުން ދެންބުނާންއޮތީ ކީކޭބާވައެވެ. މިއަދު އެވަހީދުގެ އިޚުލާސްތެރިކަމެއް އަމުދުން ނެތީއޭ ބުނުމުން ނިންމޭކަށް ނެތެވެ. މުޅިގައުމު ފިތުނަކޮށް ދުވަހަކު ސަލާމަތް ނުވާވަރުގެ އަނދަވަޅަކަށް މިވަށްޓާލީ ބާޣީ ކަޅުކާޅޭ ނުވަތަ އެނޫން އެއްޗެކޭ ބުނިކަމުގައި ވީނަމަވެސް އެބުނަނީ ތެދުނޫން ކަމުގައެއް ނުވާނެއެވެ. އޭނާގެ ކިބައިގައި ދީންވެރިކަމެއް ގައުމީ ލޯތްބެއް ކީއްކުރަން އިންސާނިއްޔަތު ކަމެއްވެސް ނެތެވެ. އެއީ ހަމަ ވެރިކަމާހެދި މޮޔަވެފައިހުރި ބާޣީ ކާޅެކެވެ.


ވީ ޗެޓް ބޭނުންކުރުން މަނާކުރުމުން އެމެރިކާގެ ޖަޖެއް ހުއްޓުވައިފި - DhiDaily\nވީ ޗެޓް ބޭނުންކުރުން މަނާކުރުމުން އެމެރިކާގެ ޖަޖެއް ހުއްޓުވައިފި\nއެމެރިކާއިން ޗައިނާއަށް ދަތި ކުރުމުގެ ފިޔަވަޅުތައް އެޅުމުގެ ގޮތުން، އެ ޤައުމުގެ މޯބައިލް އެޕުތައް ބޭނުންކުރުން މަނާކުރުމަށް ގޮވާލިގޮވާލުމުގައި މަނާ ކުރި ވީ ޗެޓު މަނާކުރުން އެމެރިކާގެ ޖަޖެއް ހުއްޓުވައިފިއެވެ.\nއެމެރިކާ ސަރުކާރުން އާދިއްތަ ދުވަހު މަނާ ކުރުމަށް ނިންމާފައިވާ ނިންމުން ފެށުމަށް ގަޑިއިރުތަކަކަށް ވެފައިވަނިކޮށް، މި ޖަޖުވަނީ ސަރުކާރުގެ އެންގުން މަޑުކުރުމަށް އަންގާފައެވެ. އެމެރިކާގެ ރައީސް ޓްރަމްްޕްގެ އެޑްމިނިސްޓްރޭޝަންއިންވަނީ ޗައިނާގެ ދެ އެޕެއް ކަމަށްވާ ޓިކްޓޮކް އަދި ވީ ޗެޓު ބޭނުންކުރުން މަނާ ކުރުމަށް އަންގާފައެވެ.\nކެލިފޯނިޔާގެ މި ޖަޖުގެ ނިންމުމުގައި އެންމެ ބޮޑަށް ފާހަގަކޮށްފައި ވަނީ، ޚިޔާލުފާޅު ކުރުމުގެ މިނިވަންކަމާއި ބެހޭ ގޮތުންނެވެ. ޓްރަމްޕްގެ ނިންމުމާއި އެއް ގޮތަށް ކަންވެއްޖެ ކަމުގައި ވާ ނަމަ ގިނަ ބަޔަކު ދެކޭ ގޮތުގައި އެމެރިކާގެ ގިނަ ބަޔަކު ބޭނުން ކުރާ މި އެޕު އިތުރަށް މައްސަލަޖެހި ބޭނުން ކުރުމުމަށް އުނދަގޫވާނެ އެވެ.\nޓެންސެންޓްގެ މި އެޕު ބޭނުންކުރާ، 19 މިލިޔަން މީހުން އެމެރިކާގައި މިވަގުތު އެބަ ތިއްބެވެ.\nއަހަރު ދެބައި ވާން ވާއިރަށް އެމެރިކާ ހާޑް އިމިއުނިޓީއަށް!\nމިޔަންމާ އިން ބަޔަކު ފިލައި އިންޑިއާއިން އެސައިލަމް ހޯދަނީ


سورة الفاتحة ގެ ތަފްސީރު –2– DhiSalafiyyah\nﷲ ތަޢާލާ ގެ ބަސްފުޅު (بِسْمِ اللَّـهِ الرَّحْمَـٰنِ الرَّحِيمِ): މި ބަސްފުޅުގައި ވާ بِسْمِ ގެ މާނައީ: ” ﷲ ގެ ނަން ފުޅުން” މި ފަދައިންނެވެ. އެހެން ނަމަވެސް މުރާދުގައި އެ ވަގުތަކު އެ އިލާހުގެ ނަންފުޅު ގަންނަ މުނާސަބު ކަމެއް މާނައިގެ ފަހަތަށް ވަދެގެން އާދެއެވެ. މިސާލަކަށް ތިބާ ﷲ ގެ ނަންފުޅު ގަންނަމޭ ބުނެ ކާން ޤަސްދުކޮށްފިނަމަ މި ބަސްފުޅުގެ މާނައަކީ “ﷲ ގެ ނަންފުޅު ގަތުމާއެކު ކާންފަށަމެވެ” މިފަދައިންނެވެ.\nއެހެންކަމުން بِسْمِ ގެ ފަހަތަށް ލިޔުމުން އުނިކުރެވިފައިވާ ކަމެއް އައުމަކީ ލާޒިމް ކަމެކެވެ. އެހެނީ ޢަރަބި ބަހުގެ ޤަވާއިދުގައި ވާ ގޮތުން بِسْمِ އަކީ އެ ދެ ބަހެއްގެ މައްޗަށް އެހެންބަހެއް ޢަމަލުކޮށްފައިވާ ބަސްތަކެކެވެ. އެ އެއްޗެއްގެ މަސައްކަތް ކުރެވިގެންވާ ކޮންމެ އެއްޗެއްގެ މައްޗަށް މަސައްކަތްކުރި ފަރާތެއްވާނޭ ފަދައިން މި ދެ ބަހުގެ މައްޗަށް މަސައްކަތްކުރި ބަހެއް އޮތުމަކީ ލާޒިމްކަމެކެވެ.\nއަދި ލިޔުމުގައި އުނި ކުރެވިފައިވާ ބަސް ނުވަތަ ކަން އަންނަނީ بِسْمِ ގެ ފަހަތަށްކަމުގައި އަޅުގަނޑު ބުނެފައިވާ ދެ ފާއިދާއަކަށް ޓަކައެވެ:\nފުރަތަމަ ފާއިދާ: ﷲ ގެ ނަންފުޅު އިސް ކޮށް ބަރަކާތް ހާސިލްކުރުމުގެގޮތުންނެވެ.\nދެވަނަ ފާއިދާ: ޢަރަބި ބަހުގެ ޤަވާދުގައިވާ ގޮތުން ބަހެއްގެ މައްޗަށް މަސައްކަތްކުރެވިގެންވާ ބަސް އޭގެ މައްޗަށް މަސައްކަތްކުރި ބަހުގެ ކުރިޔަށް ގެނައުމަކީ އެބަހެއްގެ މައްޗަށް މަސައްކަތްކުރެވިގެންވާ ބަސް ޚާއްޞަކުރެވޭ ގޮތެކެވެ. އެހެންކަމުން ލިޔުމުގައި އުނިކުރެވިފައިވާ ބަސް ނުވަތަ ކަން بِسْمِ ގެ ފަހަތަށް ގެނައުމުން މި އަޅާ މިކަން މި ފަށަނީ ހަމައެކަނި ﷲ ގެ އިސްމަފުޅުންނޭ މި މާނަ ދޭހަވެއެވެ. މިސާލަކަށް ތިބާ ބުނާ ފަދައެވެ: ތިމަންނަ ﷲ ގެ ނަންފުޅު ފިޔަވައި އެހެން ފަރާތެއްގެ ނަމުން ބަރަކާތް ހާސިލްކޮށްގެން ވާއްގަތްއެދިގެން ނުކަމެވެ.\nއަދި ލިޔުމުގައި އުނިކުރެވިފައިވާ ބަހަކީ ކަންކަން ކަމުގައި އަޅުގަނޑު ބުނެފައިވާ ސަބަބަކީ ޢަމަލުގެ އަޞްލަކީ ކަމެވެ. މިކަން ޢަރަބި ބަހުގެ ޤަވާއިދުގެ ޢިލްމުވެރިންނަށް އެނގިވަޑައުގަންނަވާނެއެވެ. ޢަރަބި ބަހުގައި ނަންތަކުން ޢަމަލު ގެ މާނަ ޝަރުޠުތަކަކާއި އެއްކޮށް މެނުވީ ނާދެއެވެ.\nލިޔުމުގައި އުނިކުރެވިފައިވާ ބަސް ނުވަތަ ކަމަކީ މުނާސަބު ކަމެއް ކަމުގައި އަޅުގަނޑު ބުނެފައިވާ ސަބަބަކީ އޭރުން ވީހާވެސްބޮޑަށް ﷲ ގެ ނަންފުޅާއެކު އޭނާ އެ ޤަޞްދުކުރާކަން އެނގިގެންދާނެތީއެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ.\n(( و من كان لم يذبح فليذبح باسم الله ))\nމާނައީ: ” އަދި ޤުރުބާންކޮށްފައި ނުވާމީހަކު ނަމަ ފަހެ އޭނާ ﷲ ގެ އިސްމުފުޅާއެކު ޤުރުބާންކުރާށެވެ. “ ނުވަތަ އެކަލޭގެފާނު ޙަދީޘްކުރެއްވިއެވެ.\n(( على اسم الله ) )\nމާނައީ: ” ﷲ ގެ ނަންފުޅުގެ މަތީ ޤުރުބާންކުރާށެވެ.”\nމިގޮތަށް ވަކިކަމެއް ޚާއްޞަކޮށްފައި ބިސްމި ކިޔުމަށް އަމުރުކުރެއްވިއެވެ.\nއަދި މި ބަސްފުޅުގައިވާ “الله” : މިއީ ﷲ ރައްބުލް ޢާލަމީންގެ ނަންފުޅެވެ. މި ނަންފުޅުން އެހެން ފަރާތަކަށް ކިޔުން ހުއްދަވެގެންނުވެއެވެ. އަދި މިއީ ﷲ ތަޢާލާގެ ނަންފުޅުތަކުގެ އަޞްލެވެ. ހުރިހާ ނަންފުޅުތައް ތަބަޢަވެގެންވަނީ މި ނަންފުޅަށެވެ.


LIVE: Covid Fassi Adhives Matheegai - Vaguthu\nކޮވިޑަށް ފައްސިވާ އަދަދު މަދުނުވެ، އަދިވެސް މަތީގައި!\nމިއަދު ކޮވިޑަށް ފައްސިވީ 113 މީހުން.\nBREAKING NEWS: Miadhu Covid Ah Fassivee 113 Meehun https://t.co/YO1jwsnf6N\n— Vaguthu Online (@VaguthuOnline) April 8, 2021\nކޮވިޑް-19 އަށް މިއަދު ފައްސިވި މީހުންގެ އަދަދު އަދި އިއުލާނެއް ނުކުރޭ. ފައްސިވި މީހުންގެ އަދަދު އިއުލާން ކުރާނީ މިހާރު ފަށަން ތައްޔާރުވަމުންދާ ނޫސްވެރިންގެ ބައްދަލުުވުމުގައި.\nކޮވިޑް-19އިން ރައްކާތެރިވުމަށް ރާއްޖޭގައި އަލަށް ޖަހަން ފަށާ ފައިޒާ ވެކްސިން ދިނުން އާދިއްތަ ދުވަހު ފަށާނެ ކަމަށް ހެލްތް އެމާޖެންސީ އޮޕަރޭޝަން ސެންޓަރ (އެޗްއީއޯސީ)ން ވިދާޅުވެއްޖެ\nBREAKING:Aadheehtha Dhuvahu Pfizer Vaccine Dheyn Fashaneehttps://t.co/qVtpOJAUsB\nކަރަންޓީން ނުވެ ވޯޓުލުމަށް ރާއްޖޭގެ ކޮންމެ ރަށަކަށް ދެވޭގޮތް ހެލްތް ޕްރޮޓެކްޝަން އެޖެންސީން (އެޗްޕީއޭ)އިން ހަދައިފި\nBREAKING: Quarantine Nuve Vote Lumah Raajjeyge Konmme Rashakah Dhevey Goiy Hadhaifihttps://t.co/LbpboeqdXZ\nކޮވިޑް-19 އިން ރައްކާތެރި ވުމުގެ ގޮތުން ފައިޒާ ވެކްސިން ޖެހިތާ ދެ ހަފްތާ ނުވަނިސް މަރުވި ފްލޮރިޑާގެ ޑޮކްޓަރުގެ މަރަކީ ގުދުރަތީ މަރެއްގެ ގޮތުގައި ކަނޑައަޅައިފި.\nVaccine Jehi Fahun Maruvi Doctorehgge Marakee Gudhurathee Mareh Kamah Kanda Alhaifihttps://t.co/h5luqSIg0r\nދ. ކުޑަހުވަދޫ އާއި ދ. މީދޫގެ މޮނިޓަރިން ހާލަތު އުވާލައިފި.\nBREAKING: Kudahuvadhoo Aa Meedhoo Ge Monitoring Haalathu Uvaalaifi https://t.co/kLF0xmzjba\nރާއްޖޭގައި ކޮވިޑް ވެކްސިން ޖެހޭ އާބާދީގެ ގާތްގަނޑަކަށް %60 އަށް މިހާރު ވަނީ ވެކްސިން ޖަހާފައެވެ. ނަމަވެސް އަދިވެސް ކޮވިޑް ފެތުރުން މަދުވަމުން އަންނަކަމެއް ތަފާސް ހިސާބަކުން ފާހަގައެއް ނުކުރެވެއެވެ. މިއަދު ވެސް 138 މީހަކު ވަނީ ކޮވިޑަށް ފައްސިވެފައެވެ. މިއަދު މާލެ އިން 84 މީހަކު ކޮވިޑަށް ފައްސިވިއެވެ. އަތޮޅުތެރޭގެ މީހުން ދިރިއުޅޭ ރަށްތަކުން 44 މީހުން މިއަދު ފައްސިވިއެވެ. ރިސޯޓްތަކުން ފައްސިވި އަދަދު މިއަދު ވަނީ ދަށަށް ގޮސްފައެވެ. މިއަދު ރިސޯޓްތަކުން ފައްސިވީ 06 މީހުންނެވެ. އިންޑަސްޓްރިއަލް ރަށްތަކުން މިއަދު 04 މީހަކު ކޮވިޑަށް ފައްސިވިއެވެ.\nކޮވިޑަށް ފައްސިވެފައިވާ މީހުންގެ ތެރެއިން ހޮސްޕިޓަލްގައި އެޑްމިޓް ކޮށްގެން ފަރުވާދޭ މީހުންގެ އަދަދު މިއަދު ވަނީ 88 އަށް އަރާފައެވެ. އިއްޔެ ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން ގެންދިޔައީ 73 މީހުންނަށެވެ.\nދުނިޔޭގެ ހާލަތައް ބަލާއިރު އިންޑިއާ އާއި އެމެރިކާ އިން ކޮވިޑަށް ފައްސިވާ މީހުންގެ އަދަދު އަންނަނީ އިތުރުވަމުންނެވެ. އޮކްސްފޯޑް އާއި އެސްޓްރާޒެނެކާގެ ވެކްސިނާއި ގުޅިގެން އީޔޫގެ ކަންބޮޑުވުންތައް ވެސް މިހާރު ވަނީ އިތުރުވެފައެވެ.\nBREAKING NEWS: India In Miadhu Ves Record Adhadheh Ge Meehun Covid Ah Fassi https://t.co/ZhkV3KjnUw\n— Vaguthu Online (@VaguthuOnline) April 7, 2021\nBREAKING NEWS: America Gai "Baarugadha Covid" Fethuren Fashaifi https://t.co/sNrIwcNBfN\nBREAKING NEWS: Miadhu 138 Meehun Covid Ah Fassivi https://t.co/IyfwBBbbvA\nBREAKING: Huraa In Ithuru 11 Meehaku Covid Ah Fassi Vehjje https://t.co/6WmBoflKmZ\nBREAKING | Leyganduvumaa Covishield Vaccine Aai Gulhun Huri Kamah EU In Bunefihttps://t.co/CL4R65nx2e\nBREAKING: Covishield Vaccine Dhin UK Ge 79 Meehehgge Leygandu Vehjjehttps://t.co/a2IkPguUgz\nއޭޕްރީލް 8, 2021 04:26\n60 ޕަސެންޓް ހިސާބު ތިކުރީ މިރާއްޖޭގެ މީހުންގެ ކޮން އާބާދީއަކަށް ނިސްބަތްކޮށް.؟ ތިވެކްސިން ޖެހި ގިނަ މީހުންނަކީ ބިދޭސީން. މިގައުމުގަ އެމީހުންގެ އާބާދީ ދެނެގަނެވި ފައިވާ އިންސާނަކު ހުރިހެން ހިއެއް ނުވޭ. މިގައުމުގައި ދިރިއުޅޭ ދިހައިން ސައްތަ ވެސް ޖަމާވާނެ ކަމާ މެދު ޝައްކު. ޝުކުރިއްޔާ ތިޔަ ތަފާސް ހިސާބަށް.


ކޯވިޑް-19 : ސެންޓަރ ފޮރ މެންޓަލް ހެލްތުން ބޭސް ސިޓީ އާކުރުމަށް ލުއިފަސޭހަ ގޮތްތަކެއް ހަމަޖައްސައިފި ކޯވިޑް-19 : ސެންޓަރ ފޮރ މެންޓަލް ހެލްތުން ބޭސް ސިޓީ އާކުރުމަށް ލުއިފަސޭހަ ގޮތްތަކެއް ހަމަޖައްސައިފި\nކޯވިޑް-19 : ސެންޓަރ ފޮރ މެންޓަލް ހެލްތުން ބޭސް ސިޓީ އާކުރުމަށް ލުއިފަސޭހަ ގޮތްތަކެއް ހަމަޖައްސައިފި\nނެޝަނަލް މެންޓަލް ހެލުތު އިންސިޓިޓިއުޓް ރަސްމީކޮށް ހުޅުއްވައިދެއްވުން\nސެންޓަރ ފޮރ މެންޓަލް ހެލްތުން ބޭސް ސިޓީ އާކުރުމަށް ލުއިފަސޭހަ ގޮތްތަކެއް ހަމަޖައްސައިފިއެވެ.\nއިންދިރާ ގާންދީ މެމޯރިއަލް ހޮސްޕިޓަލުން ވިދާޅުވީ، ސެންޓަރ ފޮރ މެންޓަލް ހެލްތުން މަސައްކަތްކުރަމުން ގެންދަނީ މިފަދަ ދަނޑިވަޅެއްގައިވެސް ފުރަބަންދު ޙާލަތުގެ އުސޫލުތަކަށް ބެލުމަށްފަހު ފަސޭހައިން ޚިދުމަތް ފޯރުކޮށްދިނުމަށް ކަމަށެވެ.\nމިގޮތުން ނަފްސާނީ ބައްޔަށް ބޭސްކުރާ ފަރާތްތަކުގެ ބޭސް ސިޓީ އާކުރެއްވޭނެ އިންތިޒާމްތައް މިހާރު ހަަމަޖައްސައި ދެވިފައިވާ ކަމަށް އެހޮސްޕިޓަލުން ވިދާޅުވެއެވެ. އެގޮތުން ހުކުރު ދުވަސް ފިޔަވާ ކޮންމެ ދުވަހަކު ހެނދުނު 09:00 އާއި މެންދުރު 12:00 އާއި ދެމެދު 7942403 މި ނަމްބަރަށް އައިޑީ ކާޑު އަދި ބޭސް ސިޓީގެ ފޮޓޯއެއް ފޮނުވުމުން ޚިދުމަތް ލިބޭނެއެވެ. ސެންޓަރ ފޮރ މެންޓަލް ހެލްތުން ވަނީ، ބޭސްސިޓީ އައު ކުރެއްވުމަށް ހުށައަޅުއްވާއިރު އެންމެ ފަހުން ޑޮކްޓަރަށް ދެއްކުމުން ދެއްވާފައިވާ ބޭސް ސިޓީ ފޮނުއްވުމަށް އެދިފައެވެ. މި ޚިދުމަތް ލިބޭނީ ކުރިން އައި.ޖީ.އެމް.އެޗް ގެ ސެންޓަރ ފޮރ މެންޓަލް ހެލްތަށް ޑޮކްޓަރަށް ދައްކަވާފައިވާ ފަރާތަކަށް އެކަނިކަމަށްވެސް އެ ސެންޓަރުން ހާމަކުރެއްވިއެވެ.\nނަފްސާނީ ބައްޔަށް ބޭސްކުރާ ފަރާތްތަކުގެ ބޭސް ސިޓީ އާކުރެއްވުމުގެ އިތުރުން ފާއިތުވެ ދިޔަ ކުރު މުއްދަތެއްގެ ތެރޭގައި ޑޮކްޓަރަށް ދައްކަވާފައި ނެތްނަމަވެސް ބޭހާއި ގުޅޭގޮތުން ސުވާލެއް އޮތްނަމަ އެކަން ކުރެވޭނެ މަގުވެސް ވަނީ ފަހިކޮށްދީފައެވެ. އެގޮތުން މި ފަދަ ސުވާލެއް އޮތްނަމަ 7942403 އަށް މެސެޖު ކުރުމަށް ސެންޓަރ ފޮރ މެންޓަލް ހެލްތުން ވަނީ އެދިފައެވެ.\nކޯވިޑް-19ގެ ޙާލަތާއި ގުޅިގެން މާލެ ސިޓީ ފުރަބަންދުކޮށް ރާއްޖޭގެ އެއްވެސް ރަށަކުން އަރާ ފޭބުން މަނާކުރުމުގެ ސަބަބުން އެތައް ބަޔަކަށް ވަނީ ނަފްސާނީ އުނދަގޫތަކާއި ކުރިމަތިލާން މިވަނީ ޖެހިފައެވެ. މި މައްސަލަތައް ހައްލުކުރުމަށް މޯލްޑިވިއަން ރެޑް ކްރެސެންޓުންވެސް ވަނީ ސައިކޮސޯޝަލް ސަޕޯޓް ދިނުމަށް ޙާއްސަ ހޮޓް ލައިންއެއް ޤާއިމުކޮށް ޚިދުމަތް ދޭން ފަށާފައެވެ. އެގޮތުން ރެޑްކްރެސެންޓްގެ ހޮޓްލައިން 1425 އަށް ގުޅައިގެން ސައިކޮސޯޝަލް ސަޕޯޓް ހޯދުމުގެ ފުރުސަތު ވަނީ ހުޅުވާލާފައެވެ. މީގެ އިތުރުންވެސް އެކި ކްލިނިކްތަކުންވެސް އޮންލައިންކޮށް މި ޚިދުމަތް ފޯރުކޮށްދިނުމުގެ މަސައްކަތްދަނީ ކުރަމުންނެވެ.


Uganda ge aa safeera, safeeru kamuge faikolhu havaalu kohfi\nޔުގެންޑާގެ އާ ސަފީރުއަށް، ސަފީރު ކަމުގެ ފަތްކޮޅު ރައީސުލްޖުމްހޫރިއްޔާ އަރުވައިފި\n.14 އެޕްރީލް 2019 ވަނަ ދުވަހު ހެދުނު ރައީސުލް ޖުމްޙޫރިއްޔާގެ އޮފީހުގައި ބޭއްވި ރަސްމިއްޔާތެއްގައި ޔުގަންޑާ ސަރުކާރުން ރާއްޖެއަށް ކަނޑައެޅުއްވި އާ ސަފީރު ހަރ އެކްސެލެންސީ މިޒް ގްރޭސް އަކެލޯ އަށް ސަފީރުކަމުގެ ފަތްކޮޅު ރައީސް އަރުވައިފިއެވެ.\nމިރަސްމިއްޔާތުގައި ފަތްކޮޅު އެރުއްވުމަށްފަހު އެކަމަނާއަށް ތަހުނިޔާ ވިދާޅުވެ ރައީސްވަނީ ޔުގަންޑާގެ ރައީސަށް ހެޔޮއެދުންތައް އަރިސްކުރެއްވާފައެވެ.\nރާއްޖެއާއި ޔުގަންޑާއާ ދެމެދުގައި އޮތް ގުޅުން އިތުރަށް ބަދަހިކުރެއްވުމާއި ބެހޭގޮތުން ފުޅާ ދާއިރާއެއްގައި ރައީސުލްޖުމްހޫރިއްޔާއާއި ޔުގަންޑާގެ ސަފީރު ވާހަކަފުޅު ދެއްކެވިއެވެ.\nމި ދެބޭފުޅުން އިތުރަށް މަޝްވަރާ ކުރެއްވި ކަންތައްތަކުގެ ތެރޭގައި ރާއްޖެއާއި ޔުގަންޑާއާ ދެމެދު ފަތުރުވެރިކަމުގެ ދާއިރާއިންނާއި، ވިޔަފާރީގެ ދާއިރާއިންނާއި ވައިގެ ދަތުރުފަތުރުގެ ދާއިރާއިން ގުޅުން ބަދަހިކުރެއްވުން ހިމެނެއެވެ. އަދި އެކަމަނާގެ ސަފީރުކަމުގެ ދައުރުގައި ދެޤައުމުގެ ގުޅުން އިތުރަށް ބަދަހިކުރެއްވުމަށް މަސައްކަތް ކުރައްވާނެކަމުގައި ވިދާޅުވިއެވެ.\nޔުގަންޑާގެ ފަރާތުން ރާއްޖެއަށް ކަނޑައެޅުއްވި ސަފީރުކަމުގެ މަގާމާއި ހަވާލުވެވަޑައިގަތުމަކީ އެކަމަނާއަށް ލިބިވަޑައިގެންނެވި ޝަރަފެއްކަމުގައި ސިފަކުރައްވައި އެކަމަނާ ރާއްޖެއަށް ވަޑައިގަތުމުން ވިދާޅުވި ހޫނު މަރުޙަބާއަށް ޝުކުރު އަދާކުރެއްވިއެވެ.


"Baby Shar" cereal ufadhdhanee | Mihaaru\n"ބޭބީ ޝާކް" ސީރިއަލް ޕެކެޓްތަކެއް،\n"ބޭބީ ޝާކް" ސީރިއަލް ޕެކެޓެއް.\n31 ޖުލައި 2019 - 07:25\n"ބޭބީ ޝާކް" އަކީ ކުޑަކުދިންގެ މެދުގައި ވަރަށް މަގުބޫލު ލަވައެކެވެ. ކޮރެއާ އިން ނުކުމެގެން އައި މި ލަވަ އަކީ ވަރަށް ގިނަ މީހުން ދަރިންނަށް ނާނާއެއްގެ ގޮތުގައި ވެސް ކިޔައިދޭ ލަވައެކެވެ. އެކަމަކު އެ ނާނާ މިހާރު "ކާ އެއްޗަކަށް" ވެސް ބަދަލުވީ އެވެ.\nއެމެރިކާގެ މަޝްހޫރު ކުންފުނި ކެލޯގްސް އިން ވަނީ "ބޭބީ ޝާކް" ގެ ނަމުގައި ސީރިއަލްއެއް ތައްޔާރުކޮށްފަ އެވެ. އެ ކުންފުނިން ހުކުރު ދުވަހު ބުނި ގޮތުގައި މިއީ ކޮރެއާގެ އެންޓަޓައިންމަންޓް ކުންފުނި ޕިންކްފޮންގްއާ ގުޅިގެން ތައްޔާރުކުރި އުފެއްދުމެކެވެ.\n"ބޭބީ ޝާކް" ލަވަ.\nލިމިޓެޑް-އެޑިޝަނެއްގެ ގޮތުގައި ތައްޔާރުކޮށްފައިވާ "ބޭބީ ޝާކް" ގެ ދެ ރަހައެއް ލިބޭނެ އެވެ. އެއީ ބެރީ-ފްލެވާޑް ލޫޕްސް އާއި މާޝްމެލޯ އެވެ. ރިޓެއިލް ކުންފުނި ސޭމްސް ކުލަބުން އަންނަ މަހުގެ 17 އިން ފެށިގެން ސްޓޮކް ހުސްވަންދެން "ބޭބީ ޝާކް" ސީރިއަލް ގަންނަން ލިބޭނެ އެވެ.\nއަދި އަންނަ ސެޕްޓެމްބަރު މަހުގެ ފަހުކޮޅު ވޮލްމާޓަށް ވެސް "ބޭބީ ޝާކް" ވަންނާނެ އެވެ.\nއިތުރު ލިޔުންތައް ސިއްހަތު ކުޑަކުދިން ކާޑުގެ ބާވަތްތައް އެމެރިކާ\nއެމެރިކާގައި ފްލޫ ޖެހުނު ކުއްޖަކު އަނދިރިވެއްޖެ\nއޭޑީއެޗުޑީ ނެތް ކުދިންނަށް ވެސް ބޭސްދީފާނެ ސަބަބެއް


އެހެނިިހެން Archives - މަހަލްދީބް ފައުންޑޭޝަން\nޢީދު ދުވަސް ހުކުރު ދުވަހަކާއި ބައްދަލުވުން\nލިޔުއްވީ: ޑރ. މުޙައްމަދު ޢިޔާޟް ޢަބްދުއްލަޠީފް|2020-07-31T11:41:06+05:00July 31st, 2020|އެހެނިިހެން|\nޢީދު ދުވަސް ހުކުރު ދުވަހަކާ ދިމާވެއްޖެނަމަ ކަންތައް ކުރާނެ ގޮތާއި ބެހޭ ގޮތުން ފިޤުހު ޢިލްމުވެރިން ބަހުސް ކުރައްވާ ތަފްސީލު ބަޔާން ކުރައްވާފައި ވެއެވެ. އެގޮތުން ޢީދު ދުވަސް ހުކުރު ދުވަހަކާއި ދިމާވެ ޢީދު ނަމާދު ޖަމާޢަތުގައި ކޮށްފި މީހާގެމައްޗަށް ހުކުރު ނަމާދު ވާޖިބުވާނެތޯ ކުރެވޭ ބަހުސްގައި ޢިލްމުވެރިންގެ މެދުގައި ރައުޔުތަފާތުވެފައި ވެއެވެ. އެގޮތުން މައިގަނޑު ދެ ރައުޔަކަށް ޢިލްމުވެރިން ވާހަކަފުޅު ދައްކަވާފައި ވެއެވެ. ފުރަތަމަ ރައުޔު: ޢީދު ނަމާދު ...\nޤަޟާ ޤަދަރު ﴿ مَا أَصَابَ مِن مُّصِيبَةٍ فِي الْأَرْضِ وَلَا فِي أَنفُسِكُمْ إِلَّا فِي كِتَابٍ مِّن قَبْلِ أَن نَّبْرَأَهَا ۚ إِنَّ ذَٰلِكَ عَلَى اللَّـهِ يَسِيرٌ ﴾ މާނައީ: އެއްވެސް މުޞީބާތެއް، ތިމަންރަސްކަލާނގެ އެ މުޞީބާތެއް ވުޖޫދަށް ނެރުއްވުމުގެކުރިން ފޮތެއްގައި (އެބަހީ: ލައުޙުލް މަޙްފޫޡްގައި) ލިޔުއްވާފައިވާ ޙާލުގައި މެނުވީ، ބިމަށްވިޔަސް ނުވަތަ ތިޔަބައިމީހުންގެ އަމިއްލަ ނަފްސުތަކަށް ވިޔަސް އައިސް ނުޖެހެއެވެ. ގަލަމުގެ ...\nހަމަކަށަވަރުން އުނދަގޫކަމާއެކު ފަސޭހަކަންވެއެވެ. ﴿إِنَّ مَعَ الْعُسْرِ يُسْرًا ﴾ މާނައީ: ހަމަކަށަވަރުން، އުނދަގޫކަމާއެކު ފަސޭހަކަންވެއެވެ. ބަނޑުހައި ހޫނުކަމަށްފަހު ވަނީ ކެއުމެވެ. ކަރުހިއްކުމަށްފަހު ވަނީ ބުއިމެވެ. ވަރުބަލިކަމަށްފަހު ވަނީ ނިދުމެވެ އަދި ބަލިވުމަށްފަހު ދުޅަހެޔޮކަން ލިބެއެވެ. މަގު ގެއްލިފައިވާ މީހުންނަށް އެމީހުންގެ މަގު ފެންނާނެއެވެ. އުދަނގޫކަމުގައިވާ މީހުންނަށް ފަސޭހަކަން ލިބޭނެއެވެ. އަދި ރޭގަނޑު ވުމަށްފަހު ދުވާލު އަންނާނެއެވެ. ﴿فَعَسَى اللَّـهُ أَن يَأْتِيَ بِالْفَتْحِ أَوْ أَمْرٍ مِّنْ عِندِهِ﴾ ...\nހިތާމަނުކުރާށެވެ! (7) : އެހެން މީހުންނަށް ހެޔޮކޮށް ހިތުމަކީ ހިތަށް ހަމަޖެހުން ގެނެސްދޭ ކަމެކެވެ.\nލިޔުއްވީ: ޒާހިޔާ ނަޢީމް|2020-06-21T15:15:07+05:00June 20th, 2020|އަޚްލާޤު, އެހެނިިހެން, ޢަޤީދާ, ދީން|\nއެހެން މީހުންނަށް ހެޔޮކޮށް ހިތުމަކީ ހިތަށް ހަމަޖެހުން ގެނެސްދޭ ކަމެކެވެ. ޞަދަޤާތަކުން އެންމެ ފުރަތަމަ ފައިދާ އެއް ކުރާނީ އެ ޞަދަޤާތް ދިން މީހާއަށެވެ. އެއީ އޭނާ ގެ އަމިއްލަ ނަފްސަށާއި އޭނާގެ ޢަމަލުތަކަށް އަންނަ ބަދަލުތައް ފެނި އޭނާ އަށް ލިބޭ ހަމަޖެހުމުގެ ސަބަބުންނެވެ. އަދި އަނެކާގެ މޫނުމައްޗަށް ވެރިވާ ހިނިތުންވުން ފެނި، ލިބޭ ހިތް ހަމަޖެހުމުގެ ސަބަބުންނެވެ. ތިބާ އަށް އުނދަގުލެއް ނުވަތަ މުޞީބާތެއް ކުރިމަތިވެއްޖެނަމަ، އެހެން ...


ފަތުވާ: ވިތުރިކުރާ ގޮތް – DhiSalafiyyah\nފަތުވާ: ވިތުރިކުރާ ގޮތް\n26/04/2016 ޢިލްމުވެރިންގެ ފަތުވާދިސަލަފިއްޔާ\nސުވާލު: ވިތުރި ނަމާދު ކުރާނީ ކިހިނެތް ހެއްޔެވެ؟ އެ ނަމާދުގައިވަނީ ކިތައް އައްތަހިއްޔާތު ހެއްޔެވެ؟ އަދި އެ ނަމާދުގައި ޤުނޫތުވޭ ހެއްޔެވެ؟ އަޅުގަނޑުމެންނަށް މިކަން އޮޅުންފިލުވައި ދެއްވާށެވެ. جزاكم الله خيراً.\nވިތުރިއަކީ ގަދަވެގެންވާ ސުންނަތެކެވެ. އޭގެ އެންމެ މަދު މިންވަރަކީ ޢިޝާ ނަމާދަށްފަހު އެއް ރަކުޢަތެވެ. އެއީ ޢިޝާ ނަމާދުގެ ފަހު ސުންނަތަށް ފަހު އެއް ރަކުޢަތެވެ. އަދި އެއަށްވުރެ އިތުރަށް ކުރުން މޮޅުއިތުރުވެގެންވެއެވެ. ނަބިއްޔާ صلى الله عليه وسلم ރޭގަނޑު ވިތުރި ކުރެއްވިއެވެ. އެކަލޭގެފާނު ވިތުރި ކުރެއްވުމުގައި އެކިފަހަރު އެކި ޢަދަދަށް ކުރައްވާފައިވެއެވެ. ބައެއްފަހަރު ތިން ރަކުޢަތެވެ. ބައެއްފަހަރު ފަސް ރަކުޢަތެވެ. ބައެއްފަހަރު ހަތެއް ނުވަތަ އެގާރަ ރަކުޢަތެވެ. އަދި ބައެއްފަހަރު ތޭރަ ރަކުޢަތް ކުރެއްވިއެވެ. މިއީ އެންމެ ގިނައިން ކުރެއްވި ކަމަށް ވާރިދުވެގެންވާ ޢަދަދެވެ. ނަމަވެސް ވިތުރީގެ ރަކުޢަތުގެ ޢަދަދުގެ ޙައްދެއް ކަޑައަޅުއްވާފައެއްނުވެއެވެ. ފަހެ، އެއަށްވުރެ ގިނަ ރަކުޢަތް ކުރަން ބޭނުންވާމީހާއަށް އެގޮތަށް ކުރުމުގައި މައްސަލައެއް ނެތެވެ. އެއީ އެކަލޭގެފާނުގެ އަންނަނިވި ޙަދީޘްގައިވާ ފަދައިންނެވެ.\n((صَلَاةُ اللَّيْلِ مَثْنَى مَثْنَى، فَإِذَا خَشِيَ أَحَدُكُمُ الصُّبْحَ، صَلَّى رَكْعَةً وَاحِدَة…)) [متفق عليه]\nމާނައީ: “ރޭގަނޑުގެ ނަމާދުވަނީ ދެ ރަކުޢަތުން ދެ ރަކުޢަތުންނެވެ. ފަހެ، ތިޔަބައިމީހުންގެ ތެރެއިން މީހަކު ފަތިސްވެދާނެ ކަމަށް ބިރުވެތިވެއްޖެނަމަ އެއް ރަކުޢަތް ކުރާށެވެ…”\nފަހެ، މިނަމާދަށް ވަކި މިންވަރެއް ކަނޑައެޅިފައި ނުވެއެވެ.\nއެހެނީ ޢުމަރު رضي الله عنه ވިތުރީގެ ވިހި ރަކުޢަތް ކުރައްވާ ކަމަށް ޘާބިތުވެފައިވެއެވެ. އަދި ބައެއް ރަމަޟާން މަސްތަކުގައި މީސްތަކުންނާއިގެން އިމާމުވެ އެފަދައިން ނަމާދު ކުރެއްވުމަށް އެކަލޭގެފާނު އުބައްޔުގެފާނަށް އަންގަވައެވެ. އަދި ބައެއްފަހަރު އެގާރަ ރަކުޢަތް ކުރެއްވުމަށް އަމުރު ކުރައްވައެވެ.\nފަހެ، މިކަންވަނީ ތަނަވަސްވެގެންނެވެ. އެހެނީ ޞާޙާބީ ބޭކަލުން رضي الله عنهم އެކިވަރަށް ވިތުރި ކުރެއްވިއެވެ. ބައެއްފަހަރު ތޭވީސް ރަކުޢަތް ކުރެއްވިއެވެ. އަދި ބައެއްފަހަރު އެގާރަ ރަކުޢަތް ކުރެއްވިއެވެ. މިއިން ކޮންމެ ގޮތެއްވެސް ހަމަ ރަނގަޅެވެ. އަދި މިއީ ވަކިމިންވަރެއް ކަނޑައެޅިފައިނުވާ ސުންނަތެކެވެ.\nނަމަވެސް ނަބިއްޔާ صلى الله عليه وسلم ވިތުރި ކުރެއްވިގޮތަށް ކުރަން ބޭނުންވާ މީހާ އެގާރަ ނުވަތަ ތޭރަ ރަކުޢަތްކުރުން މޮޅުއިތުރުވެގެންވެއެވެ. މިއަށްވުރެ މަދުން ކުރުމުގައި މައްސަލައެއް ނެތެވެ. އަދި އިތުރު ކުރިޔަސް މައްސަލައެއް ނެތެވެ.\nމުއުމިނުންނަށް އެންމެ މޮޅުއިތުރުވެގެންވަނީ ގިނަ ރަކުޢަތް ކުރާނަމަ ކިޔެވުމާއި ރުކޫޢުއާއި ސަޖިދަ ލުއިކޮށްލުމެވެ. އެއީ އޭނާގެ ނަފްސަށް އަދި މީސްތަކުންނަށް އުނދަގޫ ނުވާނެ ގޮތެވެ. އަދި މަދުން ރަކުޢަތްކުރާނަމަ މުސްތަޙައްބު ވެގެންވަނީ ކިޔެވުމާއި ރުކޫޢުއާއި ސަޖިދަ ދިގު ކުރުމެވެ. އެއީ ނަބިއްޔާ عليه الصلاة والسلام ޢަމަލު ކުރެއްވިފަދައިންނެވެ. ފަހެ، މިކަމަކީ ތަނަވަސްވެގެންވާ ކަމެކެވެ. އަދި ހަރުކަށިމުވެމެއް ނެތެވެ. الحمد لله.\nތިން ރަކުޢަތުން ވިތުރި ކުރާއިރު ދެ ފަހަރު ސަލާމްދިނުންވެއެވެ. އެއީ ދެ ރަކުޢަތް ކޮށްފައި ސަލާމް ދިނުމަށްފަހު ދެން ވަކިން އެއް ރަކުޢަތްކޮށް ސަލާމްދިނުމެއެވެ. މިއީ ފުރިހަމަ އެންމެ މަދު މިންވަރެވެ. ފަހެއް ނަވަތަ ހަތެއް ނުވަތަ އެއަށްވުރެ ގިނައިން ކުރުން މޮޅުއިތުރުވެގެންވެއެވެ. އަދި ކޮންމެ ދެ ރަކުޢަތަކުން ސަލާމްދިނުމަކީވެސް އެންމެ މޮޅުއިތުރުވެގެންވާ ގޮތެވެ.\nކޮންމެ ދެ ރަކުޢަތަކުން ސަލާމްދެމުން ނިންމާލަމުން ވަކިން އެއް ރަކުޢަތްކުރާނީއެވެ. އަދި އެ ރަކުޢަތުގައި ޤުނޫތު ކިޔާނީއެވެ. މިއީ އެންމެ މޮޅުއިތުރުވެގެންވާ ގޮތެވެ.\nޤުނޫތު ކިޔާނީ ރުކޫޢުގެ ފަހުން، ރަސޫލާ صلى الله عليه وسلم އަލްޙަސަން ބުން ޢަލީއަށް އުނގަންނަވައިދެއްވި ފަދައިންނެވެ. އެއީ: ((اللهُمَّ اهْدِنِي فِيمَنْ هَدَيْتَ، وَعَافِنِي فِيمَنْ عَافَيْتَ…)) މިދުޢާ ނިމެންދެނެވެ.\nއެންމެ މޮޅުއިތުރު ގޮތަކީ ޤުނޫތު ކިޔާއިރު ދެ އަތް އުފުލުމެވެ. އެހެނީ ރަސޫލާ عليه الصلاة والسلام ޤުނޫތު ކިޔުއްވާއިރު ދެ އަތް އުފުއްލެވިއެވެ. ޤުނޫތުއްނާޒިލާ އަދި ވިތުރީގެ ޤުނޫތުގައިވެސްމެއެވެ. ޤުނޫތުއްނާޒިލާ ވިތުރީގެ ޤުނޫތާއެއްފަދައެވެ. ދުޢާ ކުރާއިރު ދެ އަތް އުފުލުމަކީ ދުޢާ އިޖާބަވުމުގެ ސަބަބުތަކުގެ ތެރެއިން ސަބަބެކެވެ. އަތް ނުއުފުލުމުގައި މައްސަލައެއް ނެތެވެ. އަދި ވިތުރީގައި ޤުނޫތު ނުކިޔުމަކީވެސް މައްސަލައެއް ނޫނެވެ. އެހުރިހާ ގޮތެއް މުސަތަޙައްބުވެގެންވެއެވެ. ޤުނޫތު ކިޔުމާއި ޤުނޫތު ކިޔުމުގައި ދެ އަތް އުފުލުން އެއީ އެންމެ މޮޅުއިތުރު ގޮތެވެ. އެކަން ދޫކޮށްލުމަކީވެސް މައްސަލައެއް ނޫނެވެ.\nވިތުރިއަކީ ސުންނަތެކެވެ. ވާޖިބެއް ނޫނެވެ. މިއީ ޖުމްހޫރު ޢިލްމުވެރިން ދެކެލައްވާ ގޮތެވެ. އަދި ފަސޭހަވެގެންވާމީހާ ރޭގަނޑުގެ ފަހު ބައިގައި ވިތުރި ކުރުމަކީ އެންމެ މޮޅުއިތުރު ގޮތެވެ. އެއީ ނަބިއްޔާ صلى الله عليه وسلم ގެ އަންނަނިވި ޙަދީޘްގައިވާ ފަދައިންނެވެ.\n((مَنْ خَافَ أَنْ لَا يَقُومَ مِنْ آخِرِ اللَّيْلِ فَلْيُوتِرْ أَوَّلَهُ، وَمَنْ طَمِعَ أَنْ يَقُومَ آخِرَهُ فَلْيُوتِرْ آخِرَ اللَّيْلِ، فَإِنَّ صَلَاةَ آخِرِ اللَّيْلِ مَشْهُودَةٌ، وَذَلِكَ أَفْضَلُ)) [رواه مسلم في صحيحه]\nމާނައީ: “ރޭގަނޑުގެ ފަހު ބައިގައި ހޭނުލެވިދާނެކަމަށް ބިރުވެތިވާމީހާ (ރޭގަނޑުގެ) ކުރީކޮޅުގައި ވިތުރި ކުރާށެވެ. އަދި ރޭގަނޑުގެ ފަހުބައިގައި ތެދުވުމަށް އެދޭމީހާ ފަހެ، ރޭގަނޑުގެ ފަހުބައިގައި ވިތުރި ކުރާށެވެ. ފަހެ، ރޭގަނޑުގެ ފަހުބައިގައި ކުރާ ނަމާދަކީ އެނަމާދަކަށް (މަލާއިކަތުން) ޙާޟިރުވެވަޑައިގަންނަވާ ނަމާދެކެވެ. އަދި އެއީ އެންމެ މޮޅުއިތުރު ގޮތެވެ.”\nއެހެންކަމުން އެކަމަށް ކުޅަދާނަވެގެންވާ މީހާއަށް އެންމެ މޮޅުއިތުރު ގޮތަކީ ރޭގަނޑުގެ ފަހުބައިގައި ވިތުރި ކުރުމެވެ. ފަހެ، އެކަމަށް ނުކުޅެދިއްޖެމީހާ ދަންނައެވެ. ނަބިއްޔާ صلى الله عليه وسلم އަބޫ ހުރައިރާ އާއި އަބުއްދަރްދާއަށް ވަޞިއްޔަތް ކުރެއްވި ފަދައިން ރޭގަނޑުގެ ކުރީކޮޅު ވިތުރިކުރާށެވެ. އެހެނީ އެދެބޭކަލުންނަކީ ޙަދީޘް ދަސްކުރައްވަން އުޅުއްވި ދެބޭކަލުންނެވެ. އަދި ރޭގަނޑުގެ ފަހުބައިގައި ނަމާދުކުރުމަށް އެދެބޭކަލުންނަށް ދަތިފުޅުވިއެވެ. ފަހެ، އެދެބޭކަލުންނަށް އެންމެ މުނާސަބުވީ ރޭގަނޑުގެ ކުރީކޮޅު ވިތުރި ކުރުމެވެ.\nޚުލާޞާއަކީ ރޭގަނޑުގެ ފަހުބައިގައި ވިތުރި ކުރުމަށް ކުޅަދާނަވެގެންވާމީހާ އެގޮތަށް ކުރުން މޮޅުއިތުރުވެގެންވެއެވެ. އަދި ރޭގަނޑުގެ ފަހުބައިގައި ނުހޭލެވިދާނެކަމަށް ބިރުވެތިވާމީހާ ރޭގަނޑުގެ ކުރީކޮޅު ވިތުރި ކުރާނީއެވެ. ނަބިއްޔާ عليه الصلاة والسلام ރޭގަނޑުގެ ކުރީކޮޅު ވިތުރި ކުރެއްވިއެވެ. އަދި ރޭގަނޑުގެ މެދުބައިގައި ވިތުރި ކުރެއްވިއެވެ. އަދި އެއަށްފަހު އެކަލޭގެފާނު އަވަހާރަވެއްޖައުމަށް ދާންދެން، ރޭގަނޑުގެ ފަހުބައިގައި ވިތުރި ކުރެއްވުމުގައި ޤާއިމުވެވަޑައިގެންނެވިއެވެ.\nސަމާޙަތުއްޝައިޚް ޢަބްދުލްޢަޒީޒު ބުން ބާޒު رحمه الله\n(ސުޢޫދީ ޢަރަބިއްޔާގެ ކުރީގެ މުފްތީ(\n ވިތުރީގެ ޤުނޫތު ބެއްލެވުމަށް:- (ފޮތް: ވިތުރީގެ ޤުނޫތުގެ ޝަރަޙަ)


ނިއުޒީލޭންޑްގެ ކްރިސްޓްޗާޗްގެ މިސްކިތަށް ދިން ހަމަލާއަށް2އަހަރުފުރުން | Sandhaanu\nނިއުޒީލޭންޑްގެ ކްރިސްޓްޗާޗްގެ މިސްކިތަށް ދިން ހަމަލާއަށް2އަހަރުފުރުން\nކްރިސްޓްޗާޗްގެ ދެ މިސްކިތަކަށް މީހަކު ދިން ޓެރަރިސްޓް ހަމަލާއެއްގައި ބަޑިޖަހައި 51 މީހުން މަރާލި ހާދިސާއަކީ މުޅި ދުނިޔެ ސިއްސުވާލި ހާދިސާއެކެވެ. ފާއިތުވި ހޮނިހިރުދުވަހު އެހަމަލާގައި މަރުވިމީހުންގެ އާއިލާއިން ވަނީ ހާދިސާއަށް ދެ އަހަރުދުވަސް ފުރުމާއި ގުޅިގެން އެއްވުމެއް ބާއްވާފައެވެ.\nގިނަ ބަޔަކު ވަނީ ކްރިސްޓްޗާޗް އެރީނާ ސަރަހައްދަށް އެއްވެ މަރުވި މީހުންގެ އާއިލާތަކަށް ތައުޒިޔާ ކިޔާފައެވެ. މި އެއްވުން ދުނިޔޭގެ އެކިކަންކޮޅުތަކަށް ލައިވްސްޓްރީމްކޮށް ބްރޯޑްކާސްޓްކޮށްފައި ވެއެވެ.\nކިރާން މުނީރް މިއެއްވުމުގެ ބައިވެރިންނާއި މުޚާޠަބުކޮށް ވާހަކަ ދައްކާފައި ވަނީ ހަމަލާގައި ޝަހީދުވި މީހެއްގެ އާއިލާގެ މެންބަރެއްގެ ހައިސިއްޔަތުންނެވެ.\nމިހަމަލާގައި ޝަހީދުވި އޭނާގެ ފިރިމީހާ ހާރޫން މަހްމޫދަކީ ދެ ކުދިންގެ ބައްޕައެކެވެ. ޑޮކްޓަރޭޓް ޑިގްރީ ނިންމައި ގްރެޖުއޭޓްވުމަށް ތައްޔާރުވަމުންދިޔަ މީހެކެވެ. ނަމަވެސް މި ފުރުސަތު ނުލިބި މި ހިތާމަވެރި ހާދިސާގައި އޭނާ ވަނީ މިދުނިޔެއަށް އަލްވަދާއު ކިޔާފައެވެ. މިކަމުން އޭނާގެ އާއިލާއަށް ލިބުނީ ބޮޑު ހިތާމައެކެވެ. އެހަމަލާގައި މަރުވި އެންމެންގެ އާއިލާތަކަށްވެސް އެއީ ހަނދާނުން ފޮހެލެވޭނޭ ދުވަހެއް ނޫންކަމުގައި އޭނާގެ ވާހަކަ ނިންމާލަމުން ބުނެފައިވެއެވެ.\n2019 ވަނައަހަރުގެ މާރޗް 15 ވީ ހުކުރު ދުވަހަކު ބްރެންޓަން ޓެރަޓް ނަމަކަށްކިޔާ މީހަކު ދިން މިހަމަލާގައި ޖުމްލަ 51 މީހުން ވަނީ ޝަހީދުވެފައެވެ. އެއީ މަސްޖިދުލް ނޫރް ގައި ތިބި 44 މީހުންނާއި ލިންވުޑް މިސްކިތުގައި ތިބި7މީހުންނެވެ. މިހާދިސާއަކީ ނިއުޒީލޭންޑްގެ ތާރީހުގައި ލިޔެވިގެން ދިޔަ ބިރުވެރި، ހިތާމަވެރި ދުވަހެކެވެ..


Covid Jehigen Actor Bikramjeet Maruvejje - Vaguthu\nކާމިޔާބު އެތައް ފިލުމަކާއި ޝޯތަކާއި ސީރީޒްތަކުގައި މަސައްކަތް ކޮށްފައިވާ އެކްޓަރ ބިކްރަމްޖީތު ކަންވަރްޕާލް ކޮވިޑު ޖެހިގެން މަރުވެއްޖެއެވެ. ބިކްރަމްޖީތު މަރުވެފައިވަނީ އުމުރުން 52 އަހަރުގައި، މިދިޔަ ހުކުރު ދުވަހުއެވެ.\nބިކްރަމްޖީތު ކޮވިޑަށް ފައްސިވެ، ހާލަތު އިތުރަށް ގޯސްވެ ފަރުވާ ދިނުމަށް ގެންދެވިފައިވަނީ މުމްބާއީގެ ސެވަން ހިލްސް ހޮސްޕިޓަލަށެވެ. އޭނާ މަރުވެފައިވަނީ މި ހޮސްޕިޓަލުގައި ފަރުވާދެމުން ދަނިކޮށެވެ.\nއެކްޓު ކުރުމުގެ އިތުރުން އާރމީ އޮފިސަރެއްގެ ގޮތުގައި މަސައްކަތް ކޮށްފައިވާ ބިކްރަމްޖީތު މިދިޔަ އަހަރު ހިއްސާ ކޮށްފައިވާ ޔޫޓިއުބް ވީޑިއޯއެއްގައި ބުނެފައިވަނީ އެންމެން ވެސް ގޭގައި ތިބުމަށާއި އަދި އޭނާގެ އާއިލާ މީހުންނާއި ދުރުގައި ހުރުމުން އެމީހުން މަތިން ހަނދާންވާ ކަމަށާއި އެމީހުންގެ ގާތަށް ދިޔުމަށް ބޭނުންވާ ކަމަށެވެ.\nބިކްރަމްޖީތު މަރުވުމަށް އޭނާއަށް ތައުޒިޔާ ކިޔާ ބޮލީވުޑުގެ އެތައް ފަންނާނުންނެއް ވަނީ މީސް މީޑިޔާގައި ޕޯސްޓުތައް ހިއްސާ ކޮށްފައެެވެ. އޭގެތެރޭގައި މަނޯޖު ބާޖްޕާއީ، އަޝޯކް ޕަންޑިތު، ރޯހިތު ރޯއީ، ނީލް ނިތިން މުކޭޝް، ވިކްރަމް ބަޓްއަޝްވިން މުޝްރާން ފަދަ އެތައް ފަންނާނުންނެއް ހިމެނެއެވެ.\n''2 ސްޓޭޓްސް''، ''ޣާޒީ''، ''ޖޯކަރ''، ''ބާގް ޖޯނީ''، ''ހެއި ބޭބީ'' ފަދަ އެތައް ގިނަ ފިލުމެއް މަސައްކަތް ކޮށްފައިވާ ބިކްރަމްޖީތު އެންމެ ފަހުން ފެނިފައިވަނީ ޑިސްނޭ ހޮޓް ސްޓާރގެ ވެބް ސީރީޒެއް ކަމަށްވާ ''ސްޕެޝަލް އޮޕްސް'' އިންނެވެ.\nއިންޑިޔާގައި ކޮރޯނާ ވައިރަސްގެ ދެވަނަ ރާޅުގައި ބޮލީވުޑު އެތައް ފަންނާނުންނެއް ވަނީ މި ވައިރަހަށް ފައްސިވެފައެވެ. އަދި ބައެއް ފަންނާނުންވަނީ މި ބަލީގައި މަރުވެ ގޮސްފައެވެ.\nމެއި 2, 2021 11:36\nކާމިޔާބުކަން އިނގޭނީ ނަރަކައިން ސަލާމަތްކުރައްވާ ސުވަރުގެ ވައްދަވައިފިއްޔާ.


Nazim ge kotarin fenunu fisthoala aa gulhey hageegai haama kurevvumah Adheeb ge sitee eh Supreme courtah | Mihaaru\nއެމްއެންޑީއެފުން ބޭއްވި ބަޑިޖެހުމުގެ މުބާރާތެއް ފައްޓަވައި ދެއްވުމުގެ ގޮތުން އަދީބު ފިސްތޯލައާ އެކު: ނާޒިމްގެ ކޮޓަރިން ފެނުނު ފިސްތޯލައިގެ ހަގީގަތް ނާޒިމަށް އެނގިވަޑައިނުގަންނަވާނެ ކަމަށް ވިދާޅުވޭ.\nނާޒިމްގެ ކޮޓަރިން ފެނުނު ފިސްތޯލައިގެ ހަގީގަތް ހާމަކުރެއްވުމަށް އަދީބުގެ ސިޓީއެއް ސުޕްރީމް ކޯޓަށް!\n30 ޖޫން 2017 - 08:35 107 comments\n"މިހާރު" އަށް ކަށަވަރުވެފައިވާ ގޮތުގައި، މިހާރު ދޫނިދޫ ޖަލުގައި ހުންނެވި އަދީބު ފޮނުއްވި މި ސިޓީގައި އެމަނިކުފާނު ވިދާޅުވެފައި ވަނީ އެ ފިސްތޯލައާ ބެހޭ އެއްވެސް މައުލޫމާތެއް ނާޒިމަށް އެނގިވަޑައިނުގަންނަވާ ކަމަށެވެ.\nމި ފިތުރު އީދަށް ސަރުކާރު ބަންދުވުމުގެ އެއް ދުވަސް ކުރިން އަދީބު ސުޕްރީމް ކޯޓަށް ފޮނުއްވި ސިޓީގައި ވިދާޅުވީ ފިސްތޯލަ އާއި އެކަން ހިނގި ގޮތް އެމަނިކުފާނަށް ރަނގަޅަށް އެނގިވަޑައިގަންނަވާ ކަމަށެވެ. އަދި ފިސްތޯލަ އާއި ތިން ވަޒަން ނާޒިމްގެ އެޕާޓްމަންޓުން ފެންނަން ޖެހުނު ގޮތް ނާޒިމަށް އެނގިވަޑައިގެންފައި ނުވާނެ ކަމުގެ ޔަގީންކަން އުއްތަމަ ފަނޑިޔާރު އަބްދުﷲ ސައީދަށް، އަދީބުގެ ސިޓީގައި ވަނީ އަރުވައިފަ އެވެ.\nއަދީބު ވިދާޅުވެފައި ވަނީ އެ ހާދިސާ ހިނގަން މެދުވެރިވި ސަބަބާއި އެކަމުގައި ބައިވެރިވި މީހުންނާއި ކަން ނިމިގެން ދިޔަ ގޮތް ވެސް އެމަނިކުފާނަށް ވަރަށް ރަނގަޅަށް އެނގިވަޑައިގަންނަވާ ކަމަށެވެ.\nރައީސް އަބްދުﷲ ޔާމީންގެ ރަސްމީ ލޯންޗްކޮޅު ގޮއްވާލުމުގެ މައްސަލަ އާއި އެހެނިހެން ބޮޑެތި މައްސަލަތަކެއްގައި 33 އަހަރުގެ ޖަލު ހުކުމް ތަންފީޒު ކުރައްވަމުން ގެންދަވާ އަދީބު އެ ސިޓީގައި އަދި ވިދާޅުވީ ނާޒިމްގެ ކޮޓަރިން ފިސްތޯލަ ފެނުނު މައްސަލައިގެ ހަގީގަތް ކޯޓުތަކަށާއި އާންމުންނަށް ހާމަކޮށްދިނުމަށް ހުންނެވީ ތައްޔާރަށް ކަމަށެވެ.\n"ދިވެހިރާއްޖޭގެ ޝަރުއީ ކޯޓެއްގައި، މުހައްމަދު ނާޒިމްގެ ގެއިން ފެނުނު ފިސްތޯލަ އާއި ތިން ވަޒަނުގެ ހަގީގަތް ހާމަކުރުމުގެ ފުރުސަތު އަޅުގަނޑަށް ލިބިއްޖެ ނަމަ މުހައްމަދު ނާޒިމްގެ މައްޗަށް ރޭވި، ތަމްސީލު ވެގެން ދިޔަ ކަންތަކުގެ ތަފުސީލުތައް ހިއްސާކޮށް ޝަރުއީ ކޯޓަކުން ފައިސަލާ ކޮށްފައިވާ ކަމަކާ ގުޅިގެން، ޝަރުއީ ހަމަތަކުގެ މަތީން، ދިވެހިރާއްޖޭގެ ކޯޓުތަކަށާއި ދިވެހި ލޮބުވެތި ރައްޔިތުންނަށް ހާމަކޮށްދޭންޖެހޭ އެންމެހާ ހަގީގަތްތައް ހާމަކޮށްދިނުމަށް ތައްޔާރަށް ހުރި ވާހަކަ ދަންނަވަމެވެ،" އަދީބުގެ ސިޓީގައިވެ އެވެ.\n"އަދި މުހައްމަދު ނާޒިމްގެ ގެއިން ފެނުނު ފިސްތޯލަ އާއި ތިން ވަޒަނަކީ މުހައްމަދު ނާޒިމްގެ ތަކެތި ނޫން ކަމާއި މުހައްމަދު ނާޒިމް އަށް އެތަކެތީގެ ހަގީގަތް އެއްވެސް މިންވަރަކަށް އެއްވެސް އިރެއްގައި އެނގިފައި ނުވާނެކަން ޝަރުއީ ހަމަތަކުގެ މަތީން ސާބިތުކޮށްދޭނެ ކަމުގެ ޔަގީންކަން ވެސް އަރުވަމެވެ."\nމި ސިޓީއާ ގުޅޭ ގޮތުން ނާޒިމާއި އަދީބުގެ ފަރާތުން ވެސް މީޑިއާ އަށް އަދި އެއްވެސް ކޮމެންޓެއް ނުކުރެ އެވެ. ރަސްމީ އެއްވެސް ފަރާތެއްގެ ބަހެއް ވެސް އަދިއެއް ނުލިބެ އެވެ.\nސުޕްރީމް ކޯޓުގައި އޮތް އަޑުއެހުމަކަށް ނާޒިމް ގެންދަނީ.---މިހާރު ފައިލް ފޮޓޯ\nޖެނުއަރީ 2015 ގައި ގ. އެނިފްގޭގައި ނާޒިމް ދިރިއުޅުއްވާ އެޕާޓްމެންޓްގައި ހުރި އޭނާގެ ކޮޓަރިން ފިސްތޯލައެއް ފެނުނު މައްސަލާގައި ނާޒިމްގެ މައްޗަށް ވަނީ 11 އަހަރުގެ ޖަލު ހުކުމެއް އައިސްފަ އެވެ.\nއެކަމަކު އެ ހުކުމާ ގުޅިގެން ހައި ކޯޓުގެ މަރުހަލާ ނިމި ސުޕްރީމް ކޯޓުގައި އިސްތިއުނާފުގެ އަޑުއެހުން ކުރިއަށް ދަނިކޮށް، ޖޫން 21، 2016 ގައި ފުލުހުން ބުނެފައި ވަނީ ނާޒިމްގެ ކޮޓަރިން ފެނުނު ފިސްތޯލައިން އަދީބުގެ ޑީއެންއޭ ފެނިފައިވާ ކަމަށެވެ. އެކަމަކު ނާޒިމް ފްރޭމް ކޮށްފައިވާ ކަމަށް ބުނަން އަވަސް ކަމަށް ފުލުހުން އޭރު ބުނެފައިވެ އެވެ.\nނާޒިމްގެ ވަކީލުން ބުނާގޮތުން އޭނާގެ ކޮޓަރީގައި ފިސްތޯލަ ބޭއްވީ އާސިފް ނަމަކަށް ކިޔާ ފުލުހެކެވެ. އޭނާ އެކަން ކުރި ކަމުގެ ހެކިން އެބަތިބި ކަމަށް ވެސް ނާޒިމްގެ ވަކީލުން ބުނެފައިވެ އެވެ. އެކަމަކު ދައުލަތުން ބުނަމުންދަނީ އެއީ ދޮގު ވާހަކަތަކެއް ކަމަށާއި އެ ހެކިން ކޯޓަށް ގެންނަންޖެހޭ ކަމަށް ގަބޫލު ނުކުރާ ކަމަށެވެ.\nފިސްތޯލައިގެ މައްސަލާގައި ނާޒިމްގެ މައްޗަށް އައި ދިގު މުއްދަތުގެ ޖަލު ހުކުމް ސުޕްރީމް ކޯޓުގައި އޭނާގެ ފަރާތުން އިސްތިއުނާފު ކުރި ނަމަވެސް ޖޫން 26، 2016 ގައި އެ ކޯޓުން ނިންމާފައި ވަނީ އެ މައްސަލަ ބަލައިނުގަތުމަށެވެ. ރާއްޖޭގެ އެންމެ މަތީ ކޯޓުން އެގޮތަށް ނިންމިއިރު، ފިސްތޯލަ އިން އަދީބުގެ ޑީއެންއޭ ފެނިފައިވާ ކަމަށް އޭގެ ހަ ދުވަސް ކުރިން ފުލުހުން އޮތީ ހާމަކޮށްފަ އެވެ. އަދި ޑީއެންއޭގެ ރިޕޯޓު ވެސް ޕްރޮސިކިއުޓަ ޖެނެރަލްގެ އޮފީހުން އޮތީ ސުޕްރީމް ކޯޓަށް ފޮނުވައިފަ އެވެ.


ހެޔޮލަފާ އާއިލާއެއްގެ މައިބަދައަކީ މަންމަ އާއި ބައްޕަ : ހުތުބާ | Jazeera\tހެޔޮލަފާ އާއިލާއެއްގެ މައިބަދައަކީ މަންމަ އާއި ބައްޕަ : ހުތުބާ - Jazeera\nހެޔޮލަފާ އާއިލާއެއްގެ މައިބަދައަކީ މަންމަ އާއި ބައްޕަ : ހުތުބާ\nއައިމިނަތު ޔުމްނާ March 6, 2020 130 views0\nއިންސާނީ މުޖުތަމައު ކުދިކުދި އާއިލާ ތަކަކުން އުފެދިފައިވާއިރު، އެއާއިލާތައް ހަރުދަނާ ކުރެވިގެން މެނުވީ، ހަރުދަނާ މުޖުތަމައުއެއް ބިނާ ނުކުރެވޭނެއެވެ.\nހަރުދަނާ ގޮތެއްގައި ޒަވާޖީ ހަޔާތެއް ބިނާކުރުމަށް އިހްތިޔާރް ކުރަންޖެހެނީ ރަނގަޅު ބައިވެރިއެކެވެ. ހަޔާތުގެ ބައިވެރިއަކު އިޚްތިޔާރު ކުރުމުގައި ބަލަންވީ ކަންތައްތަކުގެ އިރުޝާދު ކީރިތި ރަސޫލާ ވަނީ މިއުއްމަތަށް ދެއްވާފައެވެ.\nއިތުރު އެކަލޭގެފާނު ހަދީސް ކުރައްވާފައިވާ ބަސްފުޅުގެ މާނާގައިވަނީ “ ކައިވެނި ކުރާއިރު އަންހެނާގެ ކިބައިގައިވާ ހަތަރު ކަމަކަށް އާންމުކޮށް މީހުން ބަލައި އުޅެއެވެ. އެއީ، އޭނާގެ ފައިސާވެރިކަމަށާއި، އޭނާގެ ޙަސަބާއި ނަސަބަށާއި، އޭނާގެ ރީތިކަމަށާއި، އޭނާގެ ދީންވެރިކަމަށެވެ. ފަހެ ދީންވެރި އަންހެނަކު ލިބިގަތުމުގެ ނަސީބު ހޯދާށެވެ! ހުރިިހާ ހެވެއް އޮތީ އެގޮތުގައެވެ.”ހަމަ އެފަދައިން އަންހެނަކު ކައިވެނި ކުރާއިރުވެސް އިސްކަންދޭންވާނީ ދީންވެރި ޞާލިޙު ފިރިހެނަކު އިޚްތިޔާރު ކުރުމަށެވެ. އެއީ އަންހެންމީހާގެ ޒަވާޖީހަޔާތް ދެމިއޮތުމަށް ބާރުއަޅާ ސަބަބެކެވެ. ޞާލިހު ފިރިއެއްލިބުމަކީ، ދުނިޔެމަތީގައި އަންހެނަކަށް ލިބޭނެ އެންމެބޮޑު ހިތްހަމަޖެހުމެވެ.\nމިއަދުގެ ހުތުބާގައި ބުނެފައިވަނީ އާއިލީ ލޯތްބާއި ކުލުނާއި އޯގާތެރިކަން ދެމިއޮތުމަކީ ހަރުދަނާ އާއިލާއެއްގެ އެންމެ މުހިއްމު އެއްރުކުން ކަމުގައެވެ.\nއަނބިދަރީންނަށް ހެޔޮކޮށްހިތުމަކީ ހެޔޮކަންބޮޑުވެގެންވާ އަޅުކަމެއްފަދަ ކަމެކެވެ. ކީރިތި ރަސޫލާގެ އަނބިއަނބިކަނބަލުންގެ އަރިހުގައި ވަގުތު ހޭދަކުރައްވާފައި ވާގޮތާ ބެހޭ ގޮތުން އަޢިޝަތުގެފާން ވިދާޅުވެފައިވަނީ “އެކަލޭގެފާނު، އެކަލޭގެފާނުގެ ފައިވާން ޖޯޑުކޮޅު އަމިއްލަފުޅަށް މަރާމާތުކުރައްވާ ކަމަށާއި ފޭރާންކޮޅުގައި ވީދިފައިވާ ތަންތަން އަމިއްލަފުޅަށް ފައްސަވާކަމަށާއި، އަނބިއަނބިކަނބަލުން ކަމެއްކުރައްވާނަމަ އެކަމުގައި ބައިވެރިވެ ވަޑައިގެން އެހީތެރިވެދެއްވާކަމަށެވެ. މިގޮތަށް މަސައްކަތުގައި އުޅުއްވަނިކޮށް ނަމާދަށް ބަންގި ގޮވައިފިނަމަ މަސައްކަތްޕުޅު ހުއްޓަވާލައްވާފައި މިސްކިތައް ވަޑައިގަންނަވާކަމަށެވެ.\nމިފަދަ އާއިލާއެއްގެ ތެރޭގައި އުފެދޭނީ ރަނގަޅު ހެޔޮލަފާ ޞާލިހު ދަރިފަަސްކޮޅެކެވެ. ކޮންމެ އާއިލާއަކުން ނިކުންނާނީ މިފަދަ ހެޔޮލަފާ ދަރިން ކަމުގައިވެއްޖެނަމަ މުޖުތަމައު އޮންނާނީ ޞާލިހު މުއުމިނު ފަރުދުންތަކެއްގެ މައްޗަށް އެކުލެވޭ ހެޔޮ މުޖުތަމައުއެއްގެ ގޮތުގައެވެ. މުޖުތަމައުގެ އަމާންކަމާއި ހަމަޖެހުމަށް ބުރޫއަރާފާނެ އެއްވެސް ކަމެއް ނުހިނގާނެއެވެ.\nހެޔޮލަފާ އާއިލާއެއްގެ މައިބަދައަކީ މަންމަ އާއި ބައްޕަކަމަށާއި ހަރުދަނާ ޖީލެއްގެ އަސާސަކީ މައިންބަފައިން ކަމުގައި މިއަދުގެ ހުތުބާގައި ވަނީ ފާހަގަ ކޮށްފައެވެ. މައިންބަފައިން ރަނގަޅުވެގެން މެނުވީ ދަރިންް ރަނގަޅެއްނުވާނެއެވެ. ދަރިން ހެޔޮގޮތުގައި އުޅުމުގެ ސިއްރަކީ އެދަރިންގެ މައިންބަފައިން އުޅެމުންއަންނަ ގޮތުގެ ހެޔޮލަފާކަމެވެ.\nމައިންބަފައިން ކުރާ ހެޔޮއަމަލުތަކުގެ ހެޔޮއަސަރު ދަރިންނަށްކުރާ ފަދައިން ނުބައި އަމަލުތަކުގެ ނުބައި އަސަރުވެސް ދަރިންނަށް ކުރެއެވެ. ކިތަންމެ ސިއްރުން ކުރި ނަމަވެސް މައިންބަފައިންނަށް ކުރެވޭ ފާފަތަކަކީ ވެސް އޭގެ ސުންޕާކަން ދަރިންނަށް ފޯރަފާނެކަމެކެވެ. އެހެންކަމުން ހެޔޮލަފާ ދަރިފަސްކޮޅެއް ބިނާކުރުމަށްޓަކައި އެންމެހައި ފާފަތަކުން ދުރުވާންޖެހެއެވެ. އެގޮތުން މައިންބަފައިން ދަރިން ބޮޑުކުރުމަށްޓަކައި ހޯދާ މުދަލާއިމެދުވެސް ސަމާލުވާންޖެހެއެވެ. އެމުދަލަކީ ހަރާމް މުދާކަމުގައިވާނަމަ އޭގެ ނުބައި އަސަރު ދަރިންނަށް ކުރެއެވެ. ކީރިތި ރަސޫލާ ހަދީސް ކުރައްވާފައިވާ ބަސްފުޅުގެ މާނައިގައި ވަނީ “އެއްވެސް މަސްގަނޑެއް ޙަރާމް މުދަލުން ހެދިބޮޑުވެއްޖެނަމަ، އެމަސްގަނޑަކަށް ނަރަކަ އައުލާކަން ބޮޑުވެގެންވެއެވެ”.\nދަރިންނަކީ ހެޔޮލަފާ ކިޔަމަންތެރި ދަރިންތަކަކަށް ވާނީ މައިންބަފައިން ރިވެތި ނަމޫނާދައްކައިގެންނެވެ. މަންމައާއި ބައްޕަ ފަސްނަމާދުކޮށް، ދީނީ އެހެނިހެން ވާޖިބުތަކަށް ރައްކާތެރިވާނަމަ، އެދެމީހުންގެ ކިބައިން ދަރިން ލިބިގަންނާނީ އެފަދަ ނަމޫނާއެކެވެ.\nމިއަދުގެ ހުތުބާގައި ފާހަގަ ކޮށްފައިވާ ގޮތުން މައިންބަފައިން ދަރިން ހެޔޮގޮތުގައި ތަރުބިއްޔަތު ކުރުމަށްޓަކައި ބުރަ މަސައްކަތް ކޮށް ބޮޑެތި ހޭދަތައް ކުރިނަމަވެސް މައިންބަފައިންގެ އުޅުމާއި ގުޅުން އިސްލާޙު ނުކުރާނަމަ އޭގެ ނުބައި އަސަރު ދަރިންނަށް ކުރާކަމީ ފެންނަން އޮތް ބޮޑު ހަޤީޤަތެއްކަމަށެވެ. މައިން ބަފައިން ދީނާ ދުރުވުމުން ދީނީ ކަންކަމާމެދު ފަރުވާތެރިކަން ނުބަހައްޓާ ކިތައްއާއިލާ ވޭހެއްޔެވެ؟ މައިން ބަފައިން މަސްތުވާތަކެތި ބޭނުންކުރުމުގެ ސަބަބުން މަސްތުވާތަކެތީގެ ޝިކާރައަކަށްވެފައިވަނީ ކިތައްކިތައް އާއިލާހެއްޔެވެ؟ މައިންބަފައިން ހަޑިހުތުރު ބަހުން ދަރިން ކުރިމަތީގައި ވާހަކަ ދައްކާނަމަ އެދަރިންގެ ބަހުރުވަ ހުންނާނީ ކޮން ގޮތަކަށްހެއްޔެވެ؟ މައިންބަފައިން ގޭތެރޭގައި ޒުވާބުކޮށް ތަޅާފޮޅާނަމަ، ދަރިން މުޖުތަމައު ތެރޭގައި އުޅޭނީ އެފަދަ ގޮތަކަށް ނޫންހެއްޔެވެ؟\nދެމަފިރިންގެ އެންމެ އިސް މަސްއޫލިއްޔަތަކީ ދަރިންގެ ހައްޤުތަކަށް ރައްކާތެރިވެ އެދަރިން ރަނގަޅުގޮތުގައި ތަރުބިއްޔަތު ކުރުމެވެ.


Happy Market In Kukulhuge Agu Heyo Koh Aa Product Thakeh Nerenee - Vaguthu\nހެޕީ މާކެޓުން ކުކުޅުގެ އަގުހެޔޮކޮށް އާ ޕްރޮޑަކްޓްތަކެއް ނެރެނީ\n6 މަސް ކުރިން ( މާޗް 22, 2021 )\nރާއްޖޭގައި ފުޅާ ދާއިރާއެއްގައި ކާބޯތަކެތި އިމްޕޯޓްކޮށް ވިއްކާ "ހެޕީ މާކެޓް" އިން އެހެން އަހަރުތަކެކޭ އެއްގޮތަށް މި އަހަރުގެ ރޯދަ މަހާ ދިމާކޮށް ފިނި ކުރި ކުކުޅުގެ އަގު ވަރަށް ބޮޑު ތަނުން ހެޔޮކޮށްފިއެވެ.\nހެޕީ މާކެޓުން ބުނީ މިހާރު ކުކުޅު ކިލޯއެއްގެ އަގު އުޅެނީ 28ރ. ގައި ކަމަށެވެ. ހެޕީ މާކެޓުން ފިނި ކުރި ކުކުޅު ގަންނަން ލިބޭނެ ސައިޒްތަކަކީ 800ގ، 900ގ، 1000ގ، 1200ގ، 1400ގ އެވެ.\nކުރިއަށް އޮތް ތަނުގައި ފިނިކުރި ބާވަތުގެ ކާބޯތަކެތީގެ އަގު ރަނގަޅު ވަމުންދާނެ ކަމަށާއި، ދުނިޔޭގެ ބާޒާރުގައި އަގުތައް ހިފެހެއްޓޭނަމަ އެގޮތުގައި ދަމަހައްޓާނެ ކަމަށް ވެސް ހެޕީ މާކެޓުން ވަނީ ބުނެފައެވެ.\nހެޕީމާކެޓުން ދާދި ފަހުން ވަނީ ބައެއް ޕްރީމިއަމް ބްރޭންޑްތަކުގެ އާ ޕްރޮޑަކްޓްތައް ވެސް ތައާރަފް ކުރަމުންނެެވ. އެގޮތުން އަލަށް ތައާރަފް ކޮށްފައިވާ ޕްރޮޑަކްޓްތަކުގެ ތެރޭގައި ވެގާ ބްރޭންޑްގެ ބޭކްޑް ބީންސް، ރެޑް ކިޓްނީ ބީންސް، ޗިކް ޕީސް، ގްރީން ޕީސް، ފްރުޓް ކޮކްޓެއިލް، ގެރިކިރު ދަޅު އަދި ފޯޗިއުން ބްރޭންޑްގެ ބިރިޔާނީ ސްޕެޝަލް ބާސްމަތީ ރައިސްއެވެ.\nމީގެ އިތުރުން، އިންޑިއާގެ އުފެއްދުމެއް ކަމަށްވާ ފޯޗިއުން ބްރޭންޑްގެ އިތުރު ދެ ޕްރޮޑަކްޓަކާއި ޖަރުމަނުގެ އުފެއްދުމެއް ކަމަށްވާ އޮލްޑަން ބާގާގެ5ޕްރޮޑަކްޓެއް ރޯދައިގެ ކުރިން އަލަށް ތައާރަފް ކުރެވޭނެ ކަމަށް ހެޕީ މާކެޓުން ބުންޏެވެ. މި ޕްރޮޑަކްޓްތަކަކީ ރަމަޟާން މަހުގައި ބަދިގެ ތަކުގައި ވަރަށް މަގުބޫލު ވެގެންދާނެ ބާވަތްތަކެކެވެ.\nއަލަށް ތައާރަފް ކުރި ޕްރޮޑަކްޓަތަކާއި ހެޕީމާކެޓުން އެތެރެކޮށް ވިއްކާ ހުރިހާ މުދަލެއް ހޯލްސޭލްކޮށް އަދި ރީޓެއިލްކޮށް ހެޕީމާކެޓްގެ ހުރިހާ ފިހާރައަކުން ލިބޭނެއެވެ.\nވެގާ ބްރޭންޑްގެ ފަސޭހައިން ހުޅުވާލެވޭ، ރަހަމީރު ދަޅުކާނާގެ ބާވަތްތައް ރާއްޖެއަށް!


"HEHES" ge trailer: Film varah thafaathu vaanekan yageen\n"ހެހެސް" ގެ ޓްރެއިލާ: ފިލްމު ވަރަށް ތަފާތުވާނެކަން ޔަގީން\nޔޫއްޕެ ޕްރޮޑަކްޝަން އާއި ޝައި ޕްރޮޑަކްޝަން އިން ގުޅިގެން އުފައްދާ ދިވެހި ފިލްމު "ހެހެސް" ގެ އޮފިޝަލް ޓްރައިލާ އާންމުކޮށްފި އެވެ.\nފިލްމު އިޝްތިހާރު ކުރަމުންދަނީ "އިން ފަހަނައެޅި އިޝްގް" މި ތީމުގެ ދަށުންނެވެ. މިއަދު އާންމުކުރި ޓްރެއިލާއިން އެކަން ވަރަށް ރަނގަޅަށް ހާމަވެގެންދެއެވެ. ޓްރައިލާގައި ފެނިގެން ދަނީ ހަތަރު އަންހެނުން އެ މީހުން ލޯބި ސިފަ ކުރާ ގޮތެވެ.\nއެކެއްގެ ނަޒަރުގައި "ލޯތްބަކީ ދެ މީހުންގެ ދޭތެރޭގައި ހިނގާ ގުޅުންތަކެއް. ހިތްހަމަޖެހުމާއި އަޅާލުމާއި އޯގާތެރިކަމާއި ކުލުނު. އެކަކު އަނެކަކަށް ދަސްވާ ދަސްވުންތަކެއް،" އެވެ. ނަމަވެސް އަނެއް މީހާގެ ނަޒަރުގައި "ލޯތްބަކީ މުދަލާއި ފައިސާ. ތިމާ ބޭނުންވާ ކަމެއް ތިމާއަށް ކުރެވެން ޖެހޭނެ. ބޭނުން އެއްޗެއް ހޯދެން ޖެހޭނެ. ބޭނުންތާކަށް ދެވެން ޖެހޭނެ،" އެވެ.\nތިންވަނަ މީހާ ދެކޭ ގޮތުގައި "ލޯތްބަކީ ތިމާ ބޭނުންވާ ގޮތަށް އަނެކާ ލެބިގެން ހުރުން. ބެލުމުގެ ކަޅިއެއްވެސް، އެދުމުގެ ހަރަކާތެއްވެސް އަހަރެން ބޭނުންނުވާ ގޮތަކަށް ކޮށްގެން ނުވާނެ،" އެވެ. އެހާވެސް އެ މީހުން ލޯބި މާނަކޮށް ސިފަކުރާ ގޮތް ތަފާތެވެ.\nމީގެ އިތުުރުންވެސް ފިލްމަށް ޝައުގުވެރި ކުރުވާ ވަަރަށް ގިނަ ކަންކަން ޓްރެއިލާއިން ފެނިގެން ދެއެވެ. ފިލްމުގައި އެންމެ މުހިންމު ރޯލުތަކުން ފެނިގެންދާނީ ޔޫސުފް ޝަފީއު (ޔޫއްޕެ) އާއި އަލީ އާޒިމް (ދޮން އައްޔަ) އަދި އިބްރާހިމް ޖިހާދު (ޖިމީ) އާއި އިރުފާނާ އިބްރާހިމް (އިރޫ) އާއި ވާޝިޔާ މުހައްމަދު އަދި މަރިޔަމް ޝިފާ (ޝިފް) އެވެ. އަދި މުޅިން އަލަށް ތައާފަދްވާ ބައެއް ތަރިންނާއި ފިލްމުތަކުން ފެނިފައިވާ ބައެއް ތަރިންވެސް "ހެހެސް" ގެ އެކި ކެރެކްޓާތަކުން ފެނިގެން ދާނެ އެވެ.\nފިލްމަކީ ލޯބީގެ ތަފާތު ހާދިސާތަކެއް ދައްކުވައިދޭ ސަސްޕެންސް ތްރިލާއެކެވެ.\nފިލްމުގެ އެއް ޕްރޮޑިއުސަރު އިސްމާއީލް ޝަފީގު ބުނީ ފިލްމާ ދޭތެރޭ ވަރަށް ބޮޑު ޔަގީން ކަމެއް އެބައޮތް ކަމަށެވެ. މިއީ ބެލުންތެރިންނަށް މި ކަހަލަ ވަގުތެއްގައި ދެވޭނެ ރަނގަޅު ހަދިޔާއަކަށް ވާނެ ކަމަށް ޝަފީގު އުންމީދު ކުރެއެވެ.\n"މިއީ އެކްޓަރުންގެ ހުނަރުވެރިކަން ވަރަށް ބޮޑަށް ފެނިގެންދާ ތަފާތު މޮޅު ފިލްމަކަށްވާނެ ކަން ޔަގީން ކުރެވޭ،" މިހާތަނަށް ނިކުތް މޮޅެތި އެތައް ފިލްމެއްގެ ޕްރޮޑިއުސަރު ބުންޏެވެ.\n"ހެހެސް" ގެނެސްދޭނީ މީޑިއާ ނެޓްގެ އެޕް މެދުވެރިކޮށެވެ.


ކޮންފެޑެރޭޝަން ކަޕް: ޗިލީގެ ފުރަތަމަ މެޗު ކާމިޔާބު ކޮށްފި :: މިކަލް ނޫސް\n21 އެޕްރީލް 2018 (ހޮނިހިރު)\nކޮންފެޑެރޭޝަން ކަޕް: ޗިލީގެ ފުރަތަމަ މެޗު ކާމިޔާބު ކޮށްފި\n19 ޖޫން 2017 02:28\nކޮންފެޑެރޭޝަން ކަޕްގައި ޗިލިން ކެމަރޫންގެ ގޯލަށް ހަމލާއެއް ދެނީ\nމިރޭ ކުޅެވުނު ފީފާ ކޮންފެޑެރޭޝަން ކަޕުގެ2ވަނަ މެޗު ޕޯޗުގަލް އާއި މެކްސިކޯގެ މެޗު އެއްވަރުވި އިރު3ވަނަ މެޗު ޕޯޗުގަލް އިން ކާމިޔާބުކުރީ 2-0 ން މޮޅުވެގެންނެވެ.\nރަޝިއާގައި ކުރިޔަށްދާ ދުނިޔޭގެ ބައްރުތަކުގެ ފުޓުބޯޅަ މުބާރާތުގެ2ވަނަ މެޗުގައި މިރޭ 8:00 ގައި ޕޯޗުގަލް އާއި މެކްސިކޯ ބައްދަލުކުރި މެޗު ނިމުނީ 2-2 ން އެއްވަރުވެގެންނެވެ. ކަޒާން އެރީނާގައި ކުޅެވުނު މިމެޗުގައި ގިނަ ވަގުތު ބޯޅާ ހިފަހައްޓައިގެން ކުޅުނީ މެކްސިކޯ ޓީމުންނެވެ. ނަމަވެސް ދެޓީމުން ވެސް އިދިކޮޅު ގޯލަށް ހަމަލާތައް ދެމުން ދިޔައެވެ.\nމެކްސިކޯ ހާފުގެ މެދަށްވުރެ ޕެންލްޓީއޭރިއާ ކައިރިން ޕޯޗުގަލްގެ ކްރިސްޓިއާނާ ރޮނަލްޑޯ ފޮނުވާލި ހިލޭޖެހުމަކުން އުފެދުނު ހަމަލާގައި ދެވަނަ ފަހަރަށް ރޮނަލްޑޯ ފޮނުވާލި ބޯޅަ މެކްސިކޯގެ ގޯލުގެ ހުރަސް ދަނޑީގައި ޖެހިފައި ނިކުތުމުން އެޓީމުގެ ރިކާޑޯ ކަރިސްމާ ގޯލުގެ ތެރެއަށް ބޯޅަ ފޮނުވާލިއެވެ. ނަމަވެސް ފުރަތަމަ ފަހަރަށް ބޮޑު މުބާރާތެއްގައި ބޭނުންކުރާ ވީޑިއޯ އެސިސްޓެންޓް ރެފުރީންގެ ނިންމުމާއެކު ގޯލަކަށް ނުވެ އޮފްސައިޑަކަށް ވެގެން މެކްސިކޯއަށް ލިބުނު ޖެހުމުން ކުޅުން އަލުން ފެށީއެވެ.\nއެއިގެ މާގިނަ އިރެއް ނުވެ މެޗުގެ ފުރަތަމަ ލަނޑު ރޮނަލްޑޯ ގެމޮޅު ކުޅުމާއެކު ދިން ޕާހަކުން ކާމިޔާބުކޮށް ދިނީ ކަރިސްމާ (ޖ. 20) އެވެ. ފޯޗުގަލްގެ ލަނޑަށް މާގިނަ އިރެއް ނުވެ މެކްސިކޯގެ ފޯވަޑު ހާނަންޑޭޒް ގޯލެއް ކާމިޔާބުކޮށްދިނީ އެޓީމުގެ ކާލޯސް ވެލާގެ ހުރަހެއް ބޮލުން ޖަހައިގެންނެވެ.\nދެވަނަ ހާފު ނިމެން4މިނިޓަށް ވެފައި ވަނިކޮށް ޔޫރަޕުގެ ޗެމްޕިއަން ޕޯޗުގަލްގެ ދެވަނަ ގޯލް ކާމިޔާބު ކޮށްދިނީ ޖާޒީ ނަމްބަރު 21 ސެޑްރިކް އެވެ. ނަމަވެސް މެޗުގެ އިތުރު ވަގުތުގައި މެކްސިކޯގެ ކޯނަރަކުން، އެޓީމުގެ މޮރިނޯ ބޮލުން ކާމިޔާބުުކޮށްދިން ގޯލާއެކު މެޗު ނިމުނީ 2-2 ން އެއްވަރު ވެގެންނެވެ. މެޗުގެ މޮޅު ކުޅުންތެރިއަކީ ކްރިސްޓިއާނާ ރޮނަލްޑޯއެވެ.\nޗިލީ އާއި ކެމަރޫން މެޗު\nމުބާރާތުގެ3ވަނަ މެޗުގައި ގްރޫޕް ބީގެ ޗިލީ އާއި ކެމަރޫން ބައްދަލުކުރި މެޗު ނިމުނީ 2-0 ން ޗިލީ މެޗު ކާމިޔާބުކޮށްގެންނެވެ. ފުރަތަމ ހާފުގައި ކެމަރޫން އިން ދެއްކި ވަރުގެ މޮޅު ކުޅުމެއް ދެވަނަ ހާފުގައި ނުދެއްކުނެވެ. ޗިލީގެ ފޯވަޑު ލައިނުން ސަންޗޭޒް އާއި އަރުތޫލް ވިދާލް އަދި ވާގާސް ގެ ނުރައްކާ މެކްސިކޯގެ ގޯލަށް ދިޔައީ ކުރަމުންނެވެ. ނަމަވެސް މެޗުގެ ދެގޯލު ވެސް ފެނިގެން ދިޔައީ މެޗު ނިމެން 10 މިނިޓަށް ވުރެން ވެސް ކުރުވި ފަހުންނެވެ.\nފުރަތަމަ ހާފު ނިމުމުގެ ކުރިން ޗިލީގެ ވާގާސް (ޖ.11) ބޯޅަ ގޯލަށް ވައްދާލި ނަމަވެސް ވީޑިއޯ ރެފުރީންގެ އެހީތެރިކަމާއެކު އެއީ އޮފްސައިޑް ލަނޑެއް ކަމަށް ނިންމުނެވެ. ބަދަލުކުޅުން ތެރިއެއްގެ ގޮތުގައި އެލެކްސް ސަންޗޭޒް ކުޅެން ނުކުތުމުން ޗިލީގެ ހަމަލާތައް ވަރުގަަ ވެގެން ދިަޔައެވެ. މެޗުގެ 81 ވަނަ މިނިޓުގައި ފުރަތަމަ ގޯލު ކާމިޔާބުކޮށް ދިނީ ސަންޗޭޒްގެ ހުރަހަކުން ވިދާލް އެވެ. އަދި މެޗުގެ އިތުރު ވަގުތުގައި ދެވަނަ ގޯލު ކާމިޔަބުކޮށް ދިނީ އެޓީމުގެ ވާގަސް އެވެ.\nމިމެޗުގެ މޮޅު ކުޅުންތެރިއަކަށް ހޮވުނީ ޗިލީގެ އަރުތޫލް ވިދާލް (ޖ. 8) އެވެ.\nމަދަމާ ރޭ ކުޅެވޭނީ ގްރޫޕް ބީގެ އޮސްޓްރޭލިއާ އާއި ޖަރުމަން ބައްދަލުކުރާ މެޗެވެ. މެޗު ފެށެނީ ރޭގަނޑު 8:00 ގައެވެ.\nކޮޑަކިޅީގެ ހަޓް - 8 މިލިޔަން ރުފިޔާ ހެއްޔެވެ؟\nކެބިން ކްރޫ ކޯހެއް ސިޓީ ކައުންސިލާއި ގުޅިގެން ހިންގަނީ\nބަންގާޅު މަސައްކަތު މީހުން ކުރިމަގުގައި ބޮޑު އިޖުތިމާއީ މައްސަލައަކަށް ވެދާނެ


Veythuve Dhiya 10 Aharuge Thereygai Dhuniyeyge Emme Molhu Kulhuntheri Akah Messi - Vaguthu\nއިންޓަނޭޝަނަލް ފެޑެރޭޝަން އޮފް ފުޓްބޯލް ހިސްޓްރީ އެންޑް ސްޓޭޓިސްޓިކްސް (އައިއެފްއެފްއެޗްއެސް) އިން މި ވޭތުވެދިޔަ ދިހަ އަަހަރުގެ ތެރޭގައި ހޮވުނު އެންމެ މޮޅު ފުޓުބޯޅަ ކުޅުންތެރިއަކަށް ބާސެލޯނާގެ ކެޕްޓަން ލިއޮނަލް މެސީ ހޮވިއްޖެއެވެ.\nދުނިޔޭގެ 150 ގައުމުގެ ކުޅުންތެރިންގެ ތެރެއިން މި ލިސްޓު އެކުލަވާލި އިރު ދުނިޔޭގެ އެއްވަނައިގެ އިތުރުން އުތުރު އެމެރިކާ ބައްރުގެ އެއްވަނަ ލިބެނީ މެސީއަށެވެ. ޔޫރަޕު ބައްރުން އެންމެ މޮޅު ކުޅުންތެރިއަކަށް ހޮވުނީ ކްރިސްޓިއާނޯ ރޮނާލްޑޯއެވެ.\nދުނިޔޭގެ އެންމެ މޮޅު ކުޅުންތެރިންގެ ލިސްޓުގެ އެއްވަނަ މެސީއަށް ލިބޭއިރު މި ލިސްޓުގެ ދެ ވަނަ ލިބެނީ ކްރިސްޓިއާނޯ ރޮނާލްޑޯ އަށެވެ. ތިންވަނަ ކުޅުންތެރިއަކަށް ކުރިން ބާސާއަށް ކުޅުނު އިނިއެސްޓާ ހޮވުނުއިރު ހަތަރު ވަނަ ކުޅުންތެރިއަކަށް ހޮވިފައިވަނީ ޕީއެސްޖީއަށް ކުޅެމުން އަންނަ ނޭމާއެވެ. އަދި ފަސް ވަނަ ކުޅުންތެރިއަކަށް ހޮވުނީ ސާޖިއޯ ރާމޮސްއެވެ.\nމި ލިސްޓުގެ ގަދަ 10 ކުޅުންތެރިންގެ ތެރޭގައި ދެ ގޯލްކީޕަރުން ވަނީ ޖާގަ ހޯދައިފައެވެ. އެއީ ބަޔާން މިއުނިކްގެ ކީޕަރު ނޯޔާ އާއި ޔުވެންޓަސްގެ ކީޕަރު ބުފޯންއެވެ.\nވޭތުވެދިޔަ ދިހަ އަަހަރުގެ ތެރޭގައި އުމުރުން 33 އަހަރުގެ މެސީ ވަނީ ހަ ފަހަރަށް ސްޕެނިޝް ލީގު، ފަސް ފަހަރަށް ސްޕެނިޝް ކަޕް، ދެ ޗެމްޕިއަންސް ލީގު އަދި ހަތަރު ބެލޮންޑޯ ހޯދާފައެވެ. ވަނަ ހޮވުމުގައި ބެލީ 2011 ވަނަ އަހަރުން 2020 ވަނަ އަހަރާއި ހަމައަށެވެ. މި ސޒަނުގައި އުނދަގޫތަކެއް ހުރި ނަމަވެސް މެސީ ވަނީ އޭނާ މިހާތަނަށް ކުޅުނު މެޗުތަކުގައި 12 ގޯލު ޖަހައި ދެ އެސިސްޓް ހަދައިފައެވެ.


މުޙައްމަދު ޖަމީލް އަޙުމަދު - ވިކިޕީޑިއާ\nޑރ މުޙައްމަދު ޖަމީލް އަހުމަދު އަދި ޑރ ޙަސަން ސަޢީދު\nޑރ މުޙައްމަދު ޖަމީލް އަހުމަދު އަކީ ގާނޫނީ ދާއިރާއިން އިގިރޭސި ވިލާތުގައި ޑޮކްޓަރ އޮފް ފިލޯސަފީ ހައްދަވާފައިވާ ބޭފުޅެކެވެ. ކުރިން ދިވެހި ސަރުކާރުގައި ޖަސްޓިސް މިނިސްޓަރުކަން ކުރެއްވި ޑރ ޖަމީލް އަކީ މިހާރު ސަރުކާރުން އިސްތިއުފާ ދެއްވާފައިވާ ބޭފުޅެކެވެ. ޖިނާއީ ޢަދުލުގެ ދާއިރާއިން ޑރ ޖަމީލް ޕީއެޗްޑީ ޙާޞިލް ކުރެއްވީ އިގިރޭސި ވިލާތުގެ ލަންޑަންގައި ހުންނަ ޔުނިވަސިޓީ އޮފް ލަންޑަންގެ ސުކޫލް އޮފް އެފްރިކަން އޮރިއެންޓަލް ސްޓަޑީސް ގައެވެ.\nޑރ މުޙައްމަދު ޖަމީލް އަހުމަދު ވަނީ ރާއްޖޭގެ ޝަރުޢީ ދާއިރާގައި ގާތްގަނޑަކަށް5ވަރަކަށް އަހަރު ޚިދުމަތް ކުރައްވާފައެވެ. އެމުއްދަތުގެ ތެރޭގައި ދިވެހި ސަރުކާރުގައި ޖަސްޓިސް މިނިސްޓަރުގެ މަގާމް ގާތްގަނޑަކަށް2އަހަރު ދުވަހު އަދާކުރައްވާފައި ވެއެވެ. ޑރ ޖަމީލް ޕީއެޗްޑީ ހެއްދެވުމަށް ތީސިސް ލިޔުއްވި މައުޟޫ އަކީ އިންވެސްޓިގޭޝަން އޮފް ކްރިމިނަލް ޖަސްޓިސް ސިސްޓަމް އިން ދަ މޯލްޑިވްސް އެވެ. ޕީއެޗްޑީ އަށް ފަހު ހަވީރު ނޫހަށް ދެއްވި ފުރަތަމަ އިންޓަވިއު ގައި ޖަމީލް ވިދާޅުވީ އޭނާ ތީސިސް ލިޔުއްވީ ރާއްޖޭގެ ޖިނާއީ އަދުލުގެ ނިޒާމްގެ ތެރެއިން މީހުން ހައްޔަރުކުރުމާއި، ޝަރީޢަތްކުރުމާއި، ތަހުގީގު ކުރުމާއި، ރައްޔިތުންގެ ހައްގުތައް ރައްކާތެރިކުރުމުގެ މައްޗަށް ކަމަށެވެ. އަދި އެއީ ޚާއްޞަކޮށް ރާއްޖެއާއި ގުޅުވައިގެން ލިޔުއްވި ތީސިސް އެއް ކަމަށެވެ.\nޑރ ޖަމީލް ދިވެހި ސަރުކާރުން އިސްތިއުފާ ދެއްވީ5އޮގަސްޓް 2007 ގައެވެ. ޑރ ޖަމީލް އަކީ ނިއު މޯލްޑިވްސް އޭ ކިޔޭ މޫވްމަންޓްގައި އިސްކޮށް ހަރަކާތްތެރިވާ މެންބަރެކެވެ. ޖަސްޓިސް މިނިސްޓަރުކަން ޖުލައި 2005 ން ފެށިގެން އޮގަސްޓް 2007 އަށް ކުރައްވާފައި ވެއެވެ. ޖުލައި 2007 ގައި ޑރ ޖަމީލްގެ މިނިސްޓަރުކަމުގައި ރާއްޖޭގެ ޝަރުޢީ ކޯޓްތަކުގައި މަސައްކަތްކުރެއްވުމަށް ފުރަތަމަ ފަހަރަށް އަންހެން ބޭކަނބަލުންނަށް ހުއްދަ ދެއްވައި ގާޒީ ކަމަށް3އަންހެން ބޭފުޅުން އިސްކުރެއްވި އެވެ.\nޑރ ޖަމީލް އުފަންވެ ވަޑައިގަތީ 1969 ވަނަ އަހަރު ޏ. ފުވައްމުލައް އަށެވެ. އޭނާއަކީ ރާއްޖޭގެ ރަސްކަން ކުރެއްވި ޣިޔާޘުއްދީން ރަދުންގެ އާއިލާއަށް ނިސްބަތްވެ ވަޑައިގަންނަވާ ބޭފުޅެކެވެ. ޑރ ޖަމީލް ގެ އަތްބަކާއި3ކުދިން އެބަތިއްބެވެ.\nސްޓޭޓް އެޓާނީ އެޓާނީ ޖެނެރަލްގެ އޮފީސް\nމިނިސްޓަރ އޮފް ޖަސްޓިސް\nމިނިސްޓަރ އޮފް ޓްރާންސްޕޯޓް އެންޑް ސިވިލް އޭވިއޭޝަން - ނޮވެމްބަރ 2008\nބެޗެލަރސް އޮފް ލޯސް- ޕާކިސްތާން\nކޮމްޕެރޭޓިވް ލޯސް - މާސްޓަރ ޑިގްރީ - އިންޓަނޭޝަނަލް އިސްލާމިކް ޔުނިވަސިޓީ - މެލޭޝިޔާ\nކްރިމިނަލް ޖަސްޓިސް -ޕީއެޗްޑީ - ޔުނިވަސިޓީ އޮފް ލަންޑަން - ސުކޫލް އޮފް އެފްރިކަން އޮރިއެންޓަލް ސްޓަޑީސް


އާދިއްތަ ،13 ސެޕްޓެމްބަރ 2020 / 13:00\nތަފާތު އެކި މައްސަލަތަކުގައި ފުލުހުންގެ ބެލުމުގެދަށަށް ގެނެސްފައިވާ ބައެއް ތަކެތީގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަމުންނެވެ.\nމި ތަކެއްޗަކީ މި ސެޕްޓެމްބަރ މަހުގެ 10 އިން 12 އަށް މާލޭގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި މިތަކެތީގެ ވެރިފަރާތް އެ މީހުންނަށް ބުނެދެވިފައި ނުވާތީ އެ ތަކެތި ވަނީ ފުލުހުންގެ ބެލުމުގެ ދަށަށް ގެނެސްފައެވެ.\nމިގޮޮތުން ފުލުހުންގެ ބެލުމުގެ ދަށުގައި ހުރި ތަކެއްޗަކީ\nސެޕްޓެމްބަރ 10 ވަނަ ދުވަހު ފަރީދީ މަގު، ޕިންކު ގަރާޖް ކައިރިން ތުހުމަތު ކުރެވިގެން ހުއްޓުވި ދެ މީހެއްގެ އަތުން ފުލުހުންގެ ބެލުމުގެ ދަށަށް ގެނެސްފައިވާ ސީސީޓީވީ ކެމެރާ ސިސްޓަމެއް. އޭގެތެރޭގައި ހިމެނެނީ: 1 މޮނިޓަރ (އަސުސް)، 1 ޑީވީއާރު، 1 ރައުޓަރ،2ކެމެރާ، 8 ކޭބަލް ވާގަނޑު، 1 ކަށިގަނޑު، 1 ސޮކެޓު، 1 ޕްލަގް ސޮކެޓު. އިންސިޑެންޓް ނަންބަރ 464796\nސެޕްޓެމްބަރ 12 ވަނަ ދުވަހު ޝަހީދުއަލީ ހިނގުން، ވިޔަފާރިވެރިންގެ މިސްކިތް ކައިރިން ތުހުމަތު ކުރެވިގެން ހުއްޓުވި މީހެއްގެ އަތުން ފުލުހުންގެ ބެލުމުގެ ދަށަށް ގެނެސްފައިވާ 1 ބިޑި ގޯނި (ކޮންސްޓްރަކްޝަން މަސައްކަތުގައި ބޭނުންކުރާ). އިންސިޑެންޓް ނަންބަރ 465030\nވީމާ މި ތަކެތީގެ ވެރިފަރާތުން، ފުލުހުންގެ ޖެނެރަލް އިންވެސްޓިގޭޝަން ޑިޕާޓްމަންޓުގެ ނަންބަރު 9631696 އަށް ގުޅުއްވައި، އިންސިޑެންޓް ނަންބަރު ވިދާޅުވެ، ކާކުކަން އެނގޭނެ ލިޔުމަކާއެކު ޝަހީދު ހުސައިން އާދަމް ބިލްޑިންގަށް ހާޒިރުވެ ތަކެއްޗާ ހަވާލުވެލެއްވުން އެދެމެވެ.\nމިފަދަ ކަންކަމުގައި ރައްޔިތުންގެ ފަރާތުން ފުލުހުންނަށް ލިބެމުންދާ އެއްބާރުލުން މި ފުރުސަތުގައި ފާހަގަކޮށް ޝުކުރު ދަންނަވަމެވެ.


Kuda Kujjaku Rape Kuri Meehakah Maruge Aadhabu Dhenee - Vaguthu\nކުޑަކުއްޖަކު ރޭޕުކުރި މީހަކަށް މަރުގެ އަދަބު ދެނީ\nއަވަށްޓެރި އިންޑިޔާގެ މަދްޔަ ޕްރަދޭޝްގައި ނުވަ އަހަރުގެ އަންހެން ކުއްޖެއް ރޭޕުކުރި މީހަކަށް މަރުގެ އަދަބު ދިނުމަށް ކޯޓުން ޙުކުމް ކޮށްފިއެވެ. މި މީހާއަށް މަރުގެ އަދަބު ދިނުމަށް ޙުކުމްކޮށްފައިވަނީ އެ ސްޓޭޓުގެ ސާގަރު އަވަށުގައި ހުންނަ ކޯޓަކުންނެވެ.\nމި ޙުކުމާ ގުޅޭގޮތުން އެސަރަޙައްދުގެ ފުލުހުންގެ ސުޕްރިޓެންޑެންޓް އެއްކަމުގައިވާ ސަތިޔަންދުރާ ޝުކްލާ، "ޓައިމްސް އޮފް އިންޑިޔާ" އަށް މައުލޫމާތު ދެމުން ބުނެފައިވަނީ މިއީ، ކުޑަކުދިން ރޭޕުކުރާ މީހުންނަށް މަރުގެ އަދަބު ދިނުމަށް ކަނޑައެޅި ފަހުން ކުރި ފުރަތަމަ ހުކުމް ކަމުގައެވެ.\nރޭޕުގެ ކުށް ހިންގި މީހާއަށް މަރުގެ ހުކުމް ދިނުމާ ގުޅިގެން މަދްޔަ ޕްރަދޭޝްގެ ހޯމް މިނިސްޓަރު ބުނެފައިވަނީ މިއީ ތާރީޚީ ނިންމުމެއް ކަމުގައެވެ. އަދި، މި ކަމުގެ ސަބަބުން، މިފަދަ ކުށްތައް ކުރާ މީހުންނަށް އަދަބު ދޭން، އެސަރަޙައްދުގެ ސަރުކާރުން ފަސް ނުޖެހޭނެކަން ހާމަވާނެކަމަށްވެސް ބުނެފައިވެއެވެ.\nއުމުރުން 12 އަހަރުން ދަށުގެ ކުޑަކުދިން ރޭޕުކުރާ މީހުން މަރައިގެން އަދަބު ދިނުމަށް، އެސަރަޙައްދުގެ ޤާނޫނު ހަދާ މަޖިލީހުން ފާސްކޮށްފައިވަނީ މިދިޔަ އަހަރުގެ ޑިސެމްބަރު މަހުގެ ތެރޭގައެވެ. އަދި، އެމަޖިލީހުން ފާސްކުރި ނިންމުން، އެޤައުމުގެ ރައީސް ތަސްދީޤުކުރުމުން، އެ ބިލުވަނީ ޤާނޫނަކަށް ބަދަލުވެގެން ގޮސްފައެވެ.\nޓައިމްސް އޮފް އިންޑިޔާ ނޫހުން ބުނެފައިވާ ގޮތުގައި މަރަން ހުކުމް ކުރި މީހާގެ ނަމަކީ ނާރާޔަން ޕަޓޭލް އެވެ. އޭނާ ކުޑަ ކުއްޖަކު ރޭޕުކޮށްފައިވަނީ ފައްޅިއެއްގެ ތެރޭގައިކަމަށްވާއިރު، ފުލުހުންގެ ބެލުމުގެ ދަށަށް އޭނާ ގެންގޮސްފައިވަނީ މައްސަލަ ހުށަހެޅިތާ 12 ގަޑިއިރުގެ ތެރޭގައެވެ. މީގެއިތުރުންވެސް، މައުލޫމާތު ލިބިފައިވާ ގޮތުގައި، ފުލުހުން މި މައްސަލަ ތަޙުޤީޤުކޮށްފައިވަނީ ޚާއްޞަ އިސް ކަމެއް ދީގެން، 72 ގަޑިއިރުގެ ތެރޭގައެވެ.\nއަންހެނުންނާއި އަންހެން ކުދިން ރޭޕުކުރުމަކީ އިންޑިޔާގައި އިންތިހާ ދަރަޖައަށް އިތުރުވެފައިވާ ކަމެކެވެ.\nޖުލައި 8, 2018 14:53\nތިޔަމައްސަލަތިޔަނިންމާލީ ބޮޑެތިވެގެންވާ ފަޓާހުގެ ފަޓާސްބަރިއަކުންކަންޔަގީން އަލުންބަލަންފެންނަނީ